শিৱসাগৰৰ ৰজাদিনীয়া ৰংঘৰৰ মেৰামতি কাৰ্য চলি আছে। বাটৰ কাষত গাড়ীখন থৈ সোমালো।সময় তেতিয়া সন্ধ্যা ছয় বাজি গৈছিল।কাম কৰি থকা মিস্ত্ৰীকেইজনক সুধিলো-�এতিয়াও কাম কৰি আছে যে।' এজন মিস্ত্ৰীয়ে ককাঁলত হাত থৈ গাটো পোনাই ক'লে-�অসমৰ বাহিৰৰ পৰা অহা জিলাধিপতিজনে আমাৰ বাবে ইমানখিনি কৰিছে।আমিও অকণমান দেৰিলৈকে কাম কৰি নিদিমনে�' তেতিয়া শিৱসাগৰৰ উপায়ুক্ত আছিল ড০ ৰবি কোটা।\nশিৱসাগৰৰ ৰজাদিনীয়া ৰংঘৰৰ মেৰামতি কাৰ্য চলি আছে। বাটৰ কাষত গাড়ীখন থৈ সোমালো।সময় তেতিয়া সন্ধ্যা ছয় বাজি গৈছিল।কাম কৰি থকা মিস্ত্ৰীকেইজনক সুধিলো-‘এতিয়াও কাম কৰি আছে যে।' এজন মিস্ত্ৰীয়ে ককাঁলত হাত থৈ গাটো পোনাই ক'লে-‘অসমৰ বাহিৰৰ পৰা অহা জিলাধিপতিজনে আমাৰ বাবে ইমানখিনি কৰিছে।আমিও অকণমান দেৰিলৈকে কাম কৰি নিদিমনে·' তেতিয়া শিৱসাগৰৰ উপায়ুক্ত আছিল ড০ ৰবি কোটা।0000\nগোলাঘাট-শিৱসাগৰৰ নাগৰিকে এতিয়াও পৰম শ্ৰদ্ধাৰে সোৱৰণ কৰে জিলা প্ৰশাসক হিচাপে নিচেই কম সময়ৰ বাবে থাকি যোৱা ড০ৰবি কোটাক।....তেজপুৰৰ নাগৰিকে চহৰখনৰ পুতিগন্ধময় আৱৰ্জনা গুচাই এসময়ৰ ধুনীয়া নগৰখনক নাগৰিকৰ মনোমোহা কৰি গঢ়ি যোৱা উপায়ুক্ত এম জি কে ভানুৰ নাম কৈ এতিয়াও কৃতজ্ঞতা প্ৰকাশ কৰে। গুৱাহাটীৰ শিশু অভিভাৱকসকলে গুৱাহাটী মেট্ৰ'পলিটান ডেভেলপমেণ্ট অথৰিটিৰ উপ-সভাপতি হিচাপে নিজৰ সীমিত সামৰ্থ্যৰে কিন্তু যাদুকৰী হাতৰ পৰশেৰে শিশুহঁতক উপহাৰ দি যোৱা ‘নেহৰু পাৰ্ক'ৰ প্ৰৱেশথলীত এতিয়াৰ দৰে ভৱিষ্যতলৈও স্বাক্ষৰ থৈ গ'ল এইজন এম জি কে ভানুৱে। ৰাজ্যৰ বাহিৰৰ পৰা অহা এনে কেইবাজনো সুদক্ষ বিষয়াই নাগৰিকৰ মন মুহি থৈ গ'ল কিন্তু এওঁলোকক ৰাইজৰ স্বাৰ্থত কাম কৰাৰ ক্ষেত্ৰত পদে পদে বাধা দিয়া পৰিলক্ষিত হয় অসমৰে একাংশ ৰাজনীতিবিদ, বিষয়া, আমোলাই।ড০ৰবি কোটাক গোলাঘাটৰ পৰা আৰু ভানুক অসমৰ পৰাই কেদি পঠাবলৈ কি ষড়যন্ত্ৰ ৰচনা কৰা হৈছিল সেইয়া নিশ্চয় এতিয়াও বহুতৰে মনত আছে। ৰাইজৰ পদূলিত ৰাইজৰ চৰকাৰ-এই আঁচনি আছিল ভানুৰ মগজুৰ পৰা উদ্ভৱ হোৱা আঁচনি। গুৱাহাটীত জধে মধে নিৰ্মাণ কৰা ওখ বিল্ডিংবিলাকক নাকি লগোৱা আঁচনিও ৰচিছিল ভানুৱে।মুখ্যমন্ত্ৰীৰ সেঁহাতস্বৰূপ হৈ ভানুৱে ৰাইজৰ স্বাৰ্থত ভাল ভাল আঁচনি গ্ৰহণ কৰিছিল যদিও তেওঁক দিল্লীলৈ পঠিয়াই কেইজনমান স্থলবুদ্ধিৰ ৰাজনীতিবিদ কেনেকৈ অসম আৰু অসমীয়াৰ ভাগ্য নিয়ন্তা হৈ বহি মূৰে ভৰি কাঢ়িছিল সেয়া সকলোৱেই লক্ষ্য কৰিছিল।000000\nডিব্ৰুগড় মহাফেজখানা পুৰণি আদালত ভৱন প্ৰাঙ্গণত থাকোতে তদানীন্তন উপায়ুক্ত, সৰ্বভাৰতীয় প্ৰশাসনিক সেৱাৰ বিষয়া এম. এছ. ৰাওৰ সৌজন্যত এই মহাফেজখানাত ভুমূকি মাৰি চোৱাৰ সৌভাগ্য হৈছিল। আমাৰ সমাজ জীৱনৰ লুকাই থকা অংশটোত পোহৰ পেলাব পৰা এই নথি পত্ৰসমূহ সংৰক্ষণ কৰাৰ প্ৰয়োজনবোধ নকৰোনে......এই কথাটোকে তদানীন্তন উপায়ুক্ত এম. এছ. ৰাওক সোধাত তেওঁ এই দলিল পত্ৰসমূহ কলিকতালৈ নি কেমিকেল ট্ৰিটমেণ্ট কৰাই সংৰক্ষণ কৰিব লাগে বুলি মত প্ৰকাশ কৰিছিল।এই সম্পৰ্কত তেওঁ অসম চৰকাৰলৈ লিখালিখিও কৰিছিল। কিন্তু ৰাও চাহাব বদলি হৈ গুচি যোৱাৰ পিছত বিষয়টো সিমানতে তাপ মাৰিল।\nকনকসেন ডেকা সাহিত্য সভাৰ সভাপতি থকাৰ কালত মোলৈ কিছু কিতাপ পঠিয়াই ক'লে, বছৰৰ পহিলা দিনটো আমি কিতাপৰ দিন বুলিছো, সেয়েহে কিতাপখিনি বিভিন্নজনক বিলাই দি দিনটোৰ শুভাৰম্ভ কৰিবা। বছৰৰ পহিলা দিনটোৰ পুৱাই আমি চাৰিজনমান লগ হ'লো। সাহিত্যকৰ্মী থানেশ্বৰ বৰা, সাংবাদিক শৈলেন দত্তকে আদি কৰি।সাহিত্য সভা ভৱনৰ পৰা জিলা উপায়ুক্তৰ বাসভৱনলৈ গৈ তেওঁকে দুখন কিতাপ উপহাৰ দি আমাৰ অভিযান আৰম্ভ কৰিম বুলি ভাবিলো।উপায়ুক্ত আশুতোষ অগ্নিহোত্ৰীয়ে আমাৰ উপহাৰ গ্ৰহণ কৰি কথা বতৰা পতাৰ সময়তে মই উপৰোক্ত কথাখিনি কৈ তেওঁ ডিব্ৰুগড়বাসীৰ মাজত চিৰদিনৰ বাবে স্মৰণযোগ্য হৈ থকাৰ কিবা আঁচনি পাঙিছে নেকি বুলি সোধাত তেওঁ একমূহুৰ্ত থমকি ৰৈ ক'লে-‘মই চৌকিডিঙি খেলপথাৰখনৰ উন্নয়ন কৰি যাম বুলি ভাবিছো।' জ্যেষ্ঠ নাগৰিকে পুৱা গধূলি খোজ কাঢ়িব পৰাকৈ চৌদিশে ফুটপাথ দিব পৰা যায় নেকি ভাবি চাবলৈ আমি পৰামৰ্শ দিলো। তেও কথা দিলে, কথা ৰাখিলে।অগ্নিহোত্ৰীৰ প্ৰতি আমি চিৰদিনৰ বাবে কৃতজ্ঞতাৰ পাশত বান্ধ খালো। নিষ্কৰ্মা অকমৰ্ণ্য মানুহেহে ধনৰ অভাৱৰ দোহাই দিয়ে। সৎ, দক্ষ বিষয়া কাৰ বাবে মূৰ কামোৰণি-----এনে লোক কাৰ বাবে মূৰ কামোৰণি সেয়া চিনি পাবলৈ নাগৰিকৰ বাবে কঠিন নহয়।\nআমি যেতিয়া ডিব্ৰুগড় চৰকাৰী উচ্চতৰ মাধ্যমিক বিদ্যালয়ৰ তলৰ মহলাৰ ছাত্ৰ হৈ আছিলো তেতিয়া ডিব্ৰুগড়ত কাৰ্যনিৰ্বাহ কৰি থকা এজন উপায়ুক্তৰ কথাবিলাক ৰূপকথাৰ দৰেই ডাঙৰৰ মুখত শুনিছিলো আৰু অতিকে আহ্লাদিত হৈছিলো। কেৱল যে সাধু শুনি তৃপ্তি পোৱাৰ দৰেই কথাটো আছিল তেনে নহয় বৰঞ্চ ভৱিষ্যতলৈও আমিও তেওঁৰ দৰেই সততাক মূলধন কৰি জীৱনত আগুৱাই যাম বুলি মনে প্ৰাণে যেন প্ৰতিশ্ৰুতিবদ্ধ হৈছিলো। জীৱনত সততাৰ মূল্য কিমান আৰু এনে সৎ প্ৰতিভাৱান প্ৰশাসকসকলৰ বাবেই যেন দেশত আইনৰ শাসন বাহাল আছে আৰু দেশখন শান্তিকামী নাগৰিকসকলৰ বাবে বাসোপযোগী হৈ আছে সেইকথা আমি ৰেh ৰেh উপলব্ধি কৰিছিলো।\nসেই সময়ত বাংলাদেশৰ মুক্তি সংগ্ৰামৰ সৈতে ভাৰতীয় নাগৰিকসকলো একাত্ম হৈ পৰিছিল আৰু সকলো ব্যস্ত হৈ পৰিছিল শৰণাৰ্থীসকলৰ সংস্থাপনৰ বাবে। প্ৰশাসনৰ ভিতৰ চ'ৰাৰ আৰু ৰাজনৈতিক ব্যক্তিসকলৰ একাংশ লোক অহৈতুকভাৱে ব্যস্ত হৈ পৰাৰ গোপন কথা এটাও অৱশ্যে আছিল। সেয়া আছিল শৰণাৰ্থীসকলৰ সংস্থাপনৰ বাবে কেন্দ্ৰৰ পৰা অহা মোটা অংকৰ ধন আৰু অন্যান্য সা-সামগ্ৰী। এই মোটা অংকৰ ধন হিচাপ বিহীনভাৱে খৰচ কৰা হৈছিল আৰু সা-সামগ্ৰীসমূহ উৎসতে একাংশ দুৰ্নীতিগ্ৰস্ত লোকে উদৰস্থ কৰিছিল। তাৰ ফলস্বৰূপে সত্তৰৰ দশকৰ মাজভাগতে এই অঞ্চলত ভীষণ খাদ্য সংকটে দেখা দিছিল আৰু দুৰ্নীতিয়ে এনেদৰে চানি ধৰিবলৈ আৰম্ভ কৰিছিল যে দেশত জৰুৰী অৱস্থা প্ৰৱৰ্তনৰ বাদে গত্যন্তৰ নোহোৱা হৈছিল। আজি জৰুৰী অৱস্থা প্ৰৱৰ্তনৰ বাবে ইন্দিৰা গান্ধীক সকলোৱে সমস্বৰে দোষ দিয়ে যদিও সেই মূহুৰ্তত কেন্দ্ৰীয় চৰকাৰৰ ইয়াৰ বাদে অন্য উপায়ো নাছিল। ইন্দিৰা গান্ধীৰ ভুলটো জৰুৰী অৱস্থা প্ৰৱৰ্তন নহয় বৰঞ্চ তেওঁৰ মৰমৰ পুত্ৰ সঞ্জয় গান্ধী আৰু সঞ্জয়ৰ চৌকাষে থকা ‘চাইকফেন' বিলাকক নিয়ন্ত্ৰণ কৰিব নোৱাৰাটোহে। সমাজৰ উচ্চ খাপৰ যিকোনো মানুহৰে ভৱিষ্যত ধ্বংস কৰে তেওঁৰ চৌকাষে থকা চাতুকাৰ সকলেহে।\nসেই সময়তে আমি শুনিবলৈ পাইছিলো এটা শব্দ ‘Îব্লক মাৰ্কেটিং'। ক'লা বজাৰ আৰু ক'লা বেপাৰীৰ প্ৰাদুৰ্ভাৱে তচনচ কৰি পেলাইছিল আমাৰ সাধাৰণ নাগৰিকৰ জীৱন। পেট্ৰ'ল-ডিজেলৰ পৰা ঘৰ সজা সামগ্ৰী লোহা চিমেণ্টলৈকে চৰকাৰীভাৱে ‘ৰেচনিং' কৰি নিয়ন্ত্ৰণ কৰিব লগা হৈছিল। এশ বেগ বিচাৰি উপায়ুক্তৰ ওচৰত আৱেদন কৰি দহ বেগ চিমেণ্টেহে পোৱাৰ সৌভাগ্য ঘটিছিল। যি পাইছিল সেইজন সমাজৰ সৌভাগ্যবান ব্যক্তি আছিল।\nসেই সময়ত ডিব্ৰুগড়ৰ জিলা প্ৰশাসকজনৰ আগদিনাৰ ‘একচন' আমি পিছদিনা ৰূপকথাৰ দৰে শুনিবলৈ পাইছিলো। ৰাতি তেওঁ লুঙী পিন্ধি গৈ, উপায়ুক্তৰ গাড়ী দূৰতে থৈ গৈ ক'লা বেপাৰীৰ গুডাম ৰেইড কৰিছিল। চাউল নোহোৱা বজাৰখনলৈ পিছদিনাই ক'ৰপৰা মাটি ফুটি চাউল ওলাইছিল সেয়া চাবলৈ মানুহ জুম বান্ধিছিলগৈ। একেদৰে মন্দা হৈ পৰা আলু পিয়াজকে আদি কৰি খাদ্য সামগ্ৰী ডিব্ৰুগড় বজাৰত সুলভ হৈ পৰিছিল। শিশু খাদ্যৰ বাবে হাঁহাকাৰ কৰা নাগৰিকে চৌকিডিঙ্গি বজাৰতে বেবী ফুডৰ টেমা ওলমাই থোৱা দেখিছিল। এটুপি কেৰাচিনৰ বাবে হাহাকাৰ কৰা নাগৰিকৰ ঘৰৰ আগেদি কেৰাচিন তেলৰ ভাৰবাহী ৰিক্সা চলিবলৈ আৰম্ভ কৰিছিল। যি সময়ত অসমৰ অন্যান্য ঠাইত নিত্য ব্যৱহাৰ্য বস্তুৰ বাবে হাহাকাৰ হৈছিল সেই সময়ত ডিব্ৰুগড়বাসীয়ে কেৱল সকাহ পোৱাই নহয়, বৰঞ্চ শিৱসাগৰ-যোৰহাটৰ পৰা ইষ্ট কুটুম্বই শিশু খাদ্য কিনিবলৈ ডিব্ৰুগড়লৈ আহিছিল। এজন জিলা প্ৰশাসকে কেনেদৰে চহৰ এখনৰ ৰূপ সলাই পেলাব পাৰে সেয়া স্কুলীয়া কালতে দেখিছিলো আমি।\nএইজন প্ৰশাসকৰ আৰু এটা কথা শুনি সঁচকিত হৈছিলো মই। স্কুললৈ যোৱাৰ বাটত সেই সময়ৰ ডিব্ৰুগড়ৰ জিলা ন্যায়াধীশৰ ল'ৰা মোৰ সহপাঠী সমৰে কৈছিল, ‘শুনিছনে নাই, ডি চিয়ে হেনো আব্দুল মালিকৰ উপন্যাসৰ ইংৰাজী অনুবাদৰ কামো কৰি আছে।' স্কুললৈ অহা যোৱাৰ বাটৰ কাষতে উপায়ুক্তৰ বাসভৱনৰ গেটখনৰ পিনে তধা লাগি চাই ভাবিছিলো, ‘ময়ো ডাঙৰ হ'লে এজন শৈলেন্দ্ৰ কুমাৰ অগ্নিহোত্ৰী হ'ম।'


সুবাস : অহেতুক\nতোলৈ বুলি অনুভৱৰ দস্তাবেজত মোৰ একলম ৷ আজি বহুত কথাই মোৰ অন্তৰত গুজৰি-গুমৰি আছে ৷ তোকনো কি কম, কবলৈ হয়তো বহুতেই আছে, যিবোৰ সময়ৰ পাকচক্ৰত পৰি কোনোদিনে কোৱা নহ’ল ৷ আজি তোক বন্ধু বুলি ক’বলৈও মোৰ হৃদয়ে নামানে ৷ মোৰ যে অতীতৰ সেই দিনবোৰলৈ কেতিয়াবা বৰকৈ মনত পৰে ৷ তোৰ বাৰু মনত আছেনে??? মই কল্পনাই কৰা নাছিলো, আমাৰ বন্ধুত্ব যে ইমান ঠুনুকা হ’ব ৷ কি কৰিবি এতিয়া তই বুজি পালেও বহুত পলম হৈ গ’ল অ’ ৷\nকেতিয়াবা মনত পেলাবিচোন হায়াৰচেকেণ্ডেৰীৰ সেই দুটা বছৰলৈ, কিমান যে নলে-গলে লগা আছিল আমাৰ বন্ধুত্ব ৷ কিমান দিনৰ বাবে আমি ইজনী-সিজনীৰ ঘৰত গৈ থাকিছিলোগৈ ৷ তোৰ বাৰু মোৰ মায়ে বনাই দিয়া পিয়াজী কেইটালৈ মনত পৰেনে??? তই ভালপাওঁ বাবেই মায়ে তই গ’লে পিয়াজী বনাইছিল, কেৱল তোৰ বাবে ৷ তোৰ বাৰু মনত আছেনে আমি যে কলেজৰ ৰাস্তাটোৰ পৰা চাৰিআলি লৈকে স্কুটিত ৰেচ লগাইছিলো ৷ এতিয়া সেই অতীতৰ মাজত মই কেতিয়াবা নিজকে বিচাৰি চাঁও ৷ কিন্তু এখন ধূসৰ ছবিহে যেন মোৰ দুচকুত ভাহি আহে ৷ একমাত্ৰ তোক মোৰ প্ৰকৃত বান্ধৱী বুলি ভাবিছিলো বাবেই বি.এ পঢ়িবৰ বাবে আহি আমাৰ কলেজ পৃথক হোৱাৰ স্বত্বেও তোৰ লগত একেটা হোষ্টেলত থাকিবলৈ লৈছিলো ৷ বহু হেঁপাহেৰে আৰম্ভ কৰিছিলো, তোৰ স’তে মোৰ হোষ্টেলীয়া জীৱনৰ পাতনি ৷ কিন্তু আমাৰ এই বন্ধুত্ব চাগে আনৰ চকুত পৰিলে ৷ তইতো নাজান প্ৰথমে তোৰ বিৰুদ্ধে মোক উচতাইছিল, সেই বিষাক্ত কীটটোৱে ৷ কিন্তু মই সেইবোৰ কথাত ভুল নগ’লো ৷ তাৰ পাছতো তই কেনেদৰে আনৰ কথা শুনি মোক ইমান মানসিক আঘাত দিলি, সেইটোহে মই নুবুজিলো ৷ কিয় বাৰু তই আনৰ কথা শুনিয়েই মোক নামাতিবৰ বাবে শপত খাইছিলি ৷ মোৰ এইবাবে দুখ লাগে যে তঁহতি মোৰ ডায়েৰী খনকো বাদ নিদিলি ৷\nমই বহুতবাৰ তোক বুজাবলৈ চেষ্টা কৰি শেষত ভাগৰি পৰিছিলো ৷ সেইবাবেই লাহে লাহে মই তোৰ পৰা আঁতৰি আহিব ধৰিলো ৷ এতিয়া মই ব্যস্ত মোৰ নিজা পৃথিৱীত ৷ তই হয়তো এতিয়া উপলব্ধি কৰিছ ৷ কিন্তু মই আৰু এতিয়া নিবিচাৰো আমাৰ বন্ধুত্ব ধৰি ৰাখিবৰ বাবে ৷ কাৰণ অবিশ্বাসী বন্ধুতকৈ যে শত্ৰুয়েই ভাল ৷ শেষত কওঁ কুশলে থাক তই ৷ এতিয়া আমি চিনাকী হৈও অচিনাকী দুয়োৰে বাবে ৷ এইয়ে হয়তো অহেতুক সময়ৰ পাকচক্ৰ ৷


ক্ষুধাৰ গ্ৰাসত বিশ্ব: বিশ্ববাসী নে ভাৰতীয়! কাৰ ত্ৰাণকৰ্তাৰ ৰূপত মোদী!\nApril 24, 2022 7:32 pm\nবিশ্বজুৰি এতিয়া চৰম খাদ্য সংকটে দেখা দিছে। ভয়াৱহ ক্ষুধাৰ গ্ৰাসত পৰিবলৈ ওলাইছে সমগ্ৰ বিশ্ব। যোৱা প্ৰায় দুই বছৰ ধৰি ক’ভিড মহামাৰীয়ে বিশ্বৰ অৰ্থনীতি থান বান কৰি দিলে, তাৰপাছত আহিল ৰাছিয়া-ইউক্ৰেইনৰ যুদ্ধ। এইসমূহৰ ফলত বিশ্বজুৰি এতিয়া মূল্যবৃদ্ধিৰ জোৱাৰ উঠিছে।\nইয়ালৈ লক্ষ্য ৰাখি মোদী চৰকাৰে বিশ্ব সম্প্ৰদায়ক শেহতীয়াকৈ এটা প্ৰস্তাৱ আগবঢ়াইছে। কি এই প্ৰস্তাৱ? চাও আহক এই সন্দৰ্ভত এক বিশেষ প্ৰতিবেদন।\nপ্ৰথমতে চাও আহক, ৰাছিয়া-ইউক্ৰেইন যুদ্ধৰ ফলত কিয় এই খাদ্য সংকটে দেখা দিছে। ইয়াৰ কাৰণ হ’ল যুদ্ধত অৱতীৰ্ণ হোৱা দুয়োখন দেশ হৈছে বিশ্বৰ অন্যতম খাদ্য সামগ্ৰীৰ যোগান ধৰা দেশ।\nঘেঁহু, গোমধান, যৱ ইত্যাদি মূল শস্যসমূহৰ ক্ষেত্ৰত ইউৰোপৰ চহকী দেশসমূহ এই দুইখন দেশৰ ওপৰত ব্যাপক পৰিমাণে নিৰ্ভৰশীল। এতিয়া যুদ্ধকালীন পৰিস্থিতিত ই ব্যাহত হৈ পৰিছে। ফলস্বৰূপে এইসমূহ শস্য সামগ্ৰী প্ৰকৃত আৰু চলিত দামতকৈ অধিক দামত ক্ৰয় কৰিবলগা হৈছে।\nইতিমধ্যে ৰাষ্ট্ৰসংঘইও এই বিষয়ে তথ্য দাঙি ধৰিছে। ৰাষ্ট্ৰসংঘৰ মতে, ১৯৯০ চনৰ পাছত ২০২২ চনত এনেধৰণে ভয়ানক পৰিমাণে মূল্যবৃদ্ধি হ’ব ধৰিছে। উল্লেখ্য যে ১৯৯০ চনত বিশ্বজুৰি ৰাজনৈতিক পৰিৱৰ্তনৰ বাবে এনেধৰণে মূল্যবৃদ্ধি ঘটিছিল।\nএই ৰাজনৈতিক ঘটনাৱলীসমূহ আছিল- ছোভিয়েট ইউনিয়ন ভংগ, মধ্যপ্ৰাচ্যৰ গাল্ফ যুদ্ধ, ভাৰতৰ অৰ্থনৈতিক দুৰ্দশা ইত্যাদি। এতিয়া সুদীৰ্ঘ বত্ৰিশ বছৰৰ পাছত এনেধৰণে খাদ্যশস্যৰ মূল্যবৃদ্ধি ঘটাত বিভিন্ন প্ৰতিক্ৰিয়াৰ সৃষ্টি হৈছে।\nভয়ানক ক্ষুধাৰ পৰা বিশ্ববাসীক কোনে উদ্ধাৰ কৰিব? তালৈ লক্ষ্য ৰাখিয়ে মোদী চৰকাৰে কৈছে যে ভাৰতে এই সময়ছোৱাত সমগ্ৰ বিশ্বকে খাদ্য-শস্যৰ যোগান ধৰিব পাৰিব।\nচলিত মাহৰ প্ৰথমফালে প্ৰধানমন্ত্ৰী নৰেন্দ্ৰ মোদী আৰু আমেৰিকা যুক্তৰাষ্ট্ৰৰ ৰাষ্ট্ৰপতি জ’ বাইডেনৰ মাজত ভাৰ্চুৱেল বাৰ্তালাপ হৈছিল। তাতো মোদীয়ে বাইডেনক এই প্ৰস্তাৱ আগবঢ়াইছিল।\nমোদীয়ে কৈছিল যে ভাৰতত খাদ্য-শস্যৰ উভৈনদী অৱস্থা। ভাৰতৰ জনসাধাৰণৰ বাবে পৰ্যাপ্ত পৰিমাণে খাদ্য-শস্য মজুট আছে। যদি বিশ্ব বাণিজ্য সংস্থাই ভাৰতক অনুমতি দিয়ে, তেন্তে সমগ্ৰ বিশ্বজুৰি ভাৰতে এয়া যোগান ধৰিব পাৰিব।\nমোদীৰ পাছতে ভাৰতীয় কূটনীতিবিদ স্নেহা ডুবেইও ৰাষ্ট্ৰসংঘৰ মজিয়াত এই প্ৰস্তাৱ আগবঢ়াইছে। তেওঁ তথ্য দাঙি ধৰিছে, ইয়াৰ পূৰ্বেও বিশ্বৰ ভিন ভিন পৰিস্থিতিত ভাৰতে এইধৰণৰ পদক্ষেপ গ্ৰহণ কৰি আহিছে।\nইয়াৰ ভিতৰত অন্যতম হৈছে আফগানিস্তানত তালিবানে ক্ষমতা দখল কৰাৰ সময়ত উদ্ভৱ হোৱা সংকটৰ সময়ত ভাৰতে ৫০ হাজাৰ মেট্ৰিক টন ঘেঁহুৰ যোগান ধৰিছিল। তদুপৰি ভাৰতে ম্যানমাৰ, শ্ৰীলংকাকো এইধৰণে সহায় কৰি আহিছে।\nউল্লেখ্য যে ভাৰতক এখন কৃষিপ্ৰধান দেশ হিচাপেই গণ্য কৰা হয়। ঘেঁহু আৰু ধান উৎপাদনৰ ক্ষেত্ৰত বিশ্বৰ ভিতৰতে ভাৰত দ্বিতীয় স্থানত আছে। সেইবাবেই অতি কম মূল্যত ভাৰতে বিশ্বৰ ৭০খন দেশক ঘেঁহু আৰু ১৫০ খন দেশক ধানৰ যোগান ধৰি আহিছে।\nএইসমূহেই আত্মবিশ্বাসী কৰি তুলিছে মোদী চৰকাৰক। বিশ্বগুৰু হ’বলৈ হ’লে ভাৰতে বিশ্বক খোৱাবও লাগিব। এইধৰণেই পৰিকল্পনা কৰিছে চৰকাৰে।\nএইখিনিতে আহক মূল প্ৰশ্নলৈ। বিশ্ববাসীৰ খোৱা-লোৱাৰ কথা চিন্তা কৰা মোদী চৰকাৰে নিজৰ দেশৰ জনতাৰ কথা কিমান চিন্তা কৰিছে? দেশত এতিয়া মূল্যবৃদ্ধি তুংগত, ভয়াৱহ ক্ষুধাৰ গ্ৰাসত দেশবাসী, জীৱিকাহীন হৈ পৰি ৰৈছে অজস্ৰজন। খাদ্যশস্য, তেল, ইন্ধন এতিয়া চৰাদামত ক্ৰয় কৰি আছে দেশৰ জনতাই।\nশুকুৰবাৰে আন্তঃৰাষ্ট্ৰীয় সংবাদ সংস্থা BBC ত এখন প্ৰতিবেদন প্ৰকাশ পাইছে। ভাৰতৰ চৰকাৰী বিদ্যালয়সমূহৰ মধ্যাহ্ন ভোজনক লৈ প্ৰতিবেদক আস্থা ৰাজবংশীৰ এই প্ৰতিবেদনখনত কিন্তু হতাশজনক প্ৰতিচ্ছৱি এখনহে ফুটি উঠিছে। মধ্যাহ্ন ভোজন আঁচনি বিশ্বৰ ভিতৰতে এখন অভিলাসী আঁচনি।\nপ্ৰায় এক শতক পূৰ্বে ১৯২৫ চনত চেন্নাইত আৰম্ভ কৰা এই মধ্যাহ্ন ভোজন আঁচনিয়ে ১১৮ মিলিয়ন দৰিদ্ৰ ভাৰতীয় ছাত্ৰক ভোক নিবাৰণ কৰি আহিছে। আন দেশসমূহতকৈ এই মধ্যাহ্ন ভোজন আঁচনি এইবাবেই সুকীয়া যে ইয়াক ভাৰতৰ সংবিধানৰ খাদ্য সুৰক্ষা আইনৰ ভিত্তিত গ্ৰহণ কৰা হৈছে।\nসেই অনুসৰি ভোকাতুৰ শিশুক খাদ্যৰ যোগান ধৰাটো শিক্ষা বিভাগ, ৰাজহুৱা বিতৰণ বিভাগ আৰু শিশু কল্যাণ বিভাগৰ এটা আইনী দায়িত্ব। অৰ্থনীতিবিদ আৰু শিক্ষাবিদসকলেও এই আঁচনিক সেয়ে উচ্চ প্ৰশংসা কৰি আহিছে।\nক’ভিড মহামাৰীৰ পাছত এতিয়া পুনৰ এই আঁচনি আৰম্ভ কৰা হৈছে। মূলতঃ বিৰোধী নেতৃ ছোনিয়া গান্ধীৰ আহ্বানতে এই পদক্ষেপ গ্ৰহণ কৰা হৈছে।\nউল্লেখ্য যে, মোদী চৰকাৰৰ দিনতে ভাৰতত ক্ষুধাতুৰ লোকৰ সংখ্যা তড়িৎ গতিত বৃদ্ধি পাইছে। তথ্য অনুসৰি, ভাৰতৰ ক্ষুধাতুৰ লোকৰ সংখ্যা ২০০ মিলিয়ন লোকতকৈও অধিক। যোৱা বৰ্ষৰ গ্ল’বেল হাংগাৰ ইনডেক্সত ভাৰতে সেয়ে ১১৬ খন দেশৰ ভিতৰত ১০১ নম্বৰ স্থান লাভ কৰিছে।\nআনকি কাষৰীয়া ৰাষ্ট্ৰ বাংলাদেশ, নেপাল আৰু পাকিস্তানতকৈও ভাৰত তলত আছে। আনহাতে, ৰাষ্ট্ৰীয় পৰিয়াল স্বাস্থ্য জৰীপে ২০১৯ চনৰ পৰা ২০২১ চনৰ এটা সমীক্ষা চলাইছিল। সমীক্ষাটোত পোৱা গৈছে যে পাঁচ বছৰৰ বয়সৰ তলৰ ভাৰতৰ এক তৃতীয়াংশ শিশু অপুষ্টিত ভুগি আহিছে।\nআনকি চহকী ৰাজ্য মহাৰাষ্ট্ৰ আৰু কেৰালাতো এই অপুষ্টিয়ে দেখা দিছে। এইসমূহৰ বাবেই মধ্যাহ্ন ভোজন আঁচনি গুৰুত্বপূৰ্ণ হৈ পৰিছে।\nমধ্যাহ্ন ভোজন আঁচনিৰ উপৰিও দেশৰ দৰিদ্ৰ লোকসকলৰ বাবে অন্তোদয়া অন্ন যোঁজনাও আছে। ২০০০ চনত মুঠ ১০ মিলিয়ন দৰিদ্ৰ সীমাৰেখাৰ তলৰ লোকক সামৰি লৈ কেন্দ্ৰীয় চৰকাৰে এই আঁচনি গ্ৰহণ কৰিছিল। এতিয়া দুই দশক পাছত, এই দহ মিলিয়ন দুগুণ হৈ পৰিল।\nতথ্য অনুসৰি, এই আঁচনিয়ে এতিয়া ২০ মিলিয়ন লোকক পোহপাল দিব লগা হৈছে। অৰ্থাৎ ভাৰতত দৰিদ্ৰতা কমা নাই, বৰঞ্চ বৃদ্ধিহে পাইছে!\nএতিয়া প্ৰশ্ন হয়, বিশ্ববাসীক দুৰ্দশাৰ পৰা মুক্ত কৰিবলৈ ত্ৰাণকৰ্তাৰ ৰূপত অৱতীৰ্ণ হ’ব বিচৰা মোদী চৰকাৰে দেশৰ ক্ষুধাতুৰ জনতাৰ মুক্তিৰ বাবে কি ব্যৱস্থা গ্ৰহণ কৰিছে?\nবিশ্ববাসীৰ ভোক গুচাবলৈ ৰাওনা হোৱা ভাৰত চৰকাৰে মধ্যাহ্ন ভোজন আঁচনিকে ধৰি জনকল্যাণমূলক আঁচনিসমূহ সুচাৰুৰূপে সংস্কাৰ কৰাত গুৰুত্ব দিছে নে?\nএই আঁচনিসমূহৰ নামত অজস্ৰ দুৰ্নীতি-অনিয়ম চলি আহিছে। ইয়াৰ ফলত দৰিদ্ৰ জনতাই প্ৰাপ্যৰ পৰা বঞ্চিত হ’ব লগাও হৈ আহিছে। তেনেস্থলত ভাৰতে অকলেই বিশ্বৰ ভোক নিবাৰণ কৰিব বুলি প্ৰধানমন্ত্ৰী নৰেন্দ্ৰ মোদীয়ে দাংকোপ মৰাটো সমিচীন হৈছেনে?\nখাবলৈ নাই খুদকণ, পিছে বৰ সবাহলৈ মন; আগফালে মাৰো দাং-পাছফালে ধোবাং বাং এইধৰণৰ কথা কাণ্ডৰ উদাহৰণ দাঙি ধৰিছে নেকি মোদী চৰকাৰে?


ইণ্ডিয়ান ৰিভাইচ ভাৰচন (IRV) আচামিচ - 2019 যোৱেল 1 অধ্যায়\nযোৱেল পুস্তকৰ লিখক আছিল ভাববাদী যোৱেল (যোৱেল 1:1)। এই পুস্তকত কিছুমান ব্যক্তিগত তথ্যৰ বাহিৰে আমি ভাববাদী যোৱেলৰ সম্পর্কে অতি কম জানিবলৈ পাওঁ। তেওঁ নিজকে পিথুয়েলৰ পুত্র হিচাপে চিনাকি দিছে, তেওঁ যিহূদাৰ লোকসকলৰ প্রতি প্রচাৰ কৰে, আৰু যিৰূচালেমলৈ অধিক আগ্রহ প্রকাশ কৰে। ইয়াৰ উপৰিও তেওঁ পুৰোহিত আৰু মন্দিৰ সম্পর্কত বিভিন্ন মন্তব্য প্রদান কৰিছে, লগতে যিহূদাৰ উপাসনা কেন্দ্রৰ সৈতেও ঘনিষ্ঠ ইংগিত প্রদান কৰিছে। (যোৱেল 1:13-14; 2:14,17)।\nলিখাৰ সম্ভাব্য সময় প্রায় 835-600 খ্রীষ্টপূর্ব মাজভাগত।\nসম্ভৱতঃ পুৰণি নিয়মৰ ইতিহাসৰ সময় পাৰস্য কালত যোৱেলে বসবাস কৰিছিল। সেই সময়ত, পাৰস্যৰ লোকসকলে কিছুমান ইহুদিক যিৰূচালেমলৈ উভতি যাবৰ বাবে অনুমতি দিছিল আৰু অৱশেষত মন্দিৰৰ পুনৰ নির্মান হয়। যোৱেল আছিল মন্দিৰৰ সৈতে পৰিচিত, সেয়ে তেওঁ নিশ্চিতভাবে পুনৰূদ্ধাৰৰ পাছত হ’ব।\nইস্রায়েলৰ লোক আৰু পাছত বাইবেলৰ সকলো পাঠক।\nঈশ্বৰ দয়ালুও হয়, যিসকলে মনপালটন কৰে, সেই লোকক ক্ষমা দান কৰে। এই পুস্তক খনৰ দ্বাৰা দুটা প্রধান ঘটনাক দৃষ্টিগোচৰ কৰিছে। এটা হ’ল ফৰিঙৰ আক্রমণ আৰু আনটো হ’ল আত্মাৰ প্রকাশ। পাঁচনিৰ কর্ম দুই অধ্যায়ত পিতৰৰ যোগেদি পঞ্চাশদিনীয়া পর্বৰ ঠাইত এই উদ্ধৃতি প্রাথমিকভাবে পৰিপূর্ণ হয়।\n1. ফৰিঙৰ দ্বাৰা ইস্রায়েল আক্রান্ত হোৱা — 1:1-20\n2. ঈশ্বৰৰ শাস্তি — 2:1-17\n3. ইস্রায়েলৰ পুনৰূদ্ধাৰ — 2:18-32\n4. ঈশ্বৰে তেওঁৰ লোকসকলৰ মাজত থাকি দেশৰ বিচাৰ কৰে — 3:1-21\n1 পথূৱেলৰ পুত্ৰ যোৱেললৈ অহা এইটো যিহোৱাৰ বাক্য।\n2 হে পৰিচাৰকসকল, এই কথা শুনা?\nআৰু হে দেশনিবাসীসকল, কাণ দিয়া। তোমালোকৰ দিনত বা তোমালোকৰ পূৰ্বপুৰুষসকলৰ দিনত এনে ঘটিছিল নে?\n3 তোমালোকে নিজ নিজ সন্তান সকলক এই বিষয়ে কোৱা,\nআৰু তেওঁলোকেও নিজ নিজ সন্তান সকলক কওঁক,\nআৰু তেওঁলোকৰ সন্তান সকলেও তেওঁলোকৰ ভাবী সন্তান সকলক কওঁক।\n4 কুটি খোৱা ফৰিঙে এৰাখিনি কাকতী ফৰিঙে খালে;\nআৰু কাকতী ফৰিঙে এৰাখিনি চেলেকা ফৰিঙে খালে;\nআৰু চেলেকা ফৰিঙে এৰাখিনি বিনাশকাৰী* বিনাশকাৰী ভুৰ পোক ফৰিঙে খালে।\n5 হে মতলীয়াসকল, সাৰ পোৱা আৰু কান্দা!\nবিলাপ কৰা, হে দ্ৰাক্ষাৰস পান কৰোঁতাসকল,\nকাৰণ নতুন দ্রাক্ষাৰস তোমালোকৰ মুখৰ পৰা সম্পূর্ণৰূপে আতৰাই দিয়া হ’ল।\n6 কিয়নো এটা জাতি† ফৰিঙৰ এটা বৃহৎ সৈন্য দল। মোৰ দেশৰ বিৰুদ্ধে উঠি আহিল,\nঅসংখ্য প্ৰাণী থকা এক বলবান জাতি।\nসিহঁতৰ দাঁত সিংহৰ দাঁতৰ নিচিনা,\nআৰু সিংহী‡ প্রকাশিত বাক্য 9:7-10ৰ গুৰি দাঁতৰ নিচিনা সিহঁতৰ গুৰি দাঁত।\n7 সিহঁতে মোৰ দ্ৰাক্ষালতা ধ্বংস কৰিলে,\nআৰু মোৰ ডিমৰু গছৰ বাকলি এৰুৱালে।\nসিহঁতে তাক নিচেইকৈ বখলিয়ালে আৰু পেলাই দিলে;\nতাৰ ডালবোৰ বগা কৰিলে।\n8 যৌৱন কালৰ স্বামীৰ শোকত চট কাপোৰেৰে কঁকাল বন্ধা কন্যাৰ নিচিনাকৈ তুমি বিলাপ কৰা।\n9 যিহোৱাৰ গৃহৰ পৰা ভক্ষ্য আৰু পেয় নৈবেদ্য বন্ধ কৰা হ’ল।\nযিহোৱাৰ দাসবোৰ, পুৰোহিতসকলে শোক কৰিছে।\n10 পথাৰবোৰ নষ্ট হ’ল,\nভূমিয়ে শোক§ শুকাই গ’ল। কৰিছে।\nকিয়নো শস্য নষ্ট কৰা হ’ল,\nনতুন দ্ৰাক্ষাৰস শুকাল,\nআৰু তেল নাইকিয়া হ’ল।\n11 হে খেতিয়কসকল, লজ্জিত হোৱা,\nহে দ্ৰাক্ষাবাৰী আপডাল কৰোঁতাসকল,\nঘেঁহু ধান আৰু যৱৰ বাবে বাবে বিলাপ কৰা।\nকিয়নো পথাৰৰ শস্য বিনষ্ট হ’ল।\n12 দ্ৰাক্ষালতা শুকাল, ডিমৰু গছ জঁয় পৰিল,\nডালিম, খাজুৰ আৰু আপেলৰ গছবোৰ -\nপথাৰৰ সকলো গছ শুকাল। সঁচাকৈ মনুষ্য সন্তান সকলৰ মাজৰ পৰা আমোদ প্ৰমোদ নাইকিয়া হ’ল।\n13 হে পুৰোহিতসকল, তোমালোকে চট কাপোৰ পৰিধান কৰি বিলাপ কৰা!\nহে যজ্ঞ-বেদিৰ পৰিচাৰকসকল, বিলাপ কৰা।\nহে মোৰ ঈশ্বৰৰ দাসবোৰ, আহাঁ, চট কাপোৰ পিন্ধি ওৰে ৰাতি পৰি থাকা।\nকিয়নো তোমালোকৰ ঈশ্বৰৰ গৃহৰ পৰা ভক্ষ্য আৰু পেয় নৈবেদ্য প্রতিৰোধ কৰা হৈছে।\n14 তোমালোকে পবিত্ৰ উপবাস নিৰূপণ কৰা,\nসমাজ গোট খাবলৈ ঘোষণা কৰা।\nপৰিচাৰকসকল আদি কৰি দেশনিবাসী আটাই লোকক গোট খুউৱাই\nতোমালোকৰ ঈশ্বৰ যিহোৱাৰ গৃহত\nযিহোৱালৈ কাতৰোক্তি কৰা,\n15 হায় হায়, এয়ে কেনে দিন!\nকিয়নো যিহোৱাৰ ভয়ংকৰ দিন ওচৰ।\nএই সকলোৰে সৈতে সৰ্ব্বশক্তিমান ঈশ্বৰৰ পৰা যেন প্ৰলয়হে উপস্থিত হ’ল।\n16 আমাৰ চকুৰ আগত খোৱা বস্তুবোৰ,\nআৰু এনেকি আমাৰ ঈশ্বৰৰ গৃহৰ আনন্দ আৰু উল্লাস লোপ পোৱা নাই নে?\n17 বোৱা কঠীয়াৰ ধানবোৰ নিজ নিজ চপৰাৰ তলত শুকাই গ’ল,\nভঁৰালবোৰ ধ্বংস কৰা হ’ল, শস্যৰ ঘৰবোৰ ভাগিল,\nকাৰণ শস্যবোৰ নাইকিয়া হ’ল।\n18 পশুবোৰে কেনেকৈ কেঁকাইছে!\nচৰণীয়া ঠাই নোহোৱাৰ বাবে\nগৰুৰ জাকবোৰ ব্যাকুল হৈছে।\nএনেকি মেৰ-ছাগ আৰু ছাগলীৰ জাকবোৰে দণ্ড ভোগ কৰিছে।\n19 হে যিহোৱা, মই তোমাৰেই আগত কাতৰোক্তি কৰিছোঁ।\nকিয়নো অগ্নিয়ে অৰণ্যৰ চৰণীয়া ঠাইবোৰ গ্ৰাস কৰিলে,\nঅগ্নিশিখাই খেতিৰ সকলো গছবোৰ পুৰি পেলালে।\n20 বনৰ পশুবোৰেও তোমাৰ আগত ক্ৰন্দন কৰিছে,\nকিয়নো জলৰ জুৰিবোৰ শুকাল,\nআৰু অৰণ্যৰ চৰণীয়া ঠাইবোৰ অগ্নিয়ে গ্ৰাস কৰিলে।\n*1 অধ্যায়:4 বিনাশকাৰী ভুৰ পোক\n†1 অধ্যায়:6 ফৰিঙৰ এটা বৃহৎ সৈন্য দল।\n‡1 অধ্যায়:6 প্রকাশিত বাক্য 9:7-10\n§1 অধ্যায়:10 শুকাই গ’ল।


ভোলাৰামৰ আত্মা – মূল: হৰিশংকৰ পৰসাই – অনুবাদঃ হিমাংশু ভাগৱতী – ফটাঢোল\nধৰ্মৰাজে লাখ লাখ বছৰ ধৰি অসংখ্য লোকক কৰ্মৰ আধাৰত স্বৰ্গ অথবা নৰক ’এলট’ কৰি আহি আছিল৷ এনেকুৱা ঘটনা কিন্তু আগতে কেতিয়াও হোৱা নাছিল৷ চিত্ৰগুপ্তই সমুখত বাৰে বাৰে চশমাযোৰ মচি, বাৰে বাৰে আঙুলিত থু লগাই পাত লুটিয়াই ৰেজিষ্টাৰৰ পিচত ৰেজিষ্টাৰ লুটিয়াই তল-উপৰ কৰি বিচাৰি আছিল৷ ক’ত ভুল হৈছে তথাপি ধৰিব পৰা নাছিল৷ অৱশেষত চিত্ৰগুপ্তই খঙতে চিঞৰি ইমান জোৰে ৰেজিষ্টাৰ বন্ধ কৰি দিলে যে মাখি এটা ৰেজিষ্টাৰৰ মাজত চেটেপ হৈ গ’ল৷ মাখিটো উলিয়াই চিত্ৰগুপ্তই ক’লে, “মহাৰাজ, ৰেকৰ্ডত সকলো ঠিকে আছে৷ ভোলাৰামৰ জীৱটোৱে পাঁচদিন আগতে দেহ ত্যাগ কৰি যমদূতৰ লগত এই লোকলৈ যাত্ৰা আৰম্ভ কৰিছিল, কিন্তু এতিয়ালৈ আহি পোৱা নাই৷“\n“দূত কেইটা এতিয়া ক’ত? “,\n“মহাৰাজ, সেইকেইটাও নিৰুদ্বেশ হৈ আছে৷“\nঠিক সেই সময়তে দুৱাৰ খুলি যমদূত এটা সোমাই আহিল৷ তাৰ মৌলিক কুৰূপ চেহেৰাটো পৰিশ্ৰম, ভয় আৰু চিন্তাৰ বাবে বেচি বিকৃত দেখাইছিল৷ তাক দেখিয়েই চিত্ৰগুপ্তই চিঞৰিলে, “আৰে, তই ইমানদিন ক’ত নোহোৱা হৈ আছিলি? ভোলাৰামৰ আত্মা ক’ত?\nযমদূতে হাতযোৰ কৰি ক’লে-“প্ৰভু, কি কম দুখৰ কথা৷ আজিলৈ ঠগ খোৱা নাছিলোঁ কেতিয়াও কিন্তু ভোলাৰামৰ আত্মাই মোক ভাল ঠগন দিলে৷ পাঁচদিন আগতে যেতিয়া আত্মাটোৱে ভোলাৰামৰ দেহ ত্যাগ কৰিলে তেতিয়াই মই তাক ধৰি ইয়ালৈ যাত্ৰা আৰম্ভ কৰি দিছিলোঁ৷ চহৰৰ বাহিৰত যেতিয়াই মই তাক লৈ তীব্ৰবেগী বায়ু তৰংগত উঠিলোঁ ঠিক তেতিয়াই সি মোৰ হাতৰ পৰা এৰাই ক’ত যে নাইকিয়া হৈ গ’ল গমেই নাপালোঁ৷ এই পাঁচ দিনত মই গোটেই ব্ৰহ্মাণ্ড চলাথ কৰি বিচাৰিলোঁ, কিন্তু ভোলাৰামৰ আত্মাক ক’তো নাপালোঁ৷\nধৰ্মৰাজৰ প্ৰচণ্ড খং উঠিল৷ খঙতে ক’লে, “মূৰ্খ, আত্মা আনি আনি বুঢ়া হৈ গ’লি তথাপি এটা সাধাৰণ বুঢ়া মানুহৰ আত্মাই তোক ঠগি গ’ল৷\nদূতে নতশিৰে ক’লে-“মহাৰাজ, মই সদায় অনাৰ দৰে অতি সাবধানে আনিছিলোঁ৷ মোৰ এই অভ্যস্ত হাতৰ পৰা চতুৰৰো চতুৰ উকিলো সাৰি যোৱা নাছিল৷ এইবাৰ কিন্তু কিবা ইন্দ্ৰজালৰ পাল্লাতহে পৰিলোঁ যেন লাগিছে৷\nচিত্ৰগুপ্তই ক’লে-“মহাৰাজ, আজিকালি পৃথিৱীত এনেধৰণৰ কাৰবাৰ বহুত হৈছে৷ মানুহে পাৰ্চেল পঠায়, বাটতে নোহোৱা হয়৷ মালগাড়ীৰ ডবা ৰাষ্টাতে খালী হয়৷ ৰাজনৈতিক দলৰ নেতাই বিৰোধী দলৰ নেতাক বাটৰপৰা ধৰি নি বন্ধ কৰি থয়, দল সলাই দিয়ে৷ ভোলাৰামৰ আত্মাকো কোনোবা বিৰোধীয়ে অপহৰণ কৰা নাইতো?“\n“তোমাৰো ৰিটায়াৰ হোৱাৰ বয়স হৈছে৷“ ধৰ্মৰাজে ঠাট্টাৰ সুৰত চিত্ৰগুপ্তক ক’লে, “ভোলাৰামৰ দৰে নগণ্য, দুখীয়া মানুহ এজন লগত কাৰ কি ৰাজনৈতিক লেনা-দেনা থাকিবহে?\n“সেই সময়তে ক’ৰবাৰ পৰা নাৰদ মুনি আহি যমলোক পালে৷ ধৰ্মৰাজক দুখ মনে থকা দেখি নাৰদে সুধিলে, “কি চিন্তাত কৰিছে হে ধৰ্মৰাজ? নৰকত থকা ঠাইৰ অভাব হোৱা সমস্যাটো এতিয়াও সমাধান হোৱা নাই নেকি?“\n“সেই সমস্যাটোৰ কেতিয়াবাই সমাধান ওলাল৷ নৰকত যোৱা কিছুবছৰৰ পৰা বৰ গুণী-জ্ঞাণী কাৰিকৰ আহিল৷ বহুত বিল্ডিঙৰ ঠিকাদাৰ আহিল যিয়ে বেচি পইছা লৈ ফোঁপোলা বিল্ডিং বনায়৷ ডাঙৰ ডাঙৰ ইঞ্জিনিয়াৰ আহিল যি ঠিকাদাৰৰ লগ লাগি পৰিকল্পনা যোজনাবোৰৰ ধন আত্মস্যাৎ কৰে৷ কাম নকৰাকে মজদুৰে কাম কৰা বুলি দেখুৱাই পইছা খোৱা মানুহো আহিল৷ এই সকলোবোৰ লগ লাগি নৰকত খুব কম সময়ত ডাঙৰ ডাঙৰ অট্টালিকা নিৰ্মাণ কৰি উলিয়ালে৷ নৰকত থকা ঠাইৰ অভাবৰ সমস্যাটো নোহোৱা হ’ল৷ এতিয়া এটা নতুন সমস্যাৰহে একো উৱাদিহ পোৱা নাই, কি কৰোঁ! ভোলাৰাম নামৰ মানুহ এজন পাঁচ দিন আগতে মৰিল৷ তাৰ আত্মাটো দূতে লৈ আহি থাকোঁতে মাজতে দূতক ঠগি আত্মাটো নোহোৱা হ’ল৷ গোটেই ব্ৰহ্মাণ্ড চলাথ কৰিও দূতে আত্মাটো নাপালে৷ এনেকুৱা হ’লেতো পাপ-পুণ্যৰ ভেদ নাইকিয়া হ’ব মুনিবৰ!“\n“মানুহজনৰ ইনকাম টেক্স বাকেয়া আছিল নেকি? টেক্স ডিপাৰ্টমেণ্টে ৰাখি দিব পাৰে৷“ নাৰদে ক’লে৷\nচিত্ৰগুপ্তই ক’লে-, “ইনকাম থাকিলেহে টেক্স থাকিব মুনিবৰ! খাব নোপোৱা ভিকহু আছিল৷“\n“কথাটো তেনে জটিল৷ “নাৰদে ক’লে,“ বাৰু মোক নাম ঠিকনা দিয়া৷ ময়ে পৃথিৱীত গৈ বিচাৰি চাওঁ৷\nচিত্ৰগুপ্তই ৰেজিষ্টাৰ খুলি নাম ঠিকনা ক’লে, “ভোলাৰাম নাম আছিল৷ ভৰলুত নদীৰ পাৰতে দুটা ৰূমৰ জহি-খহি যোৱা ঘৰ এটাত পৰিয়ালৰ সৈতে ভাড়াত থাকে৷ পত্নী, দুজন ল’ৰা আৰু এজনী ছোৱালী ভোলাৰামৰ৷ চৰকাৰী চাকৰ আছিল, পাঁচ বছৰ হ’ল ৰিটায়াৰ হোৱা৷ এবছৰ ধৰি ঘৰ ভাড়া নিদিয়া বাবে ঘৰৰ মালিকে ঘৰৰ পৰা উলিয়াই দিবলৈ বিচাৰি আছিল৷ তেনেতে ভোলাৰামে সংসাৰ এৰিলে৷ আজি পাঁচ দিন৷ যদি ভাড়া ঘৰৰ মালিক সঁচাকৈয়ে মহানগৰৰ ধৰণৰ মালিক হয় তেন্তে ভোলাৰাম মৰাৰ লগে লগে পৰিয়ালটোক যে উলিয়াই দিছে খাটাং৷ গতিকে আপুনি মুনিবৰ পৰিয়ালটো বিচাৰি বেচ ঘূৰিব লাগিব যেন লাগিছে৷\n“বেকা হাঁহি এটা মাৰি নাৰদে যাত্ৰা আৰম্ভ কৰিলে৷\nভোলাৰামৰ পৰিয়ালটো বিচাৰি উলিয়াবলৈ নাৰদৰ বেচি কষ্ট নহ’ল৷ মাক-জীয়েক সন্মিলিত ক্ৰন্দনে নাৰদৰ কষ্ট বহুখিনি লাঘৱ কৰিলে৷\nদুৱাৰৰ ওচৰলৈ গৈ নাৰদে ক’লে, “নাৰায়ণ, নাৰায়ণ৷\nছোৱালী জনীয়ে ভিতৰৰ পৰা মাত দিলে, “আগলৈ যাওক বাবা, ইয়াত একো নাপাব৷“\n“মই ভিক্ষা বিচাৰি অহা নাই, ভোলৰামৰ বিষয়ে কেইটামান কথা জানিবলৈ আহিছোঁ৷ তোমাৰ মাৰাক বাহিৰলৈ পঠিয়াই দিয়াচোন৷“ নাৰদে ক’লে৷\nভোলাৰামৰ পত্নী লাহে লাহে বাহিৰলৈ ওলাই আহিল৷ নাৰদে সুধিলে, “আই, ভোলাৰামৰ কি বেমাৰ হৈছিল?“\n“কি কম? ভিকহু হোৱাটোৱে বেমাৰ৷ পাঁচ বছৰ হ’ল, অৱসৰ হোৱাৰ৷ পেঞ্চন এতিয়ালৈ নহ’ল৷ প্ৰতি দহ-পোন্ধৰ দিনত পেঞ্চন অফিচলৈ গৈ আছিল, কিন্তু অফিচৰ উত্তৰ আছিল এটায়েই, “তোমাৰ পেঞ্চনটো হৈ আছে৷“ এই পাঁচ বছৰত গহনা, বাচন-বৰ্তন সকলো বিক্ৰী কৰি চলিলোঁ৷ এতিয়া বিকিবলৈ একো নাই৷ ভোকৰ পেটেৰে চিন্তা কৰি কৰি মানুহজনে দম এৰিলে৷\nনাৰদে সান্তনা দিলে, “ কি কৰিবা আই, তেওঁৰ আয়ুস ইমানেই আছিল!“\n“এনেকৈ নক’ব বাবা, আয়ুস বহুত আছিল৷ পেঞ্চনটো পালে অন্তত খাই বৈ চলি থাকিব পৰা হ’লহেতেন৷ কিন্তু কি কৰিম, এটা ফুটা কড়িও নোপোৱাকৈ পাঁচ বছৰ পাৰ হ’ল৷ পেঞ্চন অফিচলৈ অহা-যোৱা কৰিয়েই মানুহজন গ’ল৷“\nদুখৰ কথা শুনি থাকিবলৈ নাৰদৰ হাতত সময় নাছিল৷ চিধা নিজৰ প্ৰশ্নলৈ আহি গ’ল,\n“আই, ভোলাৰামৰ সাংঘাতিক আসক্তি থকা কোনোবা আছিল নেকি যাক নিজতকৈও বেচি ভাল পাইছিল?“\n“মহাৰাজ, তেওঁ ল’ৰা-ছোৱালী কেইটাক বৰ মৰম কৰিছিল৷“\n“নহয়, মানে পৰিয়ালৰ বাহিৰৰ কোনোবা৷ ধৰক কোনোবা মহিলা!“\nভোলাৰামৰ পত্নীয়ে ক্ৰোধেৰে নাৰদৰ ফালে চালে৷ ক’লে, “আৰু একো নুসুধিব৷ সাধু মানুহ বাবে আপোনাক বেয়াকৈ নক’লো৷ জীৱনভৰ মানুহজনে বেলেগ মহিলালৈ মূৰ তুলিও চোৱা নাছিল৷“\nকথা বিষম দেখি নাৰদে লাহেকৈ হাঁহি এটা মাৰি ক’লে, “তুমি ঠিক ক’লা আই, ভাল সংসাৰৰ চিন তাতেই৷ বাৰু, মই এতিয়া উঠোঁ৷“\nভোলাৰামৰ পত্নীয়ে ক’লে, “বাবা, আপুনি সাধু মানুহ৷ কিবা কৰি এওঁৰ ৰৈ থকা পেঞ্চনটো হোৱা কৰিব নোৱাৰিনে? ল’ৰা-ছোৱালী কেইটা এতিয়া লঘোনতে মৰিব৷“\nনাৰদৰ মনলৈ দয়াভাব আহিল৷ ক’লে, “সাধুবাবাৰ কথা কোনে শুনিব? মোৰতো ইয়াত কোনো শিষ্য বা মন্দিৰ নাই৷ তথাপি মই অফিচলৈ যাম আৰু চেষ্টা কৰিম৷“\nতাৰ পৰা নাৰদ চিধা-চিধি চৰকাৰী অফিচলৈ গ’ল৷ তাত গৈ কেৰাণী এজনক লগ ধৰি ভোলাৰামৰ কথাটোৰ বিষয়ে সুধিলে৷ কেৰাণীজনে নাৰদক বৰ মনোযোগেৰে নিৰীক্ষণ কৰিলে আৰু ক’লে, “ভোলাৰামে দৰ্খাস্ত দিছিল কিন্তু তাৰ ওপৰত ওজন ৰাখিবলৈ পাহৰি গ’ল৷ বতাহে আবেদন উৰুৱাই নিলে৷“\nনাৰদে আচৰিত হৈ সুধিলে, “আৰে ভাই, ইয়াতটো বহুত পেপাৰ ৱেট আছে৷ সি কিয় নাৰাখিলে?“\nকেৰাণীজনে হাঁহি হাঁহি ক’লে, “আপুনি সাধু মানুহ, দুনীয়াৰ আওভাও বুজি নাপাব৷ দৰ্খাস্ত পেপাৰ ৱেট দি নাৰাখে৷ বাৰু, আপুনি এই ৰূমটোত বহি থকা মানুহজনক লগ কৰক৷\nনাৰদ দ্বিতীয়জন মানুহৰ কাষ পালে৷ দ্বিতীয়জনে তৃতীয়জনৰ ওচৰলৈ, তৃতীয়জনে চতুৰ্থ জনলৈ, এনেকৈ চলি থাকিল৷ নাৰদ যেতিয়া পচিশ-ত্ৰিশজন মানুহৰ টেবুলে টেবুলে টাকুৰি ঘূৰাদি ঘূৰি ঘূৰি অৱশ হ’ল, তেতিয়া এজন পিয়নে ওচৰলৈ আহি ক’লে, “বাবা, আপুনি কিয় এই ঝামেলাত ফচিল! যদি আপুনি এবছৰো এনেকৈ ঘূৰি থাকে একো কামত নাহে৷ আপুনি চিধা ছাৰক মানে ডাইৰেক্টৰক লগ কৰক৷ ছাৰক খুছ কৰি দিব পাৰিলে এতিয়াই কাম হৈ যাব আপোনাৰ৷“\nনাৰদ ছাৰৰ ৰূমত সোমাল৷ পিয়নজনে ৰাষ্টা দেখুৱাই দিয়া কাৰণে কোনেও বিশেষ একো নুসুধিলে৷ কোনো ধৰণৰ আগতীয়াকৈ অনুমতি নোলোৱাকৈ লগ কৰিবলৈ অহা বাবে ছাৰে যথেষ্ট ভোৰভোৰালে৷ “এয়া কিবা মন্দিৰ বুলি ভাবিছে নেকি? চিধা সোমাই আহিল যে? বাহিৰত কৈ কাগজ এখন হ’লেও পঠিয়াই দি অনুমতি ল’ব লাগে৷“\n“কাৰ হাতত পঠিয়াম? আপোনাৰ কেবিনৰ বাহিৰত আপোনাৰ পি এজন দেখো শুই আছে৷“ নাৰদে ক’লে৷\nছাৰৰ সামান্য মাত সৰু হ’ল কথাষাৰত৷\n“কি কাম আছিল? “চাহাবে গপচ এৰি নিদিয়াকৈ শুধিলে৷\nনাৰদে ভোলাৰামৰ পেঞ্চনৰ ঘটনাটো ক’লে৷\nডাইৰেক্টৰ চাহাবে ক’লে, “আপুনি হ’ল বৈৰাগী৷ দপ্তৰৰ নীতি-নিয়ম নেজানে৷ আচলতে ভোলাৰামৰে ভুল৷ আৰে ভাই, এইটোও এটা মন্দিৰ৷ ইয়াতো দান পুণ্য কৰিব লাগে৷ আপুনি ভোলাৰামৰ আত্মীয় বোধহয়? ভোলাৰামৰ দৰ্খাস্তবোৰ উৰি আছে৷ সেইবোৰত ওজন ৰাখক৷“\nনাৰদে বুজিলে ইয়াতো ওজনৰ সমস্যা৷ ডাইৰেক্টৰ চাহাবে ক’লে, “চাওক, চৰকাৰী পইচাৰ কথা৷ পেঞ্চনৰ কেছ বিশটা দপ্তৰত যায়৷ সময় লাগে৷ বিশ বাৰ এটা কথাকে বিশ ঠাইত লিখিব লাগে, তেতিয়াহে পেঞ্চন পাক্কা হৈ যায়৷ যিমান টকাৰ পেঞ্চন সিমান টকাৰ ষ্টেছনাৰী বস্তুৱে লাগে৷ অৱশ্যে সোনকালে হৈ যাব পাৰে, কিন্তু…..“ চাহাব অলপ ৰ’ল৷\nনাৰদে সুধিলে, “কিন্তু কি?\nচাহাবে কুটিল হাঁহি এটাৰে সৈতে ক’লে, “কিন্তু ওজন লাগিব৷ আপুনি বুজা নাই৷ আপোনাৰ যে সুন্দৰ বীণাখন আছে লগত, ইয়াৰ ওজনো ভোলাৰামৰ দৰ্খাস্তৰ ওপৰত ৰাখিব পৰা যায়৷ মোৰ ছোৱালীজনীয়ে গান শিকি আছে, এইখন মই তাইক দিব পাৰিম৷ সাধু-সন্তৰ বীণাৰপৰা ভাল সুৰ ওলায়৷\nনাৰদে নিজৰ বীণাখন হেৰুৱাই বুলি প্ৰথমে ভয় খাইছিল৷ তাৰ পিচত নিজে বীণাখন টেবুলৰ ওপৰত থৈ ক’লে, “এইখন লওক৷ এতিয়া সোনকালে ভোলাৰামৰ পেঞ্চনৰ অৰ্ডাৰটো উলিয়াই দিয়ক৷\nচাহাবে প্ৰসন্ন মনে নাৰদক বহিবলৈ দি বীণাখন এটা চুকত থ’লে৷ বেলটো বজোৱাৰ লগে লগে পিয়নটো হাজিৰ হ’ল৷ চাহাবে হুকুম দিলে, “বড়োবাবুৰ পৰা ভোলাৰামৰ ফাইলটো লৈ আহ৷\nঅলপ সময়ৰ ভিতৰতে পিয়নজনে ভোলৰামৰ এশ-ডেৰশ দৰ্খাস্তৰে ভৰ্তি হৈ থকা ফাইলটো লৈ আহিল৷ ফাইলটোৰ ভিতৰত ভোলাৰামৰ পেঞ্চনৰ কাগজবোৰো আছিল৷ চাহাবে ফাইলৰ নামটো পঢ়িলে আৰু সুধিলে, “কি নাম কৈছিল আপুনি বাবাজী?“\nনাৰদে অলপ জোৰেৰেই ক’লে, “ভোলাৰাম৷“\nহঠাৎ ফাইলটোৰ মাজৰ পৰা এটা কণ্ঠ ওলাই আহিল, “কোনে নাম লৈ মাতিছে মোক৷ পোষ্টমেন? মোৰ পেঞ্চনৰ অৰ্ডাৰটো আহিল নেকি?“\nনাৰদ চক খাই উঠিল যদিও লগে লগে ঘটনাটো বুজি পালে৷ নাৰদে সুধিলে, “ভোলাৰাম! তুমি ভোলাৰামৰ আত্মা নহয়নে?“\n“হয়“ ফাইলৰ ভিতৰৰ পৰা মাত আহিল৷\n“মই নাৰদ৷ তোমাক নিবলৈ আহিছোঁ৷ ব’লা স্বৰ্গত সকলোৱে তোমালৈ ৰৈ আছে৷ “\nফাইলৰ পৰা উত্তৰ আহিল, “মই নাযাওঁ৷ মই পেঞ্চনৰ দৰ্খাস্তবোৰতে সোমাই আছোঁ৷ ইয়াতে মোৰ আত্মাটো সোমাই আছে৷ মই মোৰ দৰ্খাস্তবোৰ এৰি যাব নোৱাৰোঁ৷ “\n« অসমৰ নাৰীৰ মেদবহুলতা – জয়ন্ত শৰ্মা\nমিয়াও! – জ্যোতিৰূপম দত্ত »\nমজ্জা অনুবাদ হিমাংশু৷ মেগাজিন আপলোডিঙৰ সময়তে পঢ়িছিলো ৷ আজি আকৌ এবাৰ চালো ৷ হৰিশঙ্কৰ পাৰচাইৰ লগত চিনাকী তোমাৰ যোগেদিয়েই হল ৷\nঅভিনন্দন থাকিল ৷\nবহুত ভাল লাগিল আৰু ভোলাৰামলৈ বৰ দুখ লাগিল হিমাংশু।\nসুন্দৰ অনুবাদ হিমাংশু


this it company offers unique way to retain employees increment on matchmaking and marriage– News18 assam\nমুকাম্বিকা ইনফোছলিউচন কোম্পানীটোৱে ইয়াৰ কৰ্মচাৰীসকলক বছৰত দুবাৰকৈ ৬-৮% দৰমহা বৃদ্ধি দিয়ে।\nচেন্নাইস্থিত এটা তথ্য প্ৰযুক্তি কোম্পানীয়ে ইয়াৰ কৰ্মচাৰীসকলক ধৰি ৰাখিবলৈ মেচ মেকিং (Match Making) আৰম্ভ কৰিছে। কেৱল সেয়াই নহয়, কৰ্মচাৰীসকলৰ বিয়া হ'লে কোম্পানীটোৱে তেওঁলোকৰ দৰমহা বৃদ্ধি কৰে। এই কোম্পানীটোৰ নাম হৈছে মুকাম্বিকা ইনফোছলিউচনচ, য'ত প্ৰায় ৭৫০ জন কৰ্মচাৰী আছে।\nইয়াৰ ভিতৰত, ৪০% কৰ্মচাৰী ৫ বা অধিক বছৰ ধৰি কোম্পানীটোৰ সৈতে জড়িত হৈ আছে। মুকাম্বিকা ইনফোছলিউচন হৈছে এক প্ৰযুক্তি সমাধান প্ৰদানকাৰী কোম্পানী যি মুখ্যতঃ আমেৰিকা যুক্তৰাষ্ট্ৰত ইয়াৰ গ্ৰাহকসকলকসেৱা আগবঢ়ায়। TOIৰ এক প্ৰতিবেদন অনুসৰি, কোম্পানী এৰি যোৱা কৰ্মচাৰীৰ হাৰ ১০ শতাংশৰ তলত। এই কোম্পানীটোৱে ইয়াৰ কৰ্মচাৰীসকলক বছৰত দুবাৰকৈ ৬-৮% দৰমহা বৃদ্ধি দিয়ে।\nকোম্পানীটোৰ প্ৰতিষ্ঠাপক এম.পি. চেলভাগণেশে মেচ মেকিং আৰু বিবাহৰ ওপৰত দৰমহা বৃদ্ধিৰ ধাৰণাক লৈ এইদৰে কয়: "এই লোকসকলে (কৰ্মচাৰীসকলে) মোক তেওঁলোকৰ ভায়েকৰ দৰে দেখে। তেওঁলোকৰ বহুতে মোৰ গাঁৱৰ যাৰ পিতৃ-মাতৃ বহুত বৃদ্ধ বা দুনীয়াৰ বিষয়ে ইমান ভাল জ্ঞান নাই যে সঠিক সংগী এগৰাক বাছনি কৰি ল'ব পাৰে!" তেওঁ কয়, "আমি এনে সম্পৰ্কবোৰ গঢ়িব লাগিব। আপুনি ইয়াত টকা আৰু সময় খৰচ কৰিব লাগিব। ব্যৱসায়িক দৃষ্টিকোণৰ পৰা সকলোবোৰ চোৱা উচিত নহয়। তেওঁ কয় যে বিবাহত দৰমহা বৃদ্ধিৰ নিয়মটো আৰম্ভণিৰ পৰাই আছিল, কিন্তু পিছতহে মেচ মেকিং আৰম্ভ কৰা হৈছিল। "আমি মেচ মেকিং নেটৱৰ্কৰ জৰিয়তে আমাৰ কৰ্মচাৰীসকলক সহায় কৰো। বিবাহে লগ পোৱাৰ এটা ভাল সুযোগ প্ৰদান কৰে। গোটেই দলটোৱে ভান ভাড়া কৰে আৰু আমি সকলোৱে তালৈ যাওঁ," তেওঁ কয়, "বহুলোক দীৰ্ঘদিন ধৰি কোম্পানীটোৰ সৈতে জড়িত হৈ আছে আৰু আমি ধৰি ল'ব নোৱাৰো যে তেওঁলোকে আন কোনো ঠাইলৈ নাযাব। সেয়েহে, তেওঁলোকৰ মনলৈ এনে ধাৰণা অহাৰ আগতে, আমি তেওঁলোকৰ দাবী পূৰণ কৰোঁ।"\nএই কোম্পানীটোৱে ২০০৬ চনত শিৱকাশীৰ পৰা যাত্ৰা আৰম্ভ কৰিছিল, কিন্তু কৰ্মচাৰীৰ বৰ্ধিত সংখ্যাৰ প্ৰতি লক্ষ্য ৰাখি ইয়াৰ মুখ্য কাৰ্যালয় মাদুৰাইলৈ স্থানান্তৰিত কৰে। সেই সময়ত, ডাঙৰ কোম্পানীবোৰ চেন্নাইমুখী আছিল, কিন্তু মাদুৰাইত কম পৰিচালনা ব্যয়ৰ বাবে, মুকাম্বিকা ইনফোছলিউশ্বনে তালৈ যোৱাৰ সিদ্ধান্ত লৈছিল। কোম্পানীটোৰ প্ৰতিষ্ঠাতা ছেলৱমে আগতে এটা টেক্সটাইল কোম্পানীত কাম কৰিছিল। তাৰ পিছত তেওঁ আইটিৰ ক্ষেত্ৰত প্ৰৱেশ কৰিছিল আৰু আইবিএমত যোগদান কৰিছিল। পিছত আই.বি.এম.-ৰ পৰা ওলাই নিজাকৈ কোম্পানী প্ৰতিষ্ঠা কৰে।\nFirst published: May 06, 2022, 19:30 IST\nCompanyEmployee SalaryEmployeesMarriageSALARY HIKE


To Issue No 82/10-2014:\nplewase allow me to see the poem\n– anup [ ***lita52@gmail.com ]\nI don't understand your query. You can always read the poems.\nTo Kuladip Baruah (Issue No 86/02-2015):\n– mridupawan [ ***dupawan60@gmail.com ]\nBiplob.... Uthi pori lagisu...baki buror dorei moiyu...biplobi moi.biplobi mor anguli bur....nijok jonar biplob..nijok gorhar biplob..moiyei komar,moyei nobo kumar....xopun khisar biplob...salla moiyu akeloge bohu xopunr guti sotiyai disu ai bagisa khnte.....kisu gojil...bakibor....morohi juwa nai to....!!! Nitou pani disu..roi aso joubonr bukusat .....xomoy bure ketiyaba mok ari jai goi...mor siyori siyori kobo mn jai "Najabi oi mok nithoruwa kori,abar sai ja mr biplobi xeti...moiyu khisisu vobissotor hybride bij..lohpohkoi barhibo aibar sorotot...ari najaba mok..."\n– Banjit kalita [ ***jitkalita173@gmail.com ]\nYou may send your poem to AAI in its Email id published in Home Page.\nPoem bor porhi mor but bht vl lagise....\n– Hirakjyoti Talukdar [ ***akjyotitalukdar98@gmail.com ]\nTo Issue No 75/03-2014:\n– arabinda [ ***binda11221@gmail.com ]\nTo Editor and Poets:\n# ভালপাও তোমাক# মই তোমাক বহুত ভাল পাওঁ বহুত ভালপাওঁ মই তোমাক কিন্তু নাপাও মই তোমাৰ বাদে আন কাকো ভাল , তুমিয়ে মোৰ জীৱনৰ লগৰী তুমি নাভাবিবা মই তোমাক এৰি যাম বুলি........... মই সদায় তোমাৰ কাষত আছো , জীৱনত সচাঁ ভালপোৱা মই ভাবো এবাৰহে আহে , মোৰ এই ভালপোৱাক তুমি আৱৰ্জনা বুলি নাভাবিবা , তোমাৰ অন্তৰত মই দুখ দিব নিবিছাৰো , কিন্তু এটা কথাওঁ ঠিক যে মইও তোমাক ভাল পাই মনত দুখ পোৱাটো নিবিছাৰো OK;)\n– Rinku Rajowar [ ***kurajowar20@gmail.com ]\n~~~এনেকুৱা কিয় কৰিলা ~~~ তুমি মোক কিয় এনেকুৱা কৰিলা তুমিতো কোৱা নাছিলা মোক যে জীৱনৰ আধা বাটত মোক এৰি যাম বুলি কিয় তুমি পাহৰি গলা সেই অতীতৰ কথাবোৰ পাৰা যদি এবাৰ মোলৈ মনত পেলাই আকৌ ঘূৰি আহা মোৰ কাষলৈ...... মই জানিছিলো তুমি মোৰ কাষত থাকোতে কিবা দুৱলতা অনুভৱ কৰিছিলা কিন্তু কি সেই দুৱলতা কবওতো পাৰিলা হয় একো নোকোৱাকে কিয় মোক এৰি গুচি গলা দিঠকত নোৱাৰিলেও সপোনত হলেও এবাৰ ভাবি চাবা মোৰ কথা...I LOVE U মই কিন্তু তোমাৰ কাৰণে সদায় বাট চাই ৰম...!\n****তুমি মোক নুবুজিলা *** মোক তুমি ইমান দিনে নুবুজিলা কিয় নুবুজিলা সেইটো কিন্তু মই নাজানো মই তোমাৰ অৱিহনে জীৱনৰ এটা মূহুত্বও পাৰ কৰিব নোৱাৰা হৈছো কিন্ত তুমি মোৰ অবিহনে গোটেই জীৱন থাকিব পাৰিম বুলি ভাবিছা মই তোমাৰ যিমানে ওচৰ চাপিব বিছাৰো তোমি মোৰ পৰা সিমানে আঁতৰি যোৱা গৈ কিন্তু কিয় সেইটো মই নাজানো.......! মই ভাবো তুমি বিছৰা ধৰণে মই তোমাক দিব নোৱাৰো কিন্তু এটা বস্তু দিব পাৰিm সেইটো হল সঁচা মৰম যিটো তুমি মই দিম বুলি কলেও লব ইচ্ছা নকৰা কিন্ত কিয় সেইটো মই নাজানো........! মই ভাবো তুমি মোৰ কাষত থাকিলে মই সকলোতকৈ সুখী হম তোমা(ক| সুখত ৰাখিব পাৰিম বুলি ভাবো কিন্তু তুমি মোৰ কাষত থাকিলে মনত বহুত দুখ পাই থকা যেনহে মোৰ অনুভৱ হয় কিন্তু কিয় সেইটো নাজানো......!\nmoi notun sadasya eiemgzn khonot kobita pothaboloi ki koribo lagibo baru?\n– jayashree kalita [ ***akalita35@gmail.com ]\nYou may send your poem to the EMAIL id published in the Home Page.\nTo Ankur (Issue No 85/01-2015):\nsundor kobita eta likhise... bhal lagil aponar anubhob khini porhi\nWhat is3+9= (This is compulsory. For example, 8 + 10 = 18) Name* Email-id* Message to Guestbook*


প্ৰিয়ংকা মজুমদাৰ - অসমীয়া ৱিকিপিডিয়া\n২ জুলাই, ১৯৯৭ (২৪ বছৰ)\n২০১৯ - বৰ্তমান\nপ্ৰিয়ংকা (কোৰীয়: 프리얀카; সম্পূৰ্ণ নাম: প্ৰিয়ংকা মজুমদাৰ) অসমৰ এগৰাকী কণ্ঠশিল্পী। প্ৰিয়ংকা বৰ্তমান কোৰীয় প'প সংগীত (চমুকৈ কে-প'প) বেণ্ড জি-গাৰ্লচ্ (Z-Girls)-ৰ মূল কণ্ঠশিল্পী। প্ৰিয়ংকাক ভাৰতৰ প্ৰথম কে-প'প তাৰকা ৰূপে অভিহিত কৰা হয়। কে-প'প বা কোৰীয় প'প এক সংগীতৰ শৈলী যাৰ উদ্ভৱ হয় দক্ষিণ কোৰিয়াত, যি বৰ্তমানে আন্তঃৰাষ্ট্ৰীয় পৰ্যায়ত বিপুল জনপ্ৰিয়তা লাভ কৰিব সক্ষম হৈছে।\nপ্ৰিয়ংকাৰ জন্ম হয় ১৯৯৭ চনৰ ২ জুলাইত। অসমৰ গুৱাহাটীৰ ৰূপনগৰৰ বাসিন্দা প্ৰিয়ংকাই সৰুৰে পৰাই কে-প'প সংগীতৰ প্ৰতি আকৰ্ষিত আছিল। তাই কে-প'প সংগীত শুনিয়েই কোনো শিক্ষকৰ অবিহনে কোৰীয় ভাষাতো আয়ত্ত্ব কৰিছিল। জনপ্ৰিয় কে-প'প বেণ্ড বি টি এচ প্ৰিয়ংকাৰ অনুপ্ৰেৰণাৰ মূল উৎস।\nদক্ষিণ কোৰিয়াৰ বৈদেশীক মন্ত্ৰালয়ে প্ৰতিবছৰে আয়োজন কৰা কে-প'প ৱৰ্ল্ড ফেষ্টিভেল প্ৰতিযোগিতাত ২০১৬ চনত প্ৰিয়ংকা ভাগ লয়। চেংৱান চহৰত অনুষ্ঠিত প্ৰতিযোগিতাখনৰ অন্তিম পৰ্যায়ত প্ৰিয়ংকাই শ্ৰেষ্ঠ কণ্ঠশিল্পীৰ খিতাপ দখল কৰে।\nআন্তঃৰাষ্ট্ৰীয় কে-প'প সংগীত তাৰকা সৃষ্টি কৰাৰ উদ্দেশ্যে আৰম্ভ হোৱা জি-প'প ড্ৰিমছ নামৰ এক কাৰ্যসূচীৰ অংশ হিচাপে গঠন হোৱা জি-গাৰ্লচ্ নামৰ ছোৱালীৰ কে-প'প বেণ্ডত প্ৰিয়ংকাই মূল কণ্ঠশিল্পী ৰূপে স্থান লাভ কৰে। তাইৰ লগতে দিল্লীৰ সিদ্ধান্ত অৰোৰাই জি-বইজ্ নামৰ ল'ৰাৰ কে-প'প বেণ্ডত স্থান পায়। ২০১৯ চনৰ ১৭ জানুৱাৰীত এক ভিডিঅ' যোগে প্ৰিয়ংকাৰ লগতে জি-গাৰ্লচ্ আন সদস্যসকলক দৰ্শকৰ মাজত চিনাকি কৰাই দিয়া হয়। কোনো কে-প'প বেণ্ডত স্থান লাভ কৰা প্ৰিয়ংকা আৰু সিদ্ধান্ত হৈছে প্ৰথম ভাৰতীয়, সেয়ে দুয়োকে ভাৰতৰ প্ৰথম কে-প'প তাৰকা হিচাপে অভিহিত কৰা হয়।\nপ্ৰিয়ংকাৰ প্ৰথম কে-প'প সংগীত ভিডিঅ' "হোৱাট ইউ ৱাইটিং ফৰ" মুক্তি পায় ২০১৯ চনৰ ২২ ফেব্ৰুৱাৰীত।\nপ্ৰিয়ংকাৰ লগতে জি-গাৰ্লচ্ বেণ্ডে শ্ৰোতা-দৰ্শকৰ পৰা ধনাত্মক সঁহাৰি লাভ কৰিব সক্ষম হয়। তথাপিও কে-প'পৰ কিছু ৰক্ষণশীল অনুৰাগীয়ে প্ৰিয়ংকা কোৰীয় মূলৰ নোহোৱা বাবে আৰু কোৰীয় ভাষা সলসলীয়াকৈ ক'ব নোৱাৰাৰ বাবে সমালোচনা কৰে। এক সাক্ষাৎকাৰত প্ৰিয়ংকাই তাইৰ গাৰ-বৰণৰ আৰু চেহেৰা পৰম্পৰাগত কোৰীয় লোকৰ দৰে নোহোৱাৰ বাবে লাভ কৰা ঋনাত্মক মন্তব্য আৰু বৰ্ণবৈষম্য সন্মুখীন হোৱাৰ কথা সদৰি কৰে।\n২০১৯: "হোৱাট ইউ ৱাইটিং ফৰ" (What You Waiting For- জি-গাৰ্লচ্)\n২০১৯: "আৱাৰ গেলেক্সি" (Our Galaxy- জি-ষ্টাৰচ্)\n২০১৯: "ষ্ট্ৰিটচ্ অফ গ'ল্ড" (Streets of Gold- জি-গাৰ্লচ্)\n↑ 1.0 1.1 "Meet Priyanka Mazumdar and Siddhant Arora, world's first Indian K-pop stars" (en ভাষাত). https://www.timesnownews.com/entertainment/news/people/article/meet-priyanka-mazumdar-and-siddhant-arora-worlds-first-indian-k-pop-stars/367890.\n↑ Hartong, Jan Laurens (2006). Musical terms worldwide:acompanion for the musical explorer. Semar Publishers. পৃষ্ঠা. 15. ISBN 978-88-7778-090-4. https://books.google.com/?id=KmMx0FA86QcC&pg=PA15&dq=k+pop+korean+popular+music#v=onepage&q=k%20pop%20korean%20popular%20music&f=false। আহৰণ কৰা হৈছে: December 5, 2011.\n↑ 3.0 3.1 3.2 Meet The First Indian K-Pop Idols (feat. Z-Stars) | ASIAN BOSS. 19 May 2019.\n↑ "Guwahati girl wins best vocal award at K-POP World Festival" (en ভাষাত). 2016-10-03. https://www.hindustantimes.com/music/guwahati-girl-wins-best-vocal-award-at-k-pop-world-festival/story-9nbmMizHEwHxs9yseYRd5M.html.\n↑ @zpop_official (17 Jan 2019). "🎉 Z-GIRLS Member Profiles are finally revealed today!". https://twitter.com/zpop_official/status/1085824714918875136.\n↑ 6.0 6.1 "Make way for Indian K-pop stars!" (en ভাষাত). 2019-02-15. https://www.hindustantimes.com/music/make-way-for-indian-k-pop-stars/story-GHPDNYPo3sAbS81CApdM7M.html.\n↑ @zpop_official (19 Feb 2019). "🎉 Z-GIRLS Music Video Teaser Reveal". https://twitter.com/zpop_official/status/1098074497830182912.\n↑ [MV] Z-Girls 'What You Waiting For'. 22 Feb 2019.\n↑ "World's first Indian K-Pop star, Priyanka Mazumdar's video is out and it will make you 'feel the fire' too" (en ভাষাত). https://www.timesnownews.com/entertainment/news/people/article/worlds-first-indian-k-pop-star-priyanka-mazumdars-video-is-out-and-it-will-make-you-feel-the-fire-too/370907.\n↑ Bhura, Sneha. "Dreaming Korea" (en ভাষাত). The Week. https://www.theweek.in/theweek/leisure/2018/08/04/dreaming-korea.html.\nইনষ্টাগ্ৰামত প্ৰিয়ংকা মজুমদাৰ\nটুইটাৰত প্ৰিয়ংকা মজুমদাৰ\n"https://as.wikipedia.org/w/index.php?title=প্ৰিয়ংকা_মজুমদাৰ&oldid=249607"ৰ পৰা অনা হৈছে\nএই পৃষ্ঠাখন ১৭ অক্টোবৰ, ২০২০ তাৰিখে ১৭:২৭ বজাত অন্তিম সংশোধন কৰা হৈছিল।


স্বামীক হত্যা: 'হাউ টু মাৰ্ডাৰ ইয়ৰ হাজবেণ্ড' গ্ৰন্থৰ লেখিকাক যাৱজ্জীৱন কাৰাদণ্ড!\nস্বামীক হত্যা: ‘হাউ টু মাৰ্ডাৰ ইয়ৰ হাজবেণ্ড’ গ্ৰন্থৰ লেখিকাক যাৱজ্জীৱন কাৰাদণ্ড!\nJune 14, 2022 3:14 pm\nনেন্সি ক্ৰেমন্টন ব্ৰফি।\nস্বামীক কেনেকৈ হত্যা কৰিব লাগে সেই বিষয়ে তেওঁ এখন উপন্যাস লিখিছিল। উপন্যাসখনৰ নাম দিছিল “হাউ টু মাৰ্ডাৰ ইয়ৰ হাৰ্জবেণ্ড”। আমেৰিকা যুক্তৰাষ্ট্ৰৰ লেখিকা নেন্সি ক্ৰেমন্টন ব্ৰফি পূৰ্বেই তেওঁৰ স্বামীক গুলীয়াই হত্যা কৰাৰ অপৰাধত দোষী সাব্যস্ত হৈছিল।\nআমেৰিকা যুক্তৰাষ্ট্ৰৰ এখন আদালতে তেওঁক এইবাৰ যাৱজ্জীৱন কাৰাদণ্ড প্ৰদান কৰিছে। যোৱা মাহত ৭১ বছৰীয়া এই মহিলা গৰাকীক তেওঁৰ স্বামীক হত্যা কৰাৰ অপৰাধত দোষী সাব্যস্ত কৰা হৈছিল।\nলগতে পঢ়ক: দুই কোটিৰ স্বপ্নৰ সলিল সমাধি! এইবাৰ ১.৫ বছৰত ১০ লাখ নিযুক্তিৰ সিদ্ধান্ত মোদী চৰকাৰৰ\nবিগত ২০১৮ চনৰ ২ জুনত অৰেগন কালিনেৰী ইনষ্টিটিউটৰ পাকঘৰৰ পৰা ব্ৰফিৰ স্বামী ডেনিয়েলৰ গুলীবিদ্ধ মৃতদেহ উদ্ধাৰ কৰা হৈছিল। ডেনিয়েলৰ পিঠিলৈ লক্ষ্য কৰি গুলী কৰা হৈছিল। সেই গুলী তেওঁৰ হৃদযন্ত্ৰ ভেদ কৰি ওলাই যায়।\nতদন্তকাৰী বিষয়াসকলে জনাইছে যে নেন্সিয়ে অনলাইন দোকানৰ পৰা বন্দুকটো ক্ৰয় কৰিছিল। তেওঁ হত্যাৰ বাবে সেইটোৱে ব্যৱহাৰ কৰিছিল।\nঅৱশ্যে তদন্তকাৰী বিষয়াসকলে জানিবলৈ দিয়া আটাইতকৈ গুৰুত্বপূৰ্ণ কথাটো হ’ল যে নেন্সিয়ে তেওঁৰ স্বামীক হত্যা কৰাৰ দৰে একে ঘটনা তেওঁৰ উপন্যাসতো পোৱা গৈছে।\nলগতে পঢ়ক: জলমগ্ন গুৱাহাটী: কামৰূপ মহানগৰ জিলা প্ৰশাসনৰ জৰুৰী নিৰ্দেশনা; হেল্পলাইন নম্বৰ মুকলি\nনেন্সিয়ে ‘হাউ টু মাৰ্ডাৰ ইয়ৰ হাজবেণ্ড’ৰ আগতেও দুখন গ্ৰন্থ লিখিছে। সেই দুখন হ’ল ‘দ্য ৰং হাজবেণ্ড’ আৰু ‘হেল অন এ হাৰ্ট’। নেন্সিৰ সকলোবোৰ উপন্যাসতে হত্যা, অপৰাধ, বিশ্বাসঘাতকতা আৰু যৌনতাই মূল বিষয় হিচাপে স্থান পাইছে।


মৰ্মান্তিক! মাজুলীত ট্ৰেক্টৰৰ খুন্দাত থিতাতে নিহত এগৰাকী কিশোৰী, আহত দুগৰাকী– News18 Assam\n»মৰ্মান্তিক! মাজুলীত ট্ৰেক্টৰৰ খুন্দাত থিতাতে নিহত এগৰাকী কিশোৰী, আহত দুগৰাকী\nUpdated:February 29, 2020, 6:24 PM IST\nনগাঁও চহৰৰ ছয় আলিৰ প্ৰয়াত শৰৎ বৰা আৰু ৰীতা বৰাৰ একমাত্ৰ কন্যা পৰিণীতাই আজিৰ পৰা এবছৰ পূৰ্বে এয়াৰ হোষ্টেজ হিচাপে যোগদান কৰিছিল। পিতৃৰ মৃত্যুৰ পিছত এয়াৰ এছিয়াত যোগদান কৰা পৰিণীতাই আছিল একমাত্ৰ উপাৰ্জনকাৰী। কিন্তু বুধবাৰে বাংগালোৰৰ ফ্লেটৰ বন্ধ কোঠাত পৰিণীতাৰ মৃতদেহ উদ্ধাৰ হোৱাৰ পিছতে নিথৰুৱা গৈ পৰিল মাতৃ ৰীতা বৰা।\nনামনি মাজুলী চেলেকত সংঘটিত হৈছে এই ঘটনা\nLast Updated: February 29, 2020, 6:24 PM IST\nমাজুলীত সংঘটিত হৈছে এক শোকাৱহ ঘটনা। ট্ৰেক্টৰৰ খুন্দাত থিতাতে নিহত হৈছে ক্ৰিষ্টিন টাইড নামৰ এগৰাকী ১০ বছৰীয়া কিশোৰী। ঘটনাত আহত হৈছে দুগৰাকী কিশোৰী। আইতাকৰ লগত ৰাস্তাৰে গৈ থকা অৱস্থাত ট্ৰেক্টৰে খুন্দা মাৰে ক্ৰিষ্টিনক।\nঘটনাস্থলীত এতিয়া উত্তপ্ত পৰিস্থিতি। মোটায়েন কৰা হৈছে আৰক্ষী আৰু অৰ্ধ সামৰিক বাহিনী। আহত দুয়োগৰাকীকে ততাতৈয়াকৈ গড়মূৰ মহকুমা অসামৰিক চিকিৎসালয়ত ভৰ্তি।


Jyoti Prasad Agarwala Biography in Assamese | জ্যোতিপ্ৰসাদ আগৰৱালাৰ জীৱনী - assamintro.com\nJyoti Prasad Agarwala Biography in Assamese | জ্যোতিপ্ৰসাদ আগৰৱালাৰ জীৱনী\nজ্যোতি ! জ্যোতি মানে পােহব। সঁচাকৈয়ে জ্যোতিপ্ৰসাদ আমাৰ এক চিৰ-উজ্জ্বল পােহৰ যি চিৰ-উজ্জ্বল পােহৰে আমাক আগবঢ়াই লৈ গৈছে আৰু এক মহান উজ্জ্বল ভৱিষ্যতৰ ফালে।\nজ্যোতিপ্ৰসাদ আগৰৱালা জীৱনী Jyoti Prasad Agarwala Biography in Assamese\nজ্যোতিপ্ৰসাদ আগৰৱালা ৰ জন্ম\nজ্যোতিপ্ৰসাদ আগৰৱালা ৰ শিক্ষা Education of Jyoti Prasad Agarwala in Assamese\nস্বাধীনতা আন্দোলনত যোগদান Jyoti Prasad Agarwala Joining the Freedom Movement\nজ্যোতিপ্ৰসাদ আগৰৱালাৰ সাহিত্য-চৰ্চা\nকলা-সংস্কৃতিলৈ জ্যোতিপ্ৰসাদ আগৰৱালাৰ অৱদান\nজ্যোতিপ্ৰসাদ আগৰৱালা অসমৰ এগৰাকী প্ৰসিদ্ধ গীতিকাৰ, নাট্যকাৰ, লেখক আৰু বোলছবি নিৰ্মাতা। অসমীয়া ভাষা-সাহিত্যৰ কবিতা, নাটক, প্ৰবন্ধ, সমালোচনা, শিশুসাহিত্য আদি সকলা দিশতে তেখেতে বৰঙনি আগবঢ়াই গৈছে। অসমীয়া সংস্কৃতিলৈ অনবদ্য অৱদানৰ বাবে তেখেতক “ৰূপকোঁৱৰ” বুলি কোৱা হয়। জ্যোতিপ্ৰসাদ আগৰৱালা অসমীয়া গীতত আধুনিকতাৰ প্ৰৱৰ্তক। ১৯৩৫ চনত তেখেতে প্ৰথম অসমীয়া চলচ্চিত্ৰ জয়মতী নিৰ্মাণ কৰে। তেখেতৰ মৃত্যু তিথি ১৭ জানুৱাৰীক “শিল্পী দিৱস” ৰূপে পালন কৰা হয়\n১৯০৩ চনৰ ১৭ জুনত উজনি অসমৰ ডিব্ৰুগড় জিলাত অৱস্থিত মদাৰখাত মৌজাৰ তামােলবাৰী চাহ বাগিচাত জন্ম লাভ কৰে। তেওঁৰ দেউতাক আছিল পৰমানন্দ আগৰৱালা আৰু মাক আছিল কিৰণময়ী। তেওঁলােকৰ আদিপুৰুষ ৰাজস্থানৰপৰা আহি অসমৰ তেজপুৰত নিগাজিকৈ বাস কৰি হাড়ে-হিমজুৱে অসমীয়া হৈ গৈছিল। নৱৰঙ্গ আগৰৱালা নামৰ এজন ৰাজস্থানৰ ব্যৱসায়ীয়ে অসমলৈ আহি অসমীয়া ছােৱালী বিয়া কৰাই জাতে-পাতে অসমীয়া হ’ল। তেওঁৰপৰাই জন্ম হ’ল হৰিবিলাস, থানুৰাম আৰু কাশীনাথ আগৰৱালাৰ। এই হৰিবিলাসৰ পুত্ৰ পৰমানন্দ আৰু পৰমানন্দৰে সু-পুত্র আমাৰ জ্যোতি’। এই পৰিয়ালটোৰপৰাই অসম মাতৃয়ে আৰু দুটি সু-পুত্ৰ পাইছিল—এজন চন্দ্রকুমাৰ, আনজন আনন্দচন্দ্ৰ আগৰৱালা। তেওঁলােক দুয়ােজনে অসমীয়া ভাষা-জননীক বিভিন্ন পাদ্য-অর্ঘ্যেৰে সেৱা জনাইছিল। তেওঁলােকৰ বন্তিৰ পােহৰত অসমীয়া ভাষা-সাহিত্য উজ্জ্বল হৈ উঠিছিল। জ্যোতিৰ দেউতাকে ভালদৰে বেহেলা বজাব পাৰিছিল। মাকে সুন্দৰ আইনাম, বিয়ানাম আৰু নিচুকনি গীত গাইছিল। জ্যোতিয়ে সেউজীয়া ঘাঁহনিৰ ওপৰেদি দৌৰ মাৰি, জঁপিয়াই আৰু গছত উঠি বৰ ভাল পাইছিল। তেওঁ বৰ সাহসী আছিল।\nজ্যোতিয়ে সাত-বছৰ বয়সতে তেজপুৰৰ হাইস্কুলত পঢ়িছিল ; পিছে দেউতাকে তাত তেওঁৰ পঢ়া-শুনা বৰ ভাল নহ’ব যেন দেখি ডিব্ৰুগড়ত থকা বৰদেউতাক চন্দ্ৰকুমাৰ আগৰৱালা আৰু খুৰাক আনন্দচন্দ্ৰ আগৰৱালাৰ ওচৰলৈ পঠিয়াই দিয়ে। তেওঁ ডিব্ৰুগড়ৰ জর্জ হাইস্কুলত নাম ভর্তি কৰি পঢ়া-শুনা আৰম্ভ কৰে। ইয়াত কেইবছৰমান পঢ়াৰ পাছত তেওঁ পুনৰ তেজপুৰলৈ যায় আৰু তাত থকা জাতীয় বিদ্যাপীঠৰপৰা পৰীক্ষা পাচ কৰে। ইয়াৰ পাছত উচ্চশিক্ষাৰ বাবে তেওঁ কলিকতালৈ গৈ তাতে কলেজ এখনত নাম ভর্তি কৰি ল’লে যদিও তাতে পঢ়া নহ’ল ; কাৰণ সেই কলেজখন বন্ধ হৈ গ’ল। তেওঁ পুনৰ বৰদেউতাকৰ ওচৰলৈ আহি প্ৰেছৰ কাম শিকিলে আৰু অলপ দিনৰ পাছত উচ্চ শিক্ষাৰ বাবে বিলাতলৈ যােৱাটোকে ঠিক কৰিলে। প্রথমে দেউতাকে মান্তি হােৱা নাছিল যদিও শেষত জ্যোতিৰ অনুৰােধ এৰাব নােৱাৰি মত নিদি নােৱাৰিলে। জ্যোতিয়ে বিলাত পালেগৈ। তাতে ‘এডিনবৰা বিশ্ববিদ্যালয়ত নাম ভর্তি কৰি সেই বিশ্ববিদ্যালয়ৰপৰাই মেট্রিক পৰীক্ষা দিয়ে। প্রথমবাৰ তেওঁ গণিত আৰু সংস্কৃতত বৰ ভাল নাছিল দেখি পাচ কৰিব নােৱাৰিলে; কিন্তু আন বিষয়বােৰত বৰ আগ্রহ আছিল। আগ্রহ দেখি আৰু তেওঁৰ বুদ্ধি আৰু জ্ঞানৰ পৰিচয় পাই বিশ্ববিদ্যালয়ে তেওঁক এম. এ. পঢ়িবলৈ সুবিধা দিলে। তাতে তেওঁ সংস্কৃত, দর্শন, বুৰঞ্জী, সংগীত আৰু অর্থনীতি লৈ পঢ়া আৰম্ভ কৰিলে। কিছুদিনৰ পাছত ইমানবোেৰ বিষয় পঢ়ি উপাধি লােৱাৰ হেপাহ নাইকিয়া হ’ল আৰু শেষত কলেজীয়া শিক্ষা একেবাৰে বাদ দিলে। জ্যোতিৰ মন ঢাল খালে সংগীত আৰু বােলছৰিৰ ফালে। কথা-ছবিৰ বিষয়ে লন্ডনত কিছুদিন অধ্যয়ন কৰি জার্মানিৰ বার্লিন মহানগৰী পালেগৈ। তাতে কথাছবিৰ বিষয়ে বহুত কথা শিকিলে।\n১৯৩০ চনত জ্যোতি জন্মভূমিলৈ উভতিল। সেই সময়ত মহাত্মা গান্ধীৰ নেতৃত্বত দেশত স্বাধীনতা আন্দোলন পুৰাদমে চলিছে। জ্যোতিয়ে হাত সাৱটি বহি নাথাকিল। দেশােদ্ধাৰৰ কামত ফৰিঙে জুইত জাঁপ দিয়াৰ দৰে শৃঙ্খলিত জননীৰ মুক্তিৰ বাবে আন্দোলনত জঁপিয়াই পৰিল। এনে মুহূর্তত জ্যোতিক পাই অসমীয়া ডেকা গাভৰুৱে দুগুণ উৎসাহেৰে আন্দোলন চলাই যাব ধৰিলে ; ইফালে পুলিচৰ ৰঙা চকু জ্যোতিৰ ওপৰত নপৰাকৈ নাথাকিল। তেওঁক ধৰিবলৈ পুলিচে নানা ষড়যন্ত্র কৰিলে। জ্যোতিও কম নহয়। যিমান দিন পাৰিলে পুলিচৰ চকুত ধূলি মাৰি আন্দোলন চলাই থাকিল। ;\n১৯৩২ চনত এটা অশুভ দিনত পুলিচৰ হাতত জ্যোতি ধৰা পৰিল। বিচাৰ হ’ল। শাস্তি হ’ল তেওঁৰ ১৫ মাহ সশ্রম কাৰাদন্ড আৰু ৫০০ টকা জৰিমনা। জেলৰ ভিতৰতে জ্যোতিয়ে অসুখত ভােগাৰ কাৰণে চৰকাৰে তেওঁক মুক্তি দিব বিচাৰিলে, যদি তেওঁ কেতিয়াও আন্দোলনত যােগ নিদিওঁ বুলি লিখিত প্রতিশ্রুতি দিয়ে। তাৰ উত্তৰ আছিল জ্যোতিৰ এনে ধৰণৰ—‘মৰিলে বেমাৰতে মৰিম, তথাপি বিদেশী চৰকাৰৰ ওচৰত দয়া-ভিক্ষা নকৰোঁ। ১৯৪২ চনত স্বাধীনতা আন্দোলনে চৰম পর্যায় পায়গৈ। সেইবাৰৰ আন্দোলনতাে তেওঁ বিশেষ ভূমিকা লৈছিল। এটা দিনাে জিৰণি নােলােৱাকৈ তেওঁ সংগঠনৰ কামত ঘূৰিফুৰি শুৱলা বক্তৃতাৰে জাতিক তৱধ মনালে। দলে দলে ডেকা-গাভৰুৱে লগ ল’লে জ্যোতিৰ। অসমীয়া মানুহক আন্দোলনত যােগ দিবলৈ জ্যোতিয়ে গান ৰচনা কৰিলে, তাৰ সুৰ দিলে—\n‘ বিশ্ব বিজয়ী ন’জোৱান,\nবিশ্ব বিজয়ী নজোৱান,\nওলাই আহ ওলাই আহা\nসন্তান তুমি বিপ্লৱৰ।\nএইজনে আছিল বিপ্লৱী জ্যোতি! লুইত পাৰৰ আমি ডেকা ল’ৰা, মৰিবলৈ আমাৰ ভয় নাই। বুকুৰ তেজেৰে ভাৰতৰ অপমান ধুই পেলাবলৈ জ্যোতিয়ে আগবাঢ়ি আহিছিল। আৰু আগবঢ়াই আনিছিল অসমীয়া জাতিৰ ডেকা-গাভৰুক সেই বজ্র কণ্ঠেৰে—\n‘তােৰ তপ্ত ৰুধিৰ ঢালি আয়েৰক\nশক্তি দিবৰে হ’ল’—বুলি।\nএইদৰে তেওঁ ‘সুৰৰ দেউলৰ ৰূপৰ শিকলি ছিঙি’ তাৰ ধ্বনিৰে অসম তথা ভাৰত ৰজনজনালে। গীতৰ উপৰিও ‘শােণিত কুঁৱৰী আৰু কাৰেঙৰ লিগিৰী’ নাট লিখি আৰু সেই নাটত অসমীয়া সংগীতৰ এক অভিনৱ পুনৰুত্থান ঘটালে। দেশ-প্ৰেমত বুৰ গৈ তেওঁ ৰচনা কৰিলে কনকলতা’, ‘অসমীয়া ল’ৰাৰ উক্তি’, ‘অসমীয়া ছােৱালীৰ উক্তি’ আদি জ্বলন্ত দেশ-প্ৰেমৰ কবিতা। শিশুৰ বাবে ৰচনা কৰিলে ধ্বনি প্রধান কৰি ৰামায়ণৰ শিশু সংস্কৰণ আৰু কুম্পূৰ সপােন’। ইয়াতে প্রকাশ পাইছিল তেওঁৰ সৃষ্টিশীল কলাকাৰ মনৰ পৰিচয়।\nমহাত্মা গান্ধীৰ সৈতে ডেকা জ্যোতিপ্ৰসাদৰ সান্নিধ্য অতি মধুৰ। মহাত্মাৰ বৈপ্লৱিক চিন্তাই জ্যোতিক, জ্যোতিৰ জীৱনক, জ্যোতিৰ সাহিত্যক আৰু গীত সৃষ্টিক প্রভাৱান্বিত কৰিছে।\nতেওঁ সংকীর্ণ দলীয় ৰাজনীতিৰ ওপৰত আস্থা ৰখা নাছিল। তেওঁ গান্ধীবাদ আৰু মার্কস্বাদৰ মাজত সমন্বয় বিচাৰিছিল। দুষ্কৃতিক সুতিৰে পৰাস্ত কৰিবলৈ তেওঁ সদায় বিচাৰিছিল। মহান ভাৰতীয় সংস্কৃতিৰ ঐতিহ্যৰ এটি সুন্দৰ অংগ অসমীয়া কৃষ্টি, অসমীয়া ভাষাৰ কথা এনেদৰে কৈছে—\n‘কামৰূপা মােৰ সুৱদী সুৰীয়া\nঅসমীয়া ভাষা জগৎ-সভালৈ যাব\nউজ্জ্বল সুজ্জ্বল কহিনুৰ পিন্ধি হাঁহি জ্যোতিৰূপা হব।\nইমানতে জ্যোতিক এৰিব নােৱাৰি। তেওঁৰ আন এটা বৈশিষ্ট্যপূর্ণ অৱদান অসমীয়া বােল-ছবি। ‘জয়মতী’ তেওঁৰ তথা অসমীয়া জাতিৰ প্রথম বােলছবি। আনখন ছবি তেওঁৰ ইন্দ্ৰমালতী’। নানা কষ্ট কৰি দিনে-নিশাই খাটি জ্যোতিয়ে জয়মতীক ৰূপালী পর্দালৈ আনি অসমীয়া চিনেমা জগতৰ ভেটি স্থাপন কৰিলে। এয়ে ৰূপকোঁৱৰ জ্যোতি। অসমীয়া জাতিৰ গীত, বােলছবি আৰু নাটকৰ জ্যোতি। অতি কম সময় জীয়াই থাকি ১৯৫১ চনত অসমীয়া জাতিক কন্দুৱাই জ্যোতি চিৰজ্যোতিৰ ৰূপ লৈ গুচি গ’ল। তেওঁ অসমৰ সংস্কৃতিৰ বৰ নামঘৰত’ সােণ-ৰূপৰ খুঁটি পুতি ৰাইজৰ অনুভুতিক এডাল এনাজৰীৰে বান্ধি থৈ গ’ল।\nতেখেতে তেৰটামান শিশু উপযোগী কবিতা লিখি থৈ গৈছে। ইয়াৰ ভিতৰত উল্লেখযোগ্য হৈছে “কম্পুৰ সপোন”।


himantabiswasarma - The Cross Current\nএজন নে দুজন? কোন সোমাব বৰ্ধিত মন্ত্ৰীসভাত?\nThe CrossCurrent\t Jun 9, 2022\nনিম্নমানৰ সামগ্ৰী ব্যৱহাৰ কৰা কোম্পেনীক অসমত প্ৰায় ৪ হাজাৰ কৌটিৰ ঠিকা কিয়?\nবিহাৰত বতাহত ভাঙি পৰিছিল এছ পি চিংলা কনষ্ট্রাকশ্যনে নিৰ্মান কৰা দলঙ ৷ একেটা কোম্পেনীয়ে অসমৰ মুখ্যমন্ত্ৰীৰ পুঁজিলৈ আগবঢ়াইছে ১ কৌটি টকা ৷সেই কোম্পেনীটোয়ে অসমতো লাভ কৰিছে প্ৰায় ৪ হাজাৰ কৌটিৰ ঠিকা ৷ ক’ত, কি কাম কৰি আছে এছ পি চিংলা…\nকিয় দিল্লীৰ দৰে নহ’ল অসমৰ শিক্ষা?\nদিল্লীতকৈ বেছি শিক্ষক আছে অসমত৷ অথচ মেট্ৰিকৰ এই ফলাফল কিয় অসমত? কিয় দিল্লীৰ দৰে নহ'ল অসমৰ শিক্ষা? https://youtu.be/wNdFKVuL5Wg\nউনৈশ শতিকাৰ আৰম্ভণিত কেমব্ৰিজ অভিধানত অন্তৰ্ভুক্ত হৈছিল এটা শব্দ ৷ হৰ্ছ ট্ৰেডিঙ ৷ ঘোৰাৰ বেচা কিনা সংক্ৰান্ততে এই শব্দটো ব্যৱহাৰ কৰা হৈছিল ৷ কিন্তু লাহে লাহে হৰ্ছ ট্ৰেডিঙ হৈ পৰিল এটা ৰাজনৈতিক শব্দ ৷ উনৈশ শতিকাৰ আৰম্ভণিৰ দিনবোৰত ভাল প্ৰজাতিৰ…\nঅসম ৰাজ্যিক বিজেপিয়ে সামাজিক মাধ্যমত প্ৰচাৰ চলোৱা অনুসৰি বিজেপি শাসিত ১৩ ৰাজ্যৰ মুখ্যমন্ত্ৰীৰ তালিকাত শীৰ্ষস্থানত আছে অসমৰ মুখ্যমন্ত্ৰী ড: হিমন্ত বিশ্ব শৰ্মা ৷ এই দাবীৰ সত্যাসত্য নিৰূপণৰ বাবে আমি মেলি চালো ইণ্ডিয়া টুডে আলোচনীখন ৷ ইণ্ডিয়া…\nEXCLUSIVE : আৰ বি এছত ধন বিনিয়োগ কৰা কলকাতাৰ কোম্পেনীৰ আঁৰত কোন ?\nThe CrossCurrent\t Dec 11, 2021\nদ্য ক্ৰছকাৰেন্ট আৰু দ্য ৱায়াৰৰ অনুসন্ধানত পোহৰলৈ অহা আৰ বি এছ পেপাৰ্ছত ফাদিল হৈছিল মুখ্যমন্ত্ৰীৰ পত্নী ৰিণিকি ভূঞা শৰ্মাৰ কোম্পেনী আৰ বি এছ ৰিয়েল্টৰ্ছ প্ৰাইভেট লিমিটেডৰ বে আইনী ভূমি ক্ৰয় বিক্ৰয়ৰ বহু বিস্ফোৰক তথ্য ৷একেটা অনুসন্ধানতে স্পষ্ট…


মৰমৰ ভূপেনদা - অঞ্জন কুমাৰ শৰ্মা - সাহিত্য ডট অৰ্গ\nআশাকৰোঁ কুশলে আছা৷ বহুদিন তোমাৰ গান শুনা নাই অ’ ভূপেনদা৷ জন্ম দিনতে শুনা৷ সময়কে পোৱা নাই৷ আজি আকৌ শুনিম! তোমাৰ সমাধি ক্ষেত্ৰখনক লৈ বৰ বিতৰ্ক চলি থাকে জানা আজিকালি৷ ঠাইকণ লেতেৰা হৈ থকাৰ বাতৰিবোৰো ধূমকেতুৰ দৰে উলাই তোমাৰ জন্ম মৃত্যু তিথিবোৰত৷ কেইজনমানে আঁঠবজীয়া টি ভিৰ টেবুলবোৰ কিবা ফালি দিওঁ যেন কৰে৷ তাতে আকৌ আমাৰ জাতীয় নেতা সকলক সেই সময়ত ডাইৰেক্ট কানেক্ট কৰি দিলে আলোচনাবোৰ আৰু জমি উঠে৷ বিশ জুনত তিনিচুকীয়াৰ ৰাভাদেউৰ মূৰ্ত্তিটো চাফা হৈ পৰাৰ দৰে এইকেইদিন জালুকবাৰীও জাকত জিলিকা হৈ পৰিছে৷ অ’ তোমাক কবলৈ পাহৰিছিলোৱেই জানা৷ ৰাণাদাৰ লগত অট’ৰিস্কা চলাই তহল দিয়া তোমাৰ মৰমৰ জালুকবাৰী বহু সলনি হ’ল৷ একা বেকা বৰ দীঘলীয়া ধুনীয়া ফ্লাই অভাৰ এখন হ’ল৷ সেইখনৰ ওপৰেৰে গলে তোমাৰ সমাধিটোলৈ চাওঁ৷ বৰ হুলস্থূল হৈ থাকে৷ বাছ মটৰৰ ভাল আড্ডা এটা হয়৷ হয়তো তোমাৰ কথাকে পাতে৷\nআৰু এটা কথা, এইবাৰ গুৱাহাটীত ফিফা ৱৰ্ল্ড কাপ হ’ল নহয়৷ ভালেই হ’ল, ষ্টেডিয়ামৰ আশে পাশে ৰাষ্টা পদূলি নিশাটোৰ ভিতৰতে বনাই পেলালে৷ তুমি থকা হ’লে তোমাকে থিম্ চংটো লিখিবলৈ দিলেহেঁতেন৷ আজিকালি আমাৰ ইয়াত বৰ ভাল৷ ভাগে ভাগে ফেন ক্লাৱ৷ তুমি জীয়াই থাকোঁতে…. ধেৎতেৰি এবাৰো মনলৈ নাহিল আমাৰ৷ তোমাৰ নামত আমিও এটা খুলি দিব পাৰিলোহেঁতেন৷ বৰ বেয়া কথা এটা হৈছে জানা, আজিকালি ফাংচনবোৰত বৰ কাজিয়া পেচাল হবলৈ ধৰিছে৷\nঅ’ আৰু এটা ইণ্টাৰেষ্টিং কথা৷ উৰিষ্যাত থকা আমাৰ সাহিত্যৰথীৰ বাংলোটো উৰিয়া চৰকাৰে ভাঙি পেলাবলৈকে লৈছিল নহয়৷ ভাগ্য ভাল চাৰিওফালে হুলস্থূল হোৱা দেখি আমাৰ ফালৰ পৰাও কিবা এটা হেস্ত নেস্ত কৰি পেলোৱা হ’ল৷ সেইদিনা ‘লক্ষ্মীনাথৰ ভাষা তুমি নুবুজা ’ বুলি আমাক যে তুমি গালি পাৰিছিলা, তোমাৰ সেই গানটোলৈ বৰকৈ মনত পৰিছিল৷ এইচেগতে, আহি থকা তোমাৰ মৃত্যু তিথিটোতো হুলস্থূল নালাগক বুলিয়েই ভাবি, ওভোতনিৰ বাটত কলিকতাত এৰাতি কটাই তুমি এৰি অহাটোও বিচাৰ খোচাৰ কৰি, অলপদিনৰ কাৰণে এই চকু চৰহা ৰিপৰ্টাৰ সোপাৰ মুখত চূণ অকণমান সানি থৈ অহা হ’ল৷ বুদ্ধিমানৰে কাম হ’ল দিয়া৷\nএতিয়া থওঁ দিয়া৷ বাছেৰে গুৱাহাটীৰ পৰা যোৰহাটলৈ গৈ আছোঁ৷ বৰ জোকাৰিছে! ■■\n← শিশু – জিতু দত্ত\nৰান্ধনীৰ বিলৈ – ৰাজীৱ সন্দিকৈ →


অসমৰ সংস্কৃতিৰ অংশ "চুমা":\nস্থাপন হবই নেকি "চুম্বন স্মাৰক", যোৰহাটত?\n"চুমা, চুমা, চুমা, চুমা মিঠা মন...চান্দমাৰীত তোমাক দেখো, গনেশ গুৰিত তোমাক দেখো...." জুবিন দাই গানটো তাৰমানে হাৱাতে গোৱা নাছিল। এনেয়ে গানটো হিট হোৱা নাছিল। সেইকাৰণেই চাগৈ তেতিয়া ক'তো প্ৰতিবাদৰ ধোঁৱাও ওলোৱা নাছিল। সেই কথাটো আজি ৰাতিপুৱা বাতৰিকাকতখন মেলি লৈয়েই অসমৰ ৰাইজে হৃদয়ংগম কৰিব পাৰিলে। স্বয়ং এযুগ গাদীত গদগদীয়া হৈ বহি থকা পাৰ্টিটোৰ মুখপাত্ৰ এগৰাকী "চুম্বন অসমৰ সংস্কৃতিৰ এটা অংশ" বুলি ঘোষণা কৰিলে।\n"আয়ৈ দেহি, অসমীয়া সংস্কৃতিৰ এৰাব নোৱাৰা অংশ বুলি ঘোষণানো কিয় নকৰিলে", সেই বুলি আমাৰ গাঁৱৰ ৰাংঢালী মাহীয়ে হাঁহি হাঁহি উপলুঙা কৰিলে....! মুখপত্ৰগৰাকীৰ দূৰভাষ নম্বৰটো পালে এবাৰ ডায়েল কৰি সুধিবলৈহে মন আছিল...আছে যদি দিবাচোন বুলি স্থানীয় সাংবাদিকক কেটেৰা মাৰিলে।\nযোৰহাটত চুমা কাণ্ড সংঘটিত হোৱাৰ লগতে সংগতি ৰাখি কোনোবা এখন গাঁৱত এহাল দম্পত্তিৰ খুকাখন্দা। ফিৰিঙতি, ফিৰিঙতিৰ পৰা খাণ্ডৱ দাহ। ভাবিব নোৱাৰা কথা। ভাবিব নোৱাৰা কথাবোৰেই হবলৈ ধৰিছে, এতিয়া ভয় হৈছে জানোচা, যোৰহাটত ৰাজকুমাৰৰ গালত চুমা আঁকি দিয়া ঘটনাটো মহীয়ান কৰিবলৈ সেই দিনটো ৰাজ্যিক সাংস্কৃতিক সঞ্চালকালয়ে "চুমা দিৱস" ৰূপে ঘোষণা কৰি নিদিয়েতো। তোষামোদৰ যিহে ঢৌ! চিন্তাই লাগে।\nঅসমত ঘটনা হ'লেই হ'ল, বাতৰি কাকতত প্ৰসংগ আনিবলৈ সতকাই ব্যৱহাৰ কৰে এই "কাণ্ড" শব্দটো। যেনে বেলতলা কাণ্ড, ধেমাজি কাণ্ড, পল্লবী-জয়প্ৰকাশ কাণ্ড। কিবা এনেকুৱা অগ্নিবৰ্ষা খবৰ পালেই সাংবাদিক বন্ধুৰ সেই ৰামায়ানৰ লংকা কাণ্ডলৈহে মনত পৰে বোধহয়!\nকাণ্ডৰ সৈতে সংগতি ৰাখি পালন কৰা হয় দিৱস। ধেমাজিত বোমা দিয়াৰ ঘটনাৰ পাছদিনা শ্বহীদ-প্ৰতিবাদ দিৱস। অসমত ঘটনা একোটা মহীয়ান কৰিবলৈ বোলো শ্বহীদ হোৱাটো জৰুৰী। চুমা কাণ্ডৰ লগত সংগতি ৰাখি এগৰাকী নাৰীও এক প্ৰকাৰ শ্বহীদ হৈছেই। সেয়ে চুমা দিয়াৰো চুমা দিৱস ঘোষণা নোহোৱাৰ কি মানে আছেহে!\nযেনেকৈ "মহাৰাণী ভিক্তোৰিয়া-২" অহাৰ পাছত তাক মহীয়ান কৰিবলৈ মুম্বাইত গেটৱে অৱ ইণ্ডিয়া বনাইছিল, ৰাজকুমাৰক যোৰহাটত চুমা দিয়াৰ পাছতো "চুম্বন তোৰণ বা স্মাৰক" এটি বনাবF পাৰে। তাতে বহি অসমীয়া নৱ-প্ৰজন্মই এই সংস্কৃতিৰ অংশটোৰ চৰ্চা, বিকাশ আৰু প্ৰসাৰতাক লৈ চেষ্টা চলাব পাৰিব। এনেই পাৰ্কত বহি লুকাই চুৰকৈ কৰাতকৈ সংস্কৃতিৰ খোল্লম খোল্লা চৰ্চা কৰিবলৈ এইটো দৰকাৰীয়েই। বাৰু সেই বিষয়ে এ.আই.চিচি অফিচত চাকৰি পোৱা ৰাণাদাই চাগৈ চিন্তা ভাৱনা নকৰাকৈ থকা নাই! যোৰহটীয়া ৰাইজলৈ বিহুৰ বতৰতে নতুন উপহাৰ চুম্বন স্মাৰক......চুম্বনজ্যোতি আঁচনি ইত্যাদি পাবৰ বাবে সাজু হওক... ধামাকা কেতিয়া আহে কি পাত্তা! প্ৰাক্ নিৰ্বাচনী বতৰৰ কোনো ঠিকনা নাই দিয়কচোন।\nএতিয়া তিনিজনীয়া বিশেষজ্ঞ কমিটিয়ে অসমীয়াৰ সাংস্কৃতিক সম্পদ স্বৰূপ চুমাক লৈ প্ৰৱল গৱেষণাত নমাৰ খবৰো পোৱা গৈছে। সাংস্কৃতিক সঞ্চালকালয়ৰ খৰছত হোৱা এই গৱেষণাৰ কিছু প্ৰাৰম্ভিক তথ্য পোৱা গৈছে।\nসময় অনুসৰি চুমাৰ প্ৰকাৰ নিৰ্ধাৰণ কৰা হৈছে এইদৰে, নিমিষতে চুমা, খন্তেকীয়া চুমা, দীঘলীয়া চুমা, এঠা লগা চুমা আৰু লেঠা লগা চুমা। তাৰে ভিতৰত এঠা লগাৰ দৰে বহু বেছি সময় চুম্বনত লাগি থাকি দৰ্শকক বিৰক্ত কৰি দিয়া বিধক, বিশেষভাৱে "এঠা লগা চুমা" বুলি সংজ্ঞা দিয়া হৈছে। "লেঠা লগা চুমা"টোত যদিও প্ৰকৃত কাৰ্যত সময়ৰ কোনো লাগ-বান্ধ নাই কিন্তু তাৰ ক্ৰিয়া-পাৰ্শ্ব-প্ৰতিক্ৰিয়াৰ লেঠা বহুদিনলৈকে থাকে। এটি চুমাৰ ফলতে, যেনে ৰিৰ্চাড গেৰে শিল্পা চেট্টীক খোৱা বিখ্যাত চুমাটিৰ কথাই ধৰক, খালে পটককৈ, পিছে প্ৰতিবাদ, মল, আইনী কেচ ইত্যাদিয়ে লেঠা লাগি থাকিলেই নহয়, বহু দিনলৈ। এনে চুমাক বুজাবলৈকে এই "লেঠা লগা চুমা" সংজ্ঞাতো নিৰূপণ কৰা হৈছে।\nচুমাৰ ফলত লগা "ৰঙ"ৰ ওপৰত ভিত্তি কৰিও কিছু শ্ৰেণী বিভাজন কৰা হৈছে। এইবোৰ হ'ল তামোলৰ সেলেঙী লগা চুমা, সস্তীয়া লিপষ্টিকৰ চুমা, ল'ৰিয়েল পেৰিচৰ চুমা, সাধাৰণ চকুৰে ধৰিব নোৱাৰা অথচ পাওতাই বাৰে বাৰে দাপোনত চালেই দেখা বিশেষ ৰঙীন চুমা ইত্যাদি। নাৰীয়ে খোৱা চুমাৰ ওপৰত গৱেষণাত জোৰ দি তাৰ ওপৰতো কিছু শ্ৰেণী বিভাজন কৰি উলিয়াইছে, প্ৰদান কৰোতাৰ ওপৰত ভিত্তি কৰি। সেই অনুসৰি অসমীয়া বিয়াত দৰা আদৰিবলৈ আহোতে পদূলি মুখত শাহু আইয়ে লাজ লাজকৈ দিয়া পাৰম্পৰিক চুমা, খুলশালীয়ে এন্ধাৰতে পটককৈ দিয়া মন কেনেবা কৰা চুমা, লোকৰ বিয়াত এন্ধাৰত পোৱা চুমা, বুঢ়ী আইয়ে কপালত দিয়া চুমা, কিবা ডাঙৰ বস্তু জিনি আহি চাৰপ্ৰাইজ দিওতে হঠাত পত্নীয়ে দিয়া আবেগিক চুমা, গায়কক অনুৰাগীয়ে দিয়া টপাটপ চুমা, বিহুমাৰি ফুৰোতে এন্ধাৰ বাটৰ মৰমসনা চুমা ইত্যাদি। পিছে যোৰহাটৰ ঘটনাৰ পাছত এক নতুন বিধৰ চুমা ইয়াত সন্নিবিষ্ট হৈছে, সেয়া হৈছে "দলীয় কৰ্মীৰ সৱলীকৰণ চুমা"!\nচুমা যিয়েই নহওক, তাৰ ক্ৰিয়া প্ৰতিক্ৰিয়াৰো কথা সমিতিয়ে পৰ্যবেক্ষণত ৰাখিছে। কোনোবা মিঠা চুমাৰ পাছত প্ৰেমত শতদল ফুলা, কোনোবা কনগেলা তামোলৰ গোন্ধে বৰবাদ কৰা চুমাৰ পাছত সম্পৰ্ক ছেদ হোৱা আদি বিষয়তো বিশেষ নজৰ ৰাখিছে। বিষাক্ত চুমা নামৰ হিন্দী চিনেমাই দিয়া সংজ্ঞাটোকে নজৰ-অন্দাজ কৰি পেলাই দলিয়াই পেলাব পৰা নাই। মুঠতে গৱেষণাই এতিয়া ভৰপক দিছে।\nএই বিষয়ে বিশদ প্ৰতিবেদন পালে ৰাইজলৈ পুনৰ সেয়া আগবঢ়োৱা হবই। তেতিয়ালৈ যোৰহাটত সেই বিশেষ চুমাৰ ঐতিহাসিক থলীক চিৰস্মৰণীয় কৰাৰ বাবে বিশেষ চুম্বন স্মাৰক স্থাপন কৰাৰ দাবী অনুৰাগী সংঘই ইতিমধ্যে তুলিছে। কথাটো চাৰেও বিচাৰ বিবেচনা কৰি আছে, হাইকামাণ্ড আইদেউৰ পৰা সেউজ সংকেত পালেই চাগৈ আধাৰশিলা এই বসন্ততে জানমনিৰ হতুৱাই কৰোৱাই পেলোৱাৰো সম্ভাৱনা আছে।\nবিশদ জানিবৰ বাবে একেই ৱেবচাইটত চকু ফুৰাই থাকিব, তেতিয়ালৈকে শুনক জুবিনৰ কণ্ঠত সেই সুমধুৰ গীত...."চুমা চুমা চুমা, চুমা মিঠা মন........"। খালী মদনৰ ফুল পঞ্জিকাত এই বিষয়ে কিবা লিখিছে নেকি এবাৰ চাবলৈ নাপাহৰিব!


চিৰাঙত নিষিদ্ধ ড্ৰাগছ্ সহ এজন ড্ৰাগছ সৰবৰাহকাৰী আটক... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nউৎসাহী শিক্ষক,ছাত্ৰ-ছাত্ৰী, কোভিড প্ৰটক’ল মানি খুলিল…\nকামাখ্যা দৰ্শনৰ বাবে যদি যাম বুলি ভাবিছে,তেনেহ’লে এই…\nবটদ্ৰৱাত মাস্ক পৰিধান কৰি ছাত্ৰ ছাত্ৰী সকলে আহিছে নিজ…\nএছআই পদৰ বাবে চাকৰিৰ বজাৰত দাম উঠিছিল দহ লাখ….\nগহপুৰৰ মুনমী শইকীয়াৰ ঘৰটো প্ৰকৃততে কোনে বনালে ?\nসুস্থ হৈ উঠিছে প্ৰাক্তন মুখ্যমন্ত্ৰী প্ৰফুল্ল কুমাৰ মহন্ত,কি…\nচিৰাঙত নিষিদ্ধ ড্ৰাগছ্ সহ এজন ড্ৰাগছ সৰবৰাহকাৰী আটক…\nকামাখ্যা দৰ্শনৰ বাবে যদি যাম বুলি ভাবিছে,তেনেহ'লে এই খিনি কথা জানি লওক.. • উৎসাহী শিক্ষক,ছাত্ৰ-ছাত্ৰী, কোভিড প্ৰটক'ল মানি খুলিল শিক্ষানুষ্ঠান... • হংকঙত ৩ অক্টোবৰলৈ বন্ধ এয়াৰ ইণ্ডিয়াৰ বিমান... • বটদ্ৰৱাত মাস্ক পৰিধান কৰি ছাত্ৰ ছাত্ৰী সকলে আহিছে নিজ বিদ্যালয়লৈ... • ৰাজ্যসভাত অধ্যক্ষক দুব্যৱহাৰ কৰাৰ অপৰাধত নিলম্বিত ৮ জন সাংসদ.... • এছআই পদৰ বাবে চাকৰিৰ বজাৰত দাম উঠিছিল দহ লাখ.... • গহপুৰৰ মুনমী শইকীয়াৰ ঘৰটো প্ৰকৃততে কোনে বনালে ? • সুস্থ হৈ উঠিছে প্ৰাক্তন মুখ্যমন্ত্ৰী প্ৰফুল্ল কুমাৰ মহন্ত,কি ক'লে ভিডিওৰ জৰিয়তে... • মহাৰাষ্ট্ৰত অট্টালিকা খহি ১০ জনৰ মৃত্যু,আবদ্ধ বহুজন.... • কোভিড প্ৰট'কল মানি আজিৰে পৰা খুলিব শিক্ষানুষ্ঠান সমূহ....\nডিজিটেল সংবাদ, চিৰাং : যুৱ প্ৰজন্মক ধ্বংসৰ মুখলৈ ঠেলি দিয়া নিষিদ্ধ ড্ৰাগছ্ সৰবৰাহকাৰীৰ বিৰুদ্ধে চিৰাং আৰক্ষীয়ে পৃথকে পৃথকে অভিযান চলাই ঢালিগাঁও আৰু বিজনীৰ পৰা বুজন পৰিমাণৰ নিষিদ্ধ ড্ৰাগছ্ জব্দ কৰাৰ উপৰি এজন ড্ৰাগছ্ সৰবৰাহকাৰীক আটক কৰিবলৈ সক্ষম হয় । আৰক্ষী সুত্ৰে জানিবলৈ দিয়া মতে কালি সন্ধিয়াৰ ভাগত অতিৰিক্ত আৰক্ষী অধীক্ষক প্ৰকাশ মেধীৰ নেতৃত্বত অভিযান চলাই ঢালিগাঁও বজাৰ এলেকাৰ পৰা ইয়াচিন আলী (২০) নামৰ এজন ড্ৰাগছ্ সৰবৰাহকাৰীক আটক কৰে ।\nধৃত ইয়াচিন আলীৰ পৰা আৰক্ষীয়ে ৯ টা প্লাষ্টিকৰ কন্টেইনাৰ ভৰ্তি ড্ৰাগছ্ (ছাইকোট্ৰপিক বুলি সন্দেহ প্ৰকাশ কৰা হৈছে) ,নগদ ৫৫৫০ টকা, এটা মোবাইল হেণ্ডছেট আৰু এটা চাইকেল জব্দ কৰে । পৰবৰ্তী সময়ত নিশা আৰক্ষীয়ে ধৃত ইয়াচিন আলীক সোধপোছ চলায় আৰু তাৰ তথ্যৰ ভিত্তিত বিজনী থানাৰ অন্তৰ্গত কাউৱাটিকা গাঁৱৰ এঘৰত অভিযান চলায় যদিও আৰক্ষীৰ উপস্থিতি গম পাই এন্ধাৰৰ সুযোগ গ্ৰহণ কৰি নিষিদ্ধ ড্ৰাগছ্ ব্যবসায়ৰ সৈতে জড়িত অপৰাধী জন পলাই যায়।\nপিছত আৰক্ষীয়ে নিদিষ্ট ঘৰ খনত তালাচী চলাই ড্ৰাগছ্ ভৰ্তি ৫ টা প্লাষ্টিকৰ কন্টেইনাৰ, নগদ ১৮,৪২০ টকা, এটা মোবাইল ফোন জব্দ কৰে । এই সংক্ৰান্তত ঢালিগাঁও আৰু বিজনী থানাত পৃথকে পৃথকে গোচৰ ৰুজু কৰি আৰক্ষীয়ে অনুসন্ধান অব্যাহত ৰাখিছে ।\nশংকৰদেব সংঘৰ ডিব্ৰুগড়ত অনুষ্ঠিত হ’বলগীয়া অধিবেশন বাতিল…\nৰসায়ন, পদাৰ্থ বিজ্ঞান আৰু গণিত মিলি ৰাজনীতি!\nউৎসাহী শিক্ষক,ছাত্ৰ-ছাত্ৰী, কোভিড প্ৰটক’ল মানি খুলিল শিক্ষানুষ্ঠান…\nকামাখ্যা দৰ্শনৰ বাবে যদি যাম বুলি ভাবিছে,তেনেহ’লে এই খিনি কথা জানি লওক..\nবটদ্ৰৱাত মাস্ক পৰিধান কৰি ছাত্ৰ ছাত্ৰী সকলে আহিছে নিজ বিদ্যালয়লৈ…\nৰাজ্যসভাত অধ্যক্ষক দুব্যৱহাৰ কৰাৰ অপৰাধত নিলম্বিত ৮ জন সাংসদ….\nআগৰ পিছৰ 1 of 6,913


অৰ্জুন বঁটাৰ বাবে মনোনীত বক্সাৰ লাভলিনা বৰগোঁহাইক সম্বৰ্ধনা ধনশিৰি জিলা ক্ৰীড়া সন্থাৰ\nলাভলিনাৰ ঘৰৰ চৌহদত জিলা ক্ৰীড়া সন্থাৰ উদ্যোগত স্থাপন কৰা হ'ব এটা বক্সিং ৰিং\nবোকাখাত , June 9, 2020 10:03 am\nক’ৰ’না আতংক আৰু লকডাউনৰ পৰিপ্ৰেক্ষিতত বিগত প্ৰায় তিনি মাহ ধৰি গোলাঘাট জিলাৰ বৰপথাৰৰ নিজ গৃহতে আৱদ্ধ হৈ আছে আগন্তক টকিঅ’ অলিম্পিকলৈ নিৰ্বাচিত হোৱা আন্ত:ৰাষ্ট্ৰীয় বক্সাৰ অসম কণ্যা লাভলিনা বৰগোঁহাই।\nনিজৰ ঘৰতে থাকি কঠোৰ অনুশীলন অব্যাহত ৰাখিছে লাভলিনাই। অলিম্পিকলৈ যোগ্যতা অৰ্জন কৰা অসমৰ প্ৰথম গৰাকী মহিলা খেলুৱৈ লাভলিনালৈ লকডাউনৰ মাজতে আহিছে আন এক সুখবৰ।\nঅৰ্জুন বঁটাৰ বাবে মনোনীত কৰা হৈছে সুদক্ষ বক্সাৰ অসম কন্যা লাভলিনা বৰগোঁহাইৰ নাম। তেওঁৰ এনে সাফল্য আৰু সুখবৰে গৌৰৱাম্বিত কৰিছে ৰাজ্যবাসীৰ লগতে ধনশিৰি মহকুমা বাসীক।\nঅঞ্চলটোলৈ গৌৰৱ কঢ়িয়াই অনা বক্সাৰ গৰাকীক সোমবাৰে বৰপথাৰৰ বাৰমুখীয়া গাঁৱৰ ঘৰত সম্বৰ্ধনা জনাই ধনশিৰি জিলা ক্ৰীড়া সন্থাই।\nধনশিৰি জিলা ক্ৰীড়া সন্থাৰ সভাপতি তথা অসম কো অপাৰেটিভ এপেক্স বেংকৰ ভাৰপ্ৰাপ্ত অধ্যক্ষ যুৱ নেতা বিশ্বজিৎ ফুকনৰ নেতৃত্বত ধনশিৰি জিলা ক্ৰীড়া সন্থা আৰু অসম ৰাজ্যিক পৰিবহন বিভাগৰ গোলাঘাট কাৰ্য্যালয়ৰ তৰফৰ পৰা ফুলাম গামোছা, স্মাৰক আৰু একোখন প্ৰসস্তি পত্ৰৰে সম্বৰ্ধনা জনোৱা হয়।\nলগতে খ্যাতি সম্পন্ন বক্সাৰ গৰাকীৰ ঘৰৰ চৌহদত ধনশিৰি জিলা ক্ৰীড়া সন্থাৰ তৰফৰ পৰা শীঘ্ৰে এটি বক্সিং ৰিং নিৰ্মাণ কৰা হ’ব বুলিও জানিবলৈ দিয়ে বিশ্বজিৎ ফুকনে।\nউল্লেখ্য যে মহামাৰী ক’ভিড ১৯ আৰু লকডাউনৰ বাবে অনুশীলন শিৱিৰ বন্ধ হৈ আছে লাভলীনাৰ। ফলত নিজৰ ঘৰতে লাভলিনাই পুৱা গধুলী অব্যাহত ৰাখিছে অনুশীলন।\nইতিমধ্যে ভাৰতীয় ক্ৰীড়া প্ৰাধিকৰণৰ তৰফৰ পৰা লাভলীনাৰ বাবে প্ৰেৰণ কৰা হৈছে অনুশীলনৰ সামগ্ৰী। অত্যন্ত আত্ম বিশ্বাসী টিকেন বৰগোঁহাই আৰু মামনী বৰগোঁহাইৰ কনিষ্ঠ কন্যা লাভলিনাৰ এতিয়া একমাত্ৰ লক্ষ্য আগন্তক টকিঅ’ অলিম্পিকত দেশৰ হৈ পদক অৰ্জন কৰা।\nবামুণী পাহাৰত মৃত্যু ঘটা ১৮ টা হাতীৰ মৰণোত্তৰ পৰীক্ষা সম্পন্ন, এটা হাতীৰ দেহতহে পোৰাৰ চিন\nৰাজ্যত ঘোষণা হ’ব নেকি লকডাউন? কি ইংগিত দিলে মুখ্যমন্ত্ৰীয়ে?\nচাঞ্চল্যকৰ! এখন চেকেণ্ড হেণ্ড কাৰ ক্ৰয় কৰিবলৈ এহাল দম্পত্তিয়ে বিক্ৰী কৰিলে নিজৰ পুত্ৰসন্তানক, ক’ত?\nবোকাখাতৰ নুমলীগড় চাহ বাগিচাক কন্টেইনমেণ্ট জ’ন ঘোষণা


কি, ক'ত, কেতিয়া আৰু কেনেকৈ - সমাজ বিজ্ঞান -ইতিহাস-বুৰঞ্জী- ষষ্ঠ শ্ৰেণী - পাঠ নং ৯ -What, Where, When and How - Social Science -History Part- Class VI - Lesson9- Gorajan Goodluck Tutor Centre\nHome ইতিহাস বুৰজ্ঞী ষষ্ঠ শ্ৰেণী সপ্তম শ্ৰেণী সমাজ বিজ্ঞান কি, ক'ত, কেতিয়া আৰু কেনেকৈ - সমাজ বিজ্ঞান -ইতিহাস-বুৰঞ্জী- ষষ্ঠ শ্ৰেণী - পাঠ নং ৯ -What, Where, When and How - Social Science -History Part- Class VI - Lesson 9\nকি, ক'ত, কেতিয়া আৰু কেনেকৈ - সমাজ বিজ্ঞান -ইতিহাস-বুৰঞ্জী- ষষ্ঠ শ্ৰেণী - পাঠ নং ৯ -What, Where, When and How - Social Science -History Part- Class VI - Lesson 9\nAdmin September 11, 2021 ইতিহাস, বুৰজ্ঞী, ষষ্ঠ শ্ৰেণী, সপ্তম শ্ৰেণী, সমাজ বিজ্ঞান,\n১) উত্তৰ লিখাঃ\n(ক) ইতিহাস কাক বোলে ?\nউত্তৰঃ অতীতত ঘটা প্ৰকৃত ঘটনাৰ ধাৰবাহিক বিৱৰণীকে ইতিহাস বোলা হয় ৷ ইয়াত অতীতৰ মানৱ সমাজৰ সকলো দিশ সামৰি লোৱা এক গ্ৰহণযোগ্য বৰ্ণনা থাকে ৷\n(খ) সাধুকথা আৰু ইতিহাসে একে অৰ্থ নুবুজায় কিয় ?\nউত্তৰঃ আমাৰ সমাজত কিছুমান লোককথা আৰু কাহিনী ককা, আজো কখাৰ দিনৰ পৰাই মুখে মুখে চলি আহিছে ৷ সময়ত এইবোৰ লিখিত আকাৰতো ওলাইছে ৷ উদাহৰণস্বৰূপে বেউলা-লক্ষীন্দৰৰ কাহিনী, নৰকাসুৰৰ কাহিনী, সাৱিত্ৰী-সত্যবানৰ কাহিনী ইত্যাদি ৷ এইবোৰ কাহিনী শুনিবলৈ আমোদজনক কিন্তু বাস্তৱত সেইবোৰ কাহিনিৰ প্ৰমাণ বিচাৰি পোৱা টান , সত্যতা নিৰূপন কৰিব নোৱাৰা সাধু বা কাহিনীক ইতিহাস হিচাপে বিবেচনা কৰা নহয় ৷ নিৰ্ভৰযোগ্য তথ্যৰ ভিত্তিতহে ইতিহাস ৰচনা কৰা হয় ৷\nআনহাতে , অতীতত ঘটা প্ৰকৃত ঘটনাৰ ধাৰবাহিক বিৱৰণীকে ইতিহাস বোলা হয় ৷ ইয়াত অতীতৰ মানৱ সমাজৰ সকলো দিশ সামৰি লোৱা এক গ্ৰহণযোগ্য বৰ্ণনা থাকে ৷\n(গ) ইতিহাস অধ্যয়নৰ সমলবোৰ কি কি ?\nউত্তৰঃ ইতিহাস অধ্যয়নৰ সমলবোৰ হ'লঃ-\n(ক) পুৰণি ভগ্নাৱশেষ, বাচন বৰ্তন, লিপি, আ-অলংকাৰ, সঁজুলি আৰু মূৰ্তি\n(খ) তামৰ ফলি\n(গ) প্ৰাচীন মুদ্ৰা\n(ঙ) বিদেশী পৰ্যটকসকলৰ বিৱৰণী\n(ঘ) বেদ, পুৰাণ, মহাভাৰত আদি ইতিহাস অধ্যয়নৰ সমলনে ? যদি হয়, সেইবোৰ কোনবিধ সমলৰ অন্তৰ্গত ?\nউত্তৰঃ বেদ, পুৰাণ, মহাভাৰত আদি ইতিহাস অধ্যয়নৰ সমল হয় ৷ সেইবোৰ সাহিত্য সমলৰ অন্তৰ্গত ৷\n(ঙ) ইতিহাস অধ্যয়নৰ বৰ্তমান সময়ত প্ৰয়োজনীয়তা কি আছে বুলি ভাবা ?\nউত্তৰঃ ইতিহাস অধ্যয়নৰ জৰিয়তে ঐতিহ্য, পৰম্পৰা আৰু সংস্কৃতিৰ পৰিৱৰ্তন , পৰিৱৰ্ধনৰ ধাৰা উপলদ্ধি কৰিব পাৰি ৷ সেইবাবে ইতিহাস অধ্যয়নৰ প্ৰয়োজন আছে বুলি মই ভাবো ৷\n(চ) বুৰঞ্জী আৰু ইতিহাসৰ পাৰ্থক্য কি ?\nউত্তৰঃ অসমীয়া ভাষাত বুৰঞ্জী আৰু ইতিহাসএকেটা অৰ্থত ব্যৱহাৰ কৰা দেখা যায় ৷ কিন্তু বুৰঞ্জী আৰু ইতিহাস একে নহয় ৷ দুুয়োটা শব্দৰ মাজত গুণগত পাৰ্থক্য আছে ৷ সাধাৰণতে বুৰঞ্জীত ৰজা বা সম্ভ্ৰান্ত পৰিয়ালৰ বিৱৰণহে পোৱা যায় ৷ ইয়াত সাধাৰণ প্ৰজা বা জনসাধাৰণৰ বিষয়ে উল্লেখ নাথাকে ৷ যাৰ বাবে বুৰঞ্জীক ইতিহাস আখ্যা দিয়া নাযায় ৷ কিন্তু অসমৰ ইতিহাস ৰচনা কৰাৰ বাবে বুৰঞ্জীবোৰ এক উল্লেখযোগ্য সমল ৷\nTags # ইতিহাস # বুৰজ্ঞী # ষষ্ঠ শ্ৰেণী # সপ্তম শ্ৰেণী # সমাজ বিজ্ঞান\nBy Admin at September 11, 2021\nTags: ইতিহাস, বুৰজ্ঞী, ষষ্ঠ শ্ৰেণী, সপ্তম শ্ৰেণী, সমাজ বিজ্ঞান\nUnknown 24 October 2021 at 17:41\nThanku sir please2and 3answers rwirter


Otorex in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nOtorex ৰ লাভ আৰু ব্যৱহাৰসমূহ- Otorex Benefits & Uses in Assamese- Otorex ar laabh aaru byavaharsamuh\nOtorex ৰ পালি আৰু সেয়া কেনেদৰে ল'ব- Otorex Dosage & How to Take in Assamese - Otorex ar paali aaru xeya kenedore lobo\nOtorex ৰ পাৰ্শ্চক্ৰিয়াসমূহ- Otorex Side Effects in Assamese- Otorex ar parshwakriyasamuh\nOtorex সংক্ৰান্ত সতৰ্কতাবাণীসমূহ- Otorex Related Warnings in Assamese- Otorex xonkranta xatarkatabanisamuh\nঅইন দৰৱৰ সৈতে Otorexৰ গুৰুতৰ ক্ৰিয়া-প্ৰতিক্ৰিয়া- Severe Interaction of Otorex with Other Drugs in Assamese- Oinor xoite Otorex ar gurutor kriya-pratikriya\nOtorex মতভেদসমূহ- Otorex Contraindications in Assamese- Otorex nishedhsamuh\nOtorex ৰ বিষয়ে সততে সোধা প্ৰশ্নসমূহ- Frequently asked Questions about Otorex in Assamese- Otorex ar bikhoye satate xodha prashnasamuh\nখাদ্য আৰু মদৰ সৈতে Otorex ক্ৰিয়া-প্ৰতিক্ৰিয়া- Otorex Interactions with Food and Alcohol in Assamese- khadya aaru modor xoite Otorex kriya-pratikriya\nOtorex ৰ লাভ আৰু ব্যৱহাৰসমূহ - Otorex Benefits & Uses in Assamese - Otorex ar laabh aaru byavaharsamuh\nOtorex তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOtorex ৰ পালি আৰু সেয়া কেনেদৰে ল'ব - Otorex Dosage & How to Take in Assamese - Otorex ar paali aaru xeya kenedore lobo\nOtorex-ৰ উপাদানসমূহ - Otorex Active Ingredients in Assamese - Otorex-ar upadaansamuh\nOtorex ৰ পাৰ্শ্চক্ৰিয়াসমূহ - Otorex Side Effects in Assamese - Otorex ar parshwakriyasamuh\nগৱেষণাৰ ভিত্তিত, Otorex ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOtorex সংক্ৰান্ত সতৰ্কতাবাণীসমূহ - Otorex Related Warnings in Assamese - Otorex xonkranta xatarkatabanisamuh\nOtorex-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Otorexএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Otorex পুনৰাই গ্ৰহণ নকৰিব।\nOtorex-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nOtorex এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Otorex গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Otorex কি প্ৰভাৱ দেখা গৈছে?\nOtorexৰ ব্যৱহাৰ বৃক্ক ৰ বাবে ক্ষতিকৰ হব পাৰে। চিকিতসকৰ পৰামৰ্শ অবিহনে গ্ৰহণ নকৰিব।\nযকৃতত Otorex কি প্ৰভাৱ দেখা গৈছে?\nকলিজা ত Otorexৰ প্ৰভাৱৰ বিষয়ে কোনো বৈজ্ঞানিক গৱেষনা নথকাত, Otorexৰ [Organ]ৰ ওপৰত সুৰক্ষাৰ তথ্য উপলব্ধ নহয়।\nহৃদযন্ত্ৰৰ ক্ষেত্ৰত Otorex ৰ কি প্ৰভাৱ দেখা গৈছে?\nহৃদয় ত Otorexৰ প্ৰভাৱৰ বিষয়ে কোনো বৈজ্ঞানিক গৱেষনা নথকাত, Otorexৰ [Organ]ৰ ওপৰত সুৰক্ষাৰ তথ্য উপলব্ধ নহয়।\nঅইন দৰৱৰ সৈতে Otorexৰ গুৰুতৰ ক্ৰিয়া-প্ৰতিক্ৰিয়া - Severe Interaction of Otorex with Other Drugs in Assamese - Oinor xoite Otorex ar gurutor kriya-pratikriya\nOtorex তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOtorex মতভেদসমূহ - Otorex Contraindications in Assamese - Otorex nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Otorex লোৱা অনুচিত যাতে -\nOtorex ৰ বিষয়ে সততে সোধা প্ৰশ্নসমূহ - Frequently asked Questions about Otorex in Assamese - Otorex ar bikhoye satate xodha prashnasamuh\nএই Otorex-এ অভ্য়াস বা নিচাৰ সৃষ্টি কৰে নেকি?\nনহয়, Otorexয়ে অভ্যাসৰ সৃষ্টি নকৰে।\nOtorex আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, আপুনি ডাক্তৰৰ পৰামৰ্শৰ পিছতহ Otorex লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Otorex ব্যৱহৃত নহয়।\nখাদ্য আৰু মদৰ সৈতে Otorex ক্ৰিয়া-প্ৰতিক্ৰিয়া - Otorex Interactions with Food and Alcohol in Assamese - khadya aaru modor xoite Otorex kriya-pratikriya\nখাদ্য আৰু Otorexৰ ক্ৰিয়া-প্ৰতিক্ৰিয়া\nOtorex আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Otorexৰ মাজৰ প্ৰতিক্ৰিয়া\nগৱেষণাৰ অভাৱত, Otorex লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nOtorex ৰ অনুকল্প - Substitutes for Otorex in Assamese\nআপুনি বা আপোনাৰ পৰিয়ালৰ কোনোবাই Otorex লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Otorex ব্যৱহাৰ কৰিছিল নেকি?\nআপুনি কিমান পৰিমাণে Otorex সেৱন কৰিছিল?\nআপুনি Otorex ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Otorex সেৱন কৰে?


মার্চত ৰাজ্যসভাৰ দুখন আসনৰ নির্বাচন! বিভাজিত বিৰোধী–কংগ্রেছত অন্তঃকলহঃ নিশ্চিত জয়ৰ দিশে বিজেপি মিত্রজোঁট - নিয়মীয়া বাৰ্তা\nমার্চত ৰাজ্যসভাৰ দুখন আসনৰ নির্বাচন! বিভাজিত বিৰোধী–কংগ্রেছত অন্তঃকলহঃ নিশ্চিত জয়ৰ দিশে বিজেপি মিত্রজোঁট\nনিয়মীয়া বাৰ্তা, ২৩ জানুৱাৰীঃ অহা মার্চ মাহত অসমৰ দুখন ৰাজ্যসভাৰ আসনৰ বাবে নির্বাচন অনুষ্ঠিত হ’ব৷ বর্তমান কংগ্রেছৰ ৰিপুণ বৰা আৰু ৰাণী নৰহৰ কার্যকাল অহা ২ এপ্রিলত অন্ত পৰিব৷ সেই অনুসৰি অহা মার্চ মাহত সেই আসন দুখনৰ বাবে নির্বাচন অনুষ্ঠিত হ’ব৷ সম্প্রতি অসম বিধানসভাৰ বিভিন্ন দলৰ স্থিতি এনেধৰণৰ– বিজেপি ৬২, কংগ্রেছ ২৭, এ আই ইউ ডি এফ ১৫, অগপ ৯, ইউ পি পি এল ৭, বি পি এফ ৩, ৰাইজৰ দল ১, চি পি আই (এম) ১৷ দুখন আসনৰ বাবে হ’বলগীয়া ৰাজ্যসভা নির্বাচনত একোখন আসনত জয়ৰ বাবে ৪২গৰাকী বিধায়কৰ সমর্থনৰ প্রয়োজন৷ বিধানসভাৰ বর্তমানৰ শক্তি অনুসৰি বিজেপি মিত্রজোঁটৰ মুঠ সদস্য সংখ্যা হৈছে ৭৮৷ শেহতীয়াকৈ বি পি এফ দলেও বিজেপিৰ সংগী হ’বলৈ আগবঢ়াত সেই সংখ্যা ৮১লৈ বৃদ্ধি পাইছে৷ আনহাতে, কংগ্রেছৰ শশীকান্ত দাসে ইতিমধ্যে চৰকাৰৰ পক্ষত অৱস্থান লোৱাত সেই সংখ্যা স্বাভাৱিকতে ৮২লৈ বৃদ্ধি পোৱাটো নিশ্চিত হৈছে৷\nএনে অৱস্থাত দুয়োখন আসন দখল কৰিবলৈ বিজেপি মিত্রজোঁটক মাত্র দুজন বিধায়কৰহে সমর্থনৰ দৰকাৰ৷ ইয়াৰ বিপৰীতে আজিৰ তাৰিখত কংগ্রেছৰ কার্যতঃ শক্তি ২৫হে বুলিব পাৰি৷ ৰহাৰ বিধায়ক শশীকান্ত দাসে বিজেপিৰ পক্ষত অৱস্থান লোৱাৰ দৰে বাঘবৰৰ বিধায়ক শ্বেৰমান আলী আহমেদেও ইতিমধ্যে অহা ৩১ জানুৱাৰীৰ ভিতৰত কংগ্রেছ ত্যাগৰ স্পষ্ট ইংগিত দিছে৷ কংগ্রেছৰ ২৫, এ আই ইউ ডি এফৰ ১৫, ৰাইজৰ দলৰ ১ আৰু চি পি আই (এম)ৰ ১ সদস্য মিলি বিৰোধীৰ মুঠ শক্তি হৈছে ৪২৷ কিন্তু সম্প্রতি বিৰোধীৰ ৰাজনৈতিক শিবিৰত যি ৰাজনৈতিক বাতাৱৰণ চলিছে, নির্বাচন পর্যন্ত যে ৪২ বিধায়ক একত্রিত হৈ থাকিব, তাত যথেষ্ট সন্দেহ আছে৷ এ আই ইউ ডি এফে ৰাজ্যসভা নির্বাচনত বিৰোধী দলসমূহে ঐক্যবদ্ধভাৱে এজন প্রার্থী প্রক্ষেপৰ পোষকতা কৰিছে যদিও একে সময়তে এইবাৰ বিৰোধীৰ আসনখন তেওঁলোকক এৰি দিয়াৰ দাবী কৰিছে৷\nইতিমধ্যে দলটোৰ কেইবাগৰাকীও বিধায়কে সেই বিষয়ে ৰাজহুৱাকৈ দাবী উত্থাপন কৰিছে৷ ফলত আসনখন এৰাধৰাক লৈ বিৰোধী শিবিৰত শেষমুহূর্তত ভাঙোন অহাৰ সম্ভাৱনা উলাই কৰিব নোৱাৰি৷ এই ভাঙোনৰ বাবে অসন্তুষ্ট হৈ কোনো বিধায়কে ভোটদানৰ পৰা বিৰত থাকিলে বা ভোট বাতিল কৰিলে স্বাভাৱিকতে ভোটৰ কোটাৰ পৰিমাণো হ্রাস পাব৷ তেনে পৰিস্থিতি আহি পৰিলে বিজেপি মিত্রজোঁটে বিৰোধী বিধায়কৰ সমর্থন অবিহনে বর্তমানৰ ৮২ শক্তিৰেই দুয়োখন আসন দখল কৰিলেও আচৰিত হ’বলগীয়া একো নাথাকিব৷ কিয়নো সম্প্রতি কংগ্রেছৰ আৰু কিছু বিধায়কে বিজেপিত যোগদানৰ বাবে চর্চা চলি থকাৰ সমান্তৰালভাৱে এ আই ইউ ডি এফৰো বিভিন্নজন বিধায়কে সময়ে সময়ে মুখ্যমন্ত্রী ড০ হিমন্ত বিশ্ব শর্মাকে ধৰি চৰকাৰখনৰ কাম–কাজৰ মুকলি সমর্থন কৰি আহিছে৷ এই প্রসংগতে উল্লেখনীয় এয়ে যে মুখ্যমন্ত্রী ড০ শর্মায়ো ইতিপূর্বে ৰাজ্যসভা নির্বাচনক লৈ বিৰোধীয়ে একো কৰি লাভ নাই বুলি স্পষ্ট কৰি দিছে৷ মুখ্যমন্ত্রী ড০ শর্মাই ৰাজ্যসভা নির্বাচনক লৈ বিজেপিয়ে কেতিয়াবাই অংক কৰি থৈছে বুলি কৰা মন্তব্যয়ো যথেষ্ট তাৎপর্যপূর্ণ বহন কৰিছে৷ মুঠতে বিভাজিত বিৰোধী, কংগ্রেছৰ অন্তঃকন্দল আৰু বি পি এফৰ বিজেপিক সমর্থনে সমাগত ৰাজ্যসভা নির্বাচনত দ্বিতীয়খন আসনো অনায়াসে মিত্রজোঁটৰ পক্ষলৈ যোৱাৰ সম্ভাৱনা প্রকট হৈ পৰিছে৷\nঅভেদ্য দুর্গত পৰিণত ৰাজধানী দিল্লীৰ ৰাজপথঃ ২৬ জানুৱাৰীত সন্ত্রাসবাদী আক্রমণৰ ভাবুকি


পাৰমাণৱিক শক্তি দপ্তৰৰ অধীনৰ টাটা মেম’ৰিয়েল হাস্পাতেল কৰ্কট ৰোগৰ চিকিৎসাৰ ক্ষেত্ৰত বাটকটীয়াস্বৰূপ। টাটা মেম’ৰিয়েল চেন্টাৰে পাৰমাণৱিক শক্তি দপ্তৰৰ পৰামৰ্শমতে বি বৰুৱা কেন্সাৰ প্ৰতিষ্ঠানক ১৯৮৯ চনৰেপৰা বিত্তীয় তথা প্ৰযুক্তিগত সাহায্য আগবঢ়াই আহিছে। ২০১৩ চনৰ অসমৰ মূখ্যমন্ত্ৰীয়ে পাৰমাণৱিক শক্তি দপ্তৰক প্ৰতিষ্ঠানটোৰ অধিগ্ৰহণ কৰি ইয়াক উত্তৰ-পূৰ্বাঞ্চলত কৰ্কট ৰোগৰ উৎকৃষ্ট মানৰ চিকিৎসা, গৱেষণা তথা শিক্ষাকেন্দ্ৰ কৰি গঢ়ি তুলিবলৈ আহ্বান জনাইছিল। ড০ বি বৰুৱা কেন্সাৰ প্ৰতিষ্ঠানক কেন্দ্ৰীয় কেবিনেটৰ বৈঠকত তলত উল্লিখিত প্ৰস্তাৱসমূহত অনুমোদন জনোৱা হয়-\n১. কেবিনেটৰদ্বাৰা ড° বি বৰুৱা কেন্সাৰ প্ৰতিষ্ঠানক পাৰমাণৱিক শক্তি দপ্তৰৰ হাতত গতাই দি বিভাগৰ সাহায্যপ্ৰাপ্ত টাটা মেম’ৰিয়েল চেন্টাৰক তাৰ প্ৰশাসন নিয়ন্ত্ৰণ কৰিবলৈ দিয়াৰ সিদ্ধান্ত\n২. অতিৰিক্ত ১৬৬ টা মেডিকেল, পেৰা মেডিকেল আৰু সহায়ক পদ সৃষ্টিৰদ্বাৰা কৰ্মীবল বৃদ্ধি\nদিনে দিনে বাঢ়ি অহা কৰ্কট ৰোগীৰ সংখ্যা, কৰ্কট ৰোগৰ চিকিৎসা সুবিধাৰ সীমাৱদ্ধতা, কৰ্কট ৰোগৰ বিষয়ে গৱেষণা আগবঢ়াই নিবলৈ উত্তৰ-পূৰ্বাঞ্চলত কৰ্কট ৰোগৰ চিকিৎসালয়ৰ সহযোগ সৃষ্টিৰ বাবে এই সিদ্ধান্ত গ্ৰহণ কৰা হয়।\nপ্ৰতিষ্ঠানটোক শক্তিশালী কৰি তুলিবলৈ প্ৰয়োজনীয় নন-ৰেকাৰিং খৰচ আনুমানিক ১৫০ কোটি টকা আৰু বাৰ্ষিক ৰেকাৰিং খৰচ আনুমানিক ৪৫-৫০ কোটি টকা হ’ব।\n১৯৭৪ চনত স্বেচ্ছাসেৱী অনুষ্ঠান হিচাপে কৰ্কট ৰোগৰ বিষয়ে গৱেষণা, ৰোগৰ চিনাক্তকৰণ আৰু চিকিৎসাৰ বাবে উত্তৰ-পূৰ্বাঞ্চলৰ গুৱাহাটীত ড০ বি বৰুৱা কেন্সাৰ প্ৰতিষ্ঠান আৰম্ভ কৰা হৈছিল। অসম চৰকাৰে ১৯৮৬ চনত পাৰমাণৱিক শক্তি দপ্তৰ আৰু উত্তৰ-পূৰ্বাঞ্চলৰ প্ৰতিষ্ঠানসমূহৰ পৰিচালনা পৰিষদৰ লগত এক ত্ৰিপাক্ষিক চূক্তিৰ যোগেদি এই প্ৰতিষ্ঠানৰ অধিগ্ৰহণ কৰিছিল। বৰ্তমান ২০৯ খন বিচনাযুক্ত এই চিকিৎসালয়ত ৮ খন বিচনাযুক্ত আই চি ইউ আছে।


Gold Silver Price: ৰূপৰ দাম আজি ৬৪,৫০০ টকা অতিক্ৰম কৰিছে, জানক ১০ গ্ৰাম সোণৰ দাম কিমান ?– News18 assam\nHome » photogallery » business »Gold Silver Price: ৰূপৰ দাম আজি ৬৪,৫০০ টকা অতিক্ৰম কৰিছে, জানক ১০ গ্ৰাম সোণৰ দাম কিমান ?\nGold Silver Price: ৰূপৰ দাম আজি ৬৪,৫০০ টকা অতিক্ৰম কৰিছে, জানক ১০ গ্ৰাম সোণৰ দাম কিমান ?\nGold Silver Price: বিবাহৰ বতৰ আৰম্ভ হৈছে, যাৰ ফলত বজাৰত সোণৰ ৰূপৰ মূল্য (Gold Silver Price Today) উঠা-নমা অব্যাহত আছে। মাল্টি কমোডিটি এক্সচেঞ্জত (MCX) সোণৰ মূল্য আজি বৃদ্ধি পাইছে, আনহাতে ৰূপৰ মূল্য সামান্য হ্ৰাস হোৱা দেখা গৈছে।\n| January 24, 2022, 11:06 IST\nফেব্ৰুৱাৰী বিতৰণৰ বাবে সোণৰ মূল্য আজি ০.১৩ শতাংশ বৃদ্ধি পাইছে। একে সময়তে, ৰূপৰ মূল্য ০.২৬ শতাংশ হ্ৰাস পাইছে।\nসোণ আৰু ৰূপৰ মূল্য কিমান- ফেব্ৰুৱাৰীত বিতৰণৰ বাবে সোণ আজি প্ৰতি ১০ গ্ৰামত ০.১৩ শতাংশ বৃদ্ধি হৈ ৪৮,৩১২ টকালৈ বৃদ্ধি পাইছে। আজিৰ বাণিজ্যত ৰূপ০.২৬ শতাংশ হ্ৰাস পাইছে। আজি, ১ কিলোগ্ৰাম ৰূপৰ মূল্য হৈছে ৬৪,৬৪০ টকা।


মোহময়ী নুছৰাত জাহানৰ ৰাজকীয় বিবাহ অভ্যৰ্থনা অনুষ্ঠান! উপস্থিত মুখ্যমন্ত্ৰী মমতা বেনাৰ্জী/bollywood-tmc-mp-nusrat-jahan-nikhil-jain-reception-party-pictures-going-viral-mamata-banerjee-mimi-chakraborty– News18 Assam\nমোহময়ী নুছৰাত জাহানৰ ৰাজকীয় বিবাহ অভ্যৰ্থনা অনুষ্ঠান! উপস্থিত মুখ্যমন্ত্ৰী মমতা বেনাৰ্জী\nবৃহস্পতিবাৰে অনুষ্ঠিত হোৱা বেংগলী ছবিজগতৰ মোহময়ী অভিনেত্ৰী তথা সাংসদ নুছৰাত জাহানৰ বিবাহ অভ্যৰ্থনা অনুষ্ঠানত দেখা গ’ল বহু হাই প্ৰফাইল তাৰকাক\nUpdated:July 4, 2019, 10:38 PM IST\nUpdated: July 4, 2019, 10:38 PM IST\nTMCৰ সুন্দৰী সাংসদ নুছৰত জাহান বিগত কেইবাদিনো ধৰি চৰ্চাত আছে। শেহতীয়াকৈ তুৰ্কীত বিবাহপাশত আবদ্ধ হোৱাৰ পিছত বৃহস্পতিবাৰে অনুষ্ঠিত হয় মোহময়ী নুছৰাত জাহান আৰু নিখিল জৈনৰ বিবাহৰ অভ্যৰ্থনা অনুষ্ঠান।অভ্যৰ্থনা অনুষ্ঠানত টলীউদৰ ৰথী–মহাৰথীসকল উপস্থিত থকাৰ লগতে ৰাজনৈতিক জগতৰ বহু নেতাও উপস্থিত থাকি নুছৰাতক বৈবাহিক জীৱনৰ শুভেচ্ছা দিয়ে।\nঅভ্যৰ্থনা অনুষ্ঠানত উপস্থিত থাকে পশ্চিম বংগৰ মুখ্যমন্ত্ৰী মমতা বেনাৰ্জী। লগতে অভিনেত্ৰীৰ পৰা সাংসদ হোৱা অভিনেত্ৰী মিমি চক্ৰৱৰ্তীকো দেখা গ’ল অভ্যৰ্থনা অনুষ্ঠানত।\nদেখা গ’ল বেংগলৰ মোহময়ী অভিনেত্ৰী তনুশ্ৰী চক্ৰৱৰ্তীক\nআবিৰ চতুপধ্যায়ো আহিল নুছৰাত আৰু নিখিলৰ অভ্যৰ্থনা অনুষ্ঠানলৈ\nঅভিনেত্ৰী ৰাইমা সেনো আহিল অনুষ্ঠানলৈ


সদস্য:Boranitul/মিৰি জীয়ৰী/ত্ৰয়োদশ অধ্যায় - পানেই - ৱিকিউৎস\nসদস্য:Boranitul/মিৰি জীয়ৰী/ত্ৰয়োদশ অধ্যায় - পানেই\n291মিৰি জীয়ৰীৰজনীকান্ত বৰদলৈ\nসেই নিশা পানেই গাঁৱৰ ওচৰৰ হাবিৰ মাজতে থাকে। ৰাতি পুৱালত তাই হাবি ফালি উত্তৰ ফাললৈ মুখ কৰি যাবলৈ ধৰিলে। বাঘ, বালুক ইত্যাদিৰ ভয়ত তাই আঁঠুকি আঁঠুকি দৌৰিবলৈ ধৰিলে। তাই কলৈনো যাব কিনো কৰিব ইয়াৰ একোকে থিৰ কৰিব নোৱাৰিলে। তথাচ তাই যাবলৈকে ধৰিলে। দিনটো গৈ গৈ ভাগৰ লাগিল। ৰাতি হল, এজোপা গছৰ তলতে প্ৰাণৰ মায়া এৰিও পৰি থাকিল। পিছদিনা ৰাতিপুৱাই তাই আকৌ যাবলৈ ধৰিলে। আৰু এইদৰে তিনিসাজ লঘোণ খাতি গধূলি এখন হিন্দুৰ গাঁও পালেগৈ। তাত হাবিৰ পৰা ওলাই সেই গাঁৱৰে এঘৰ মানুহৰ ঘৰত চাপিল আৰু আতুৰ মাতেৰে পানী এটোপা খুজি খাই নিশাটো তাতে থাকিবলৈ মন কৰিলে।\nযি মানুহৰ ঘৰত পানেই চাপিছিল গাঁৱৰ ভিতৰত সেই মানুহঘৰেই চহকী। সেইঘৰৰ দুই-তিনিটা ডেকা আছিল। ডেকাকেইজনে অলপ অলপ লেখা-পঢ়াও জানিছিল। এজনে ছাত্ৰবৃত্তি পৰীক্ষাও পাছ কৰিছিল। এই ডেকাটোৰ বয়স প্ৰায় পঁচিশ বছৰ। সি পানেইক দেখিলে যে তাই মিৰিয়নী হলেও দেখিবলৈ শুৱনি। তাইনো কৰ, কৰ পৰা আহিছে, কিয়নো এনেকৈ হাবিৰ মাজে মাজে ফুৰিছে, এইবিলাক কথা তাৰ জানিবলৈ ইচ্ছা হল।\nডেকাজনে যে গাঁৱৰ একেবাৰে চহা বিধৰ মানুহ সেইটি নহয়। তেওঁৰ ভৰিত সদায় জোতা। মূৰটিও সদায় চিকুণে মেলোৱা। আৰু এইবিলাকৰ লগে লগে তেওঁৰ গাত বাবুৱনিৰ আন আন চিনবিলাকো আছিল। তেওঁ গাঁৱত থাকিয়েই ইংৰাজী সুৰাও সেবিবলৈ শিকিছিল। আনকি সভ্য সমাজত ঠায়ে ঠায়ে গণ্যও হৈ ফুৰিছিল।\nপানেইক পানী-দুনী খুৱাই অলপ ঠাণ্ডা কৰি গধূলি হৈ আহিলত ডেকাজনে লাহে লাহে হাতত এটা বটল, গিলাচ এটাৰে সৈতে লৈ চৰা-ঘৰত বহি তেওঁ চাকৰক ধঁপাত খুজিলে। চাকৰে ধঁপাত আনি দিলে। তেতিয়া তেওঁ ধঁপাত খাই খাই পানেইক সুধিলে-\nতেতিয়া ডেকাটোৱে আগ্ৰহেৰে সৈতে পানেইক চিলিমটো দিলে। পানেয়েও ধঁপাত খাব ধৰিলে। তেতিয়া ডেকাটোৱে বটলৰ পৰা গিলাচত সুৰা ঢালি পানেইক আকৌ সুধিলে, "তই আপং (ক) কাৱনে?"\nপানেয়ে এই কথাত পেটে পেটে ভাবিলে যে তাইি আজি তিনিদিন অনাহাৰ। শৰীৰত বৰ ভাগৰ লাগিছে। সদায় খাই-বই থকা এটুপি আপং পালে তাইৰ শুকান গললৈ ৰস আহে। ভাগৰ লগা দেহটোত অলপ বল হব ইত্যাদি ভাবি-চিন্তি তাই ইচ্ছা প্ৰকাশ কৰিলে। তেতিয়া আমাৰ এই ডেকাজনে গিলাচে গিলাচে পানেইক মদ দিবলৈ ধৰিলে। আৰু নিজেও খাবলৈ ধৰিলে। পানেয়ে তিনি-চাৰি গিলাচ মদ পেটত পেলালে, তেও তাই অথিৰ বা মতলীয়া নহল। কিন্তু ডেকাজন নিতান্ত অথিৰ হৈ উঠিল। তাৰ প্ৰথমেই ভাব হল পানেই গাভৰু; তাৰ পাছত ধুলো ধুলো চকু দুটাৰে চাবলৈ ধৰিলে। দেখিলে পানেই শুৱনি। তেতিয়া সি কবলৈ ধৰিলে-"তই দেখিবলৈ বাৰু অ'।"\nপানেই-"জানো। অলে অব পাৰোঁ।"\nডেকা-"য়য় আৰু নয়য়নো কেলেই।"\nপানেই-"অলুয়েই বা কিনো অল।"\nডেকা-"একো নাই য়োয়াতো। তোৰ নামটোনো কি?"\nডেকা-"তোৰ নামটোও বাৰু।"\nপানেই-"এৰা মোৰ অকলো বাৰু।"\nডেকাজনে এই কেইফাকি কথা-বতৰা হৈয়েই উত্ৰাৱল হল। পাঠক! কবলৈ লাজ লাগে-ডেকাজনে অত্যাচাৰ কৰিব মনেৰে পানেইৰ সৈতে দবৰা-দবৰি লগালে। কিন্তু ধন্য মোৰ মিৰি জীয়ৰীৰ বল। তাইক সি বলে নোৱাৰিলে, সি তাইৰ সতীত্ব নষ্ট কৰিবলৈ পাৰগ নহল। শেহত অতি নৈৰাশ মনেৰে সি পানেইক কলে-\nপানেই-"ছিঃ তই এনেবোৰ লাজ লগা কথা বৱ। এইবিলাক পাপ।"\nডেকা-"মই তোক পালে সকলো পাপকে কৰিব পাৰো। মই যাওঁ যাম নৰকলৈ। কিন্তু পানে। তই মোৰ আশা ছেদ কৰিব নালাগিছিল।"\nপানেই-"ছিঃ তই বাল মানু য়ৈ আমাৰ মিৰিয়নীতো চকু দিয়। আমি তয়ঁতৰ বেটীৰ জোৰৰো নয়ঁও।"\nডেকা-"পানেই তই যদি বেটী ছোৱালীও হলিহেঁতেন, তথাচ তোক মই নেৰিলোহেঁতেন। পানেই মোৰ প্ৰাণ শীতল কৰ।"\nএইবুলি ডেকাজনে আকৌ জাঁপ মাৰি, পানেইক ধৰিলে। কিন্তু ধন্য মিৰি জীয়ৰী মোৰ। তাই লক্ষ্যভ্ৰষ্ট নহল। নিজৰ সতীত্ব ৰক্ষা কৰিলে, অথচ চিঞৰ-বাখৰ নকৰিলে। ডেকাটো ভাগৰি আঁতৰ হলতে তাই কবলৈ ধৰিলে-\n"চাচোন? মই কত দুখ পাই আই-বোপাইকো এৰি পলাইছোঁ। এতিয়া নিশা তয়ঁতৰ গৰতে চাপিলোঁ, কি জানি এই দুককৰ অংয়াৰতো মই এপেৰা নিকা চাইদাৰ জিৰাবলৈকো পাওঁ। কিন্তু তই মোৰ আশ্ৰয়দাতা হৈয়ো মোক অইনায় কৰিবলৈ বিচাৰিলি। য়েন জানি বাগে খাওক বালুকে খাওক মই যাওঁগৈ" এই বুলিয়েই উচাট মাৰি তাই ওলাই গল।\nপাঠক! আমাৰ এই ডেকাটোও নিতান্ত চিত্তহীন নহয়। তাৰ নিচা এৰিলত পানেইৰ তেজোনয় শেষৰ কথা কেইফাকিয়েই তাৰ জ্ঞানচকু মুকলি কৰিলে। সি জানিব পাৰিলে প্ৰকৃততে সি বৰ গৰ্হিত কাম কৰিছে। নিজৰ মনটো দুখিত হল আৰু মনে মনে প্ৰতিজ্ঞা কৰিলে যে সি আৰু এনেকুৱা কাম নকৰে।\nদুখিত অন্তঃকৰণেৰে সৈতে সি পানেইক কবলৈ ধৰিলে-"পানেই তই নাযাবি। আজি নিশা ইয়াতে খাই-বই থাক। তোক আৰু মই বেজাৰ নিদিওঁ। যিমান পাৰোঁ তোক সহায়হে কৰিম।"\nডেকাটোৰ এই কেইফাকি কথাত পানেই উলটিল। আৰু চিত্তেৰে সৈতে ডেকাটোক শলাগিলে। ৰাতি সিহঁতৰ ঘৰতে খাই-বই পৰি থাকিল। কিন্তু ৰাতি পুৱাওঁ পুৱাওঁ হওঁতেই তাই সিহঁতৰ ঘৰ এৰি আকৌ হাবিলৈ পলাল।\nত্ৰয়োদশ অধ্যায়ৰ মিৰি ভাষাৰ শব্দৰ ভাঙনি[সম্পাদনা কৰক]\n"https://as.wikisource.org/w/index.php?title=সদস্য:Boranitul/মিৰি_জীয়ৰী/ত্ৰয়োদশ_অধ্যায়_-_পানেই&oldid=20495"ৰ পৰা সংকলিত


অসম আৰক্ষীত নতুন সংযোজন, সাৰি নাযায় অপৰাধী! -\nHomeআঞ্চলিকঅসম আৰক্ষীত নতুন সংযোজন, সাৰি নাযায় অপৰাধী!\nঅসম আৰক্ষীত নতুন সংযোজন, সাৰি নাযায় অপৰাধী!\nগুৱাহাটী : অসম আৰক্ষীত নতুন সংযোজন। আৰক্ষীৰ আধুনিকীকৰণৰ পদক্ষেপ হিচাপে ঘটোৱা নতুন সংযোজনে অসম আৰক্ষীক অধিক গতিশীল তথা কাৰ্যক্ষম কৰি তোলাৰ সম্ভাৱনা দেখা গৈছে। বিশেষ একশ্ৰেণীৰ অপৰাধীৰ বাবে এই পদক্ষেপ হৈ পৰিব পাৰে মূৰৰ কামোৰণি। আজি আৰক্ষী সঞ্চালকপ্ৰধান ভাস্কৰজ্যোতি মহন্তই মুকলি কৰিব চাইবাৰ ফৰেনচিক লেব৷ ৩ কোটিকৈ টকা ব্যয় সাপেক্ষে ৰাজ্যৰ প্ৰতিখন থানাতে বিশেষ চাইবাৰ কিটৰ ব্যৱস্থা কৰা হৈছে৷ প্ৰথম পৰ্যায়ত গুৱাহাটীৰ প্ৰতিখন থানাত দিয়া হ’ব চাইবাৰ কিট৷\nআৰু পঢ়িব পাৰিব : সন্ত্ৰাসবাদীৰ নৃশংসতা, কৰুণভাৱে নিঃশেষ আৰক্ষী বিষয়াৰ পৰিয়াল\nএই কিটৰ জড়িয়তে থানাতে চাইবাৰ অপৰাধৰ তদন্ত কৰিব পাৰিব৷ আজিৰে পৰা চাইবাৰ কিটৰ প্ৰশিক্ষণ আৰম্ভ হ’ব গুৱাহাটী আৰক্ষীৰ৷ চিআইডিৰ কাৰ্যালয়ত প্ৰশিক্ষণ দিয়া হ’ব প্ৰতিজন আৰক্ষীক৷ ইয়াৰ সমান্তৰালকৈ আজিৰে পৰা আৰম্ভ হ’ব চাইবাৰ ফৰেনচিক লেব৷ CIDৰ কাৰ্যালয়তে স্থাপন কৰা হৈছে চাইবাৰ ফৰেনচিক লেবটো৷\nআৰক্ষীৰ বাবে ড্ৰাগ ডিটেকচন কিটৰো ব্যৱস্থা কৰিছে বিভাগে৷ যাৰ সহায়ত ঘটনাস্থলীতে আৰক্ষীয়ে পৰীক্ষা কৰিব পাৰিব জব্দকৃত ড্ৰাগছ৷\nPrevious articleসন্ত্ৰাসবাদীৰ নৃশংসতা, কৰুণভাৱে নিঃশেষ আৰক্ষী বিষয়াৰ পৰিয়াল\nNext articleকূটাঘাতৰ ষড়যন্ত্ৰ! পাকিস্তানৰ গতি-বিধিয়ে উদ্বেগ বঢ়াইছে ভাৰতীয় সেনাৰ


খ্বন মৗঙ | The Spirit of The State : ডিজিটেল ইণ্ডিয়া আৰু তাঈ আহোম ණ চাও নগেন হাজৰিকা\nডিজিটেল ইণ্ডিয়া আৰু তাঈ আহোম ණ চাও নগেন হাজৰিকা\nডিজিটেল ইণ্ডিয়াৰ প্ৰথম সপোন দেখিছিল ভাৰতবৰ্ষৰ মাননীয় প্ৰধানমন্ত্ৰী, দেহত বোমা ফুটাই শত্ৰুৱে হত্যা কৰা ৰাজীৱ গান্ধী দেৱে।সেই সপোনক দিঠকত ৰূপায়িত কৰিবলৈ আগবঢ়োৱা প্ৰচেষ্টাৰ ফলস্বৰূপে আজি ইণ্ডিয়াৰ ১নং নাগৰিক, ভাৰত ৰাষ্ট্ৰৰ মহামান্য ৰাষ্ট্ৰপতিজনৰ পৰা আৰম্ভ কৰি দিনৰ সাজ খাই ৰাতিৰ সাজলৈ চিন্তা কৰিব লগা হোৱা অতিকৈ দৰিদ্ৰ জনেও মোবাইলফোন যোগে লাগতিয়াল যোগাযোগবোৰ অন্যৰ লগত কৰিব পৰা হ’ল।তাৰ পাচত প্ৰচেষ্টা গ্ৰহণ কৰিছিল চন্দ্ৰ বাবু নাইডুদেৱে হায়দৰাবাদখনক ইলেট্ৰনিক চিটি বনাবৰ বাবে।ইণ্ডিয়াৰ একালৰ মহামান্য ড° এ পি জে কালাম চাহাবে পৰৱৰ্তী কালত সপোন দেখি বাস্তৱত ৰূপায়িত কৰিবলৈ বিচাৰিছিল ডিজিটেল ইণ্ডিয়া এখন গঢ়ি তোলাৰ।এতিয়া ৰাজীৱ গান্ধী, চন্দ্ৰবাবু নাইডু, এ পি জে আব্দুল কালাম দেৱৰ সপোন, প্ৰচেষ্টা,পদক্ষেপ, নিষ্ঠতা আৰু আধুনিকীকৰণখিনিক লৈ সপোন দেখিছে বৰ্তমানৰ মাননীয় প্ৰধানমন্ত্ৰী নৰেন্দ্ৰ মোদীদেৱে।নামাকৰণ কৰা হৈছে ডিজিটেল ইণ্ডিয়া বুলি।\nএই সপোনটোৰ পথাৰখনৰ আওতাত ৰাখিব বিচৰা হৈছে ঘাইকৈ যুৱ প্ৰজন্মক। ৰাহুল গান্ধীয়ে ভাৰতবৰ্ষৰ যুৱ প্ৰজন্মক আগবাঢ়ি আহি প্ৰশাসনৰ বাঘজৰীদাল ধৰি দেশখনক আগুৱাই নিবলৈ আহবান কৰি আহিছে।কিন্তু কিছুমান সুবিধা অসুবিধা সমস্যাক প্ৰতক্ষ্য কৰি ডিজিটেল ইণ্ডিয়া নামটো হয়তো প্ৰকাশ কৰা নাছিল; কিন্তু ইণ্ডিয়াৰ সৰ্বত উন্নয়নৰ বাবে যুৱ সকলৰ আধুনিক বৌদ্ধিকতাৰ অতীৱ প্ৰয়োজন যে সেই কথা তেওঁ বুজি পাই এখন Most Modern India গঢ়াৰ উদ্দেশ্যে কাম কৰিছিল আৰু কাম কৰিছে।আজিৰ যুৱ ভাৰত হৈছে ‘ৰাহুল গান্ধীৰ যুৱ ভাৰত।’সেই কথা বৰ্তমানৰ প্ৰধানমন্ত্ৰী নৰেন্দ্ৰ মোডীদেৱে ভালদৰে বুজি পাই যুৱ ভাৰতক নিজ ফলীয়া কৰাৰ উদ্দেশ্যেৰে হওক বা প্ৰকৃতাৰ্থত ৰূপায়িত কৰাৰ মানসেৰে হওক ডিজিটেল ইণ্ডিয়াৰ কথা সজোৰে প্ৰকাশ কৰিছে।কিহৰ বা কাৰ গইনা লৈ এই কাম মোডীদেৱে কৰিবলৈ ওলাইছে সেই কথা তেখেত, মন্ত্ৰণাদাতা আৰু ছিয়ানা ৰাইজে বুজিহে, কিন্তু প্ৰকৃততেই যদি ডিজিটেল ইণ্ডিয়া কৰিব পৰা যায় তেন্তে তেখেত ভাৰতবৰ্ষৰ যুগমীয়া নায়কলৈ পৰিণত হ’ব।\nএই ক্ষেত্ৰত সমস্যা বহুবোৰ আছে। ডিজিটেল ইণ্ডিয়াক আকাশচুম্বী হিচাবে নিৰ্মাণ কৰিবলৈ হ’লে এই নিৰ্মাণৰ ১০ টা ৰ প্ৰয়োজন হ’ব। সেই কেইটা এনেধৰণৰ হ’ব পাৰে-\n১/সাৰ্বজনীন মোবাইল টেলিফোন সংযোগ ২/ সুলভ ইণ্টাৰনেট ছাৰ্ভিচ ৩/ ব্ৰডবেণ্ড হাইৱেৰ সংগঠন ৪/ইলেকট্ৰনিক সেৱা সুলভকৰণ ৫/ ইলেকট্ৰনিক সা সৰঞ্জাম প্ৰস্তুতকৰণ তথা সুলভ দামত বিক্ৰীকৰণ ৬/ সকলোৰে বাবে Information ৭/E-governance ৮/ নিয়োগৰ সুযোগ প্ৰদান(Job Opportunity) ৯/ ফলপ্ৰসূ ফলাফল লাভ ১০/ Zero corruption আদি।\nঅজীবৰ গৰীৱ যেন লগা এই ডিজিটেল ইণ্ডিয়া প্ৰজেক্টটো কৃতকাৰ্য হ’লে ইণ্ডিয়াখন এখন সম্পূৰ্ণৰূপে বিকাশপ্ৰাপ্ত( অসমৰ ইলেকট্ৰনিক মিডিয়াই ‘বিকশিত’ আৰু ‘বিকাশ প্ৰাপ্ত’ শব্দৰ পাৰ্থক্য নুবুজে যেনেকৈ VIP,VVIP তথা Z- category ৰ পাৰ্থক্যবোৰ বুজি নাপায় অথবা বুজি পালেও অবুজৰ ভাও ধৰে) ৰাষ্ট্ৰ যে হ’বগৈ ই ধুৰুপ।কিন্তু তাঈ আহোম সকল এই প্ৰকল্পৰ দ্বাৰা কিমান উপকৃত হ’ব, সেইটো এটা চিন্তা তথা আলোচনাৰ বিষয়।ডিজিটেল ইণ্ডিয়া তাঈ আহোমৰ বাবে নিষ্ট নে অনিষ্ট সেই বিষয়ে এক প্ৰাথমিক বিৱেচনা তথা আলোচনাৰ অতি প্ৰয়োজন। এই চিন্তা তাঈ আহোমৰ নতুন চামে( চাং মউ) হে কৰিব লাগিব। আগৰ চামৰ এই বিষয়ে কোনো ধাৰণা নাই; কৰিব লগা কৰ্তব্য কিবা আছে নেকি সেই সম্পৰ্কে কোনো ধৰণৰ চিন্তন নাইতো নায়েই বৰং চিন্তা কৰাৰ কোনো ক্ষমতাই নাই। পিছে তাঈ আহোম যুৱ প্ৰজন্মই এই কথা চিন্তা নকৰিলে জাতিটো সময়ত পিছ পৰি গৈ গৈ নিঃশেষ হ’বগৈ।\nডিজিটেল ইণ্ডিয়া এতিয়াও বহু দূৰ গৰাহত; প্ৰকল্প প্ৰস্তুত কৰা Stage ই আছে। বৰ্তমানে অতি প্ৰচলিত Social Media System টোক তাঈ আহোম আৰু তাঈ আহোম চাং মউ সকলে ভালদৰে ব্যৱহাৰ কৰিব পৰা আৰু জনা নাই। আজি আহোম সংগঠনে ঢেৰ পোৱালী পেদা কৰিছে। আটাছু কে ধৰি কোনো এটা সংগঠনৰ নিজা ৱেবচাইট আছে বুলি বিদিত নহও।‘ ডয় পাৎকাই’ নামৰ সমাজখনৰহে নামৰ এটা ৱেবচাইট আছে।সিটো যোগে প্ৰতি মাহে ‘খ্বন মৌং’ নামৰ আলোচনী এখন প্ৰতিমাহে প্ৰকাশ হৈ আছে। অৱশ্যে ফেচবুকত প্ৰায় সকলো ডেকা গাভৰুৱে আছে আৰু তাৰ যোগেদি ইজনে সিজনৰ লগত যোগাযোগ কৰাৰ উপৰিও তাঈ আহোমৰ ভাষা ধৰ্ম সংস্কৃতি সম্পৰ্কে ভাৱৰ আদান প্ৰদান হয়। সিখিনি ভাল কাম বুলি বিবেচিত নিশ্চয়।কিন্তু এই ক্ষেত্ৰত দুই এজনৰ বাহিৰে বাকী সকল বয়সত আগবঢ়া তাঈ আহোম ক’ত শুই আছে?\nএতিয়া পক পাই কৰো ডিজিটেল ইণ্ডিয়া প্ৰসংগলৈ। ভাৰতবৰ্ষৰ কেইটামান গুৰুত্বপূৰ্ণ সংগঠনৰ কাৰ্য আৰু উদ্দেশ্য সম্পৰ্কে একা চেকাকৈ পঢ়িবলৈ পাইছিলো।বিশেষ এটাৰ মতে আৰ্য(আৰ্যেতৰবোৰ নহয়) তথা ইৰানীসকলহে প্ৰকৃত ভাৰতীয়।ভাৰতবৰ্ষখনৰ ওপৰত তেওঁলোকৰহে আধিপত্য থাকিব লাগে। মংগোলইড বোৰ ম্লেছ আৰু দ্ৰাবিড় সকল অসুৰ।এনেবোৰ সংস্কাৰৰ দ্বাৰা যদি কেন্দ্ৰীয় চৰকাৰখন প্ৰভাৱান্বিত হয় তেন্তে Condition apply তথা অনুৰূপ Deceitful Terminology কিছুমান আমিবোৰক বঞ্চনা কৰা অৱকাশ নুই কৰা নাযায়।এসময়ত তাঈ আহোমে কবলৈ লগা হ’ব পাৰে নেকি?- ক্যা কৰো ছজনী,আয়ে না বালম ।\nদ্বিতীয়তে ৩৪ লাখ হিন্দূ বঙালীক যদি ভাৰতবৰ্ষলৈ অনা হয়, তেন্তে তেওঁলোকক বিশেষ কিছুমান সা সুবিধা দিব লাগিব।সেই সুবিধাসমূহৰ ভিতৰত ডিজিটেল ইণ্ডিয়াও থাকিব। সুবিধা পালেই সম্পূৰ্ণৰূপে সুযোগ আদায় কৰি ল’ব পৰা আৰু ল’ব জনা সদস্বভাৱটো বঙালী মানুহৰ আছেই আৰু আমদানিকৃত নতুন বঙালীখিনিৰ বুদ্ধি সত্তাই ডিজিটেল ইণ্ডিয়াক উত্তৰ পূৱত গ্ৰাস কৰি পেলাব। তাঈ আহোম চাং মউৱে সমসাময়িক ভাৱে ডিজিটেল ইণ্ডিয়াক আদৰি নললে বহু ক্ষেত্ৰত জাতিটো পিছ পৰি থাকিব( ৩৪ লাখ হিন্দু বঙালীক ভাৰতলৈ অনাৰ বিনিময়ত ৩৪ লাখ অবৈধ তথা ‘সীমা পাৰ হৈ অহা বাংলাদেশীক’ বাংলাদেশলৈ প্ৰেৰণ কৰিব, কিন্তু হিন্দু ভোটৰ স্বাৰ্থত সেই কাম নহয়গৈ)।আমদানিকৃত ৩৪ লাখ অসমতেই সোমাবহি আৰু খিলঞ্জীয়াক বাদ দি ‘আলহী’ সকলক Preference দিয়াটো ধুৰুপ। তব তেৰা ক্যা হোগা তাঈ আহোম?\nতৃতীয়তে আগৰে পৰাই অসমত বসবাস কৰা টেঙৰ জনগোষ্ঠীৰ যুৱ সকলে তাঈ আহোমক লেংমাৰি নচুৱাই ফুৰিবলৈ চেষ্টা নকৰিব জানো? কুত্তো কে ছামনে নাচ বসন্তী নাচ?\nমোৰ এই লিখনিটো বৰকৈ ‘আগতীয়া’ হৈছে। বহুতো ভুল ইয়াত হয়তো থাকি যাব পাৰে।Image generating হৈ থাকোতেই বা Software developer হলেহে প্ৰকৃত ৰূপটো ধৰা পৰিব। তাৰ আগতেই তাঈ আহোম যুৱ প্ৰজন্মই বা আহোমৰ বিভিন্ন সংগঠন সমূহে আলোচনা চক্ৰ আদিৰ জৰিয়তে বিষয়টোৰ ওপৰত বিস্তৃত আলোচনা কৰি উজ্জ্বল তথা উপকাৰ সাধক ভৱিষ্য পন্থা গ্ৰহণ কৰা প্ৰয়োজন।\n“তুমহে অপনা বনানে কী কছম খায়ী হ্যেয়, খায়ী হ্যেয়”\nৰং বয় বয় ৷


চোৰৰ বিলৈ ! তীৰ্থনগৰীত ৰাইজে ধৰিলে গুৱাহাটীৰ গৰুচোৰ, পানীৰ মাজত বিলাসী বাহন– News18 assam\nচোৰৰ বিলৈ ! তীৰ্থনগৰীত ৰাইজে ধৰিলে গুৱাহাটীৰ গৰুচোৰ, আন এঠাইত গৰু চুৰি কৰি পলাব লওতেই পানী আৰু মেটেকাৰ মাজত গৰুচোৰৰ বিলাসী বাহন...\nহাজোৰ ভেলামাৰীত ৰাইজে আটক কৰিলে গুৱাহাটী চানমাৰীৰ বিতোপন বৰা নামৰ গৰু চোৰটোক, যদিও চেগ বুজি বাহনখনৰ পৰা পলায়ন কৰিলে আন দুটা চোৰ। দেহৰকুৰিয়াত পানীৰ মাজত গৰু চোৰৰ বিলাসী বাহন, ৰাইজে জেচিম আলী নামৰ এটা গৰু চোৰক ধৰি গতালে আৰক্ষীক।\nLast Updated : July 31, 2021, 11:43 IST\nৰাজ্যত অব্যাহত গৰুৰ চোৰাং বেহা। দৈনিক অসমৰ গৰু চোৰাংকৈ বিক্ৰী হৈছে অন্য প্ৰান্তত। তেনে সময়তে শুকুৰবাৰে নিশা হাজোৰ দুটা স্থানত ৰাইজে বাহন জব্দ কৰাৰ লগতে আটক কৰিবলৈ সক্ষম হৈছে দুটাকৈ গৰু চোৰ।\nঘটনাৰ প্ৰথম স্থান হৈছে হাজোৰ ভেলামাৰী। ভেলামাৰীত নিশা সৃষ্টি হ'ল এক উত্তপ্ত পৰিস্থিতিৰ। স্থানীয় ৰাইজে কৰায়ত্ত কৰিলে এইখন AS-01-JC-9196 নম্বৰৰ চাৰিচকীয়া ইয়ন বাহন, লগতে বাহনৰ ভিতৰত উদ্ধাৰ কৰিলে এটা চুৰি গৰু। ভেলামাৰী অঞ্চলত সন্দেহজক অৱস্থাত প্ৰথমে বাহনখনক প্ৰত্যক্ষ কৰিছিল স্থানীয় এগৰাকী মহিলাই। সেইসময়তেই বাহনখনৰ পৰা ওলাই পৰে এটা গৰু। পুনৰ চোৰ কেইটাই গৰুটো বাহনখনত উঠাব লওতেই মহিলা গৰাকীয়ে লগালে চিঞৰ-বাখৰ। তাৰ পাছতে সেই স্থানৰ পৰা পলাব লওতেই স্থানীয় ৰাইজে ৰাজপথত গছ পেলাই আগভেটি ধৰি জব্দ কৰিলে বাহনখন। ৰাইজে আটক কৰিলে গুৱাহাটী চান্দমাৰীৰ বিতোপন বৰা নামৰ গৰু চোৰটোক, যদিও চেগ বুজি বাহনখনৰ পৰা পলায়ন কৰিলে আন দুটা চোৰ। চোৰটোৰ লগতে বাহনসহ গৰুটো জব্দ কৰে ৰাইজে। অৱশেষত ঘটনাস্থলীত উপস্থিত হ'ল হাজো আৰক্ষী আৰু ৰাইজৰ ৰোষৰ পৰা উদ্ধাৰ কৰিলে চোৰটোৰ লগতে বাহন আৰু চুৰি গৰুটো।\nঘটনাৰ দ্বিতীয় স্থান হাজোৰ দেহৰকুৰিহা। দেহৰকুৰিয়াত ৰাইজে পানীৰ পৰা উদ্ধাৰ কৰিলে AS-01-DH-8744 নম্বৰৰ এখন গৰু চোৰৰ বাহন। লগতে জেচিম আলী নামৰ এটা গৰু চোৰক ধৰি বান্ধি গতালে আৰক্ষীক। শনিবাৰে পুৱতি নিশা দেহৰকুৰিহা গাঁৱত দ্ৰুতবেগেৰে এখন চাৰিচকীয়া বাহন সুমোৱাৰ উমান পাইছিল স্থানীয় ৰাইজে। তাৰ কিছু সময় পাছতে গাঁৱৰ ভিতৰৰ এটা জলাশয়ত এখন চাৰিচকীয়া বাহন প্ৰত্যক্ষ কৰিলে ৰাইজে। খবৰ কৰা হ'ল আৰক্ষীক। আৰক্ষী ঘটনাস্থলী পোৱাৰ পূৰ্বে দূৰ্ঘটনাগ্ৰস্থ বাহনখন নিবলৈ উপস্থিত হ'ল চোৰৰ দলটোৰ এটা চোৰ। সেই সময়তেই ৰাইজে চাংসাৰীৰ পূব বোৰ্কাৰ জেচিম আলী নামৰ এই চোৰটোক ধৰি বান্ধি ৰাখি গতাই দিলে আৰক্ষীক। একে নিশাই হাজোত সংঘটিত এই গৰু চোৰৰ ঘটনাই এতিয়া তীব্ৰ চাঞ্চল্যৰ সৃষ্টি কৰিছে কৰিছে সমগ্ৰ হাজোতেই। হাজো আৰক্ষীৰ নিশ্চিদ্ৰ পহৰাৰ মাজতো এতিয়া এনেদৰে গৰু চোৰে দপদপনি চলাইছে তীৰ্থনগৰীত।\nFirst published: July 31, 2021, 11:42 IST


মাতৃদুগ্ধ — Vikaspedia\nকৃত্ৰিম গাখীৰৰ অসুবিধাসমূহ\nকেতিয়া স্তনপান আৰম্ভ কৰিব?\nকিমান সময় স্তনপান কৰাব?\nকেঁচুৱাৰ আদৰ্শ খাদ্য হ’ল ৬ মাহলৈ কেৱল মাকৰ গাখীৰ। মাকৰ গাখীৰেই কেঁচুৱাৰ বাবে সৰ্বোত্তম।\nস্তনৰ পৰা ওলোৱা প্ৰথম হালধীয়া গাখীৰখিনিক colostrum বোলে। ইয়াত বেমাৰ প্ৰতিৰোধী কাৰক (এণ্ডি বডি) থাকে।\nমাকৰ গাখীৰত উপযুক্ত পৰিমাণত প্ৰ’টিন আৰু চৰ্বি থাকে। তদুপৰি ইয়াত দুগ্ধ শৰ্কৰা (lactose), খাদ্যপ্ৰাণ, লৌহ পদাৰ্থ, খনিজ পদাৰ্থ, পানী, উৎসেচক (enzyme) উপযুক্ত পৰিমাণত থাকে।\nমাতৃদুগ্ধ পৰিষ্কাৰ আৰু বীজাণুমুক্ত। ইয়াত বীজাণু প্ৰতিৰোধকাৰী কাৰক থাকে।\nমাতৃদুগ্ধ সকলো সময়তে কেঁচুৱাই গ্ৰহণ কৰিব পৰাকৈ প্ৰস্তুত হৈ থাকে। ইয়াক প্ৰস্তুত কৰাৰ প্ৰয়োজন নহয়।\nস্তন্যপানে কেঁচুৱা আৰু মাকৰ মাজত এক আৱেগিক সম্বন্ধ গঢ়ি তোলে।\nমাতৃদুগ্ধই কেঁচুৱাক কিছুমান সংক্ৰামক ৰোগ, যেনে – পেট চলা, শ্বাসতন্ত্ৰৰ ৰোগ আদিৰ পৰা ৰক্ষা কৰে।\nমাতৃদুগ্ধ পান কৰা কেঁচুৱাই অন্য কেঁচুৱাতকৈ কম সংবেদনশীল (allergic) ৰোগত ভোগে।\nমাতৃদুগ্ধ পান কৰা কেঁচুৱাই পাছৰ জীৱনত অন্য শিশুতকৈ সকলো ক্ষেত্ৰতে পাৰদৰ্শিতা দেখুৱায়।\nস্তন্যপান কৰোৱা মাতৃসকলৰ ৪ ৰ পৰা ৬ মাহলৈ গৰ্ভধাৰণৰ ভয় নাথাকে।\nকেঁচুৱা জন্মৰ পাছত হোৱা ৰক্তক্ষৰণৰ সম্ভাৱনা কম।\nস্তন আৰু গৰ্ভাশয়ৰ কৰ্কট ৰোগৰ বিৰুদ্ধে সুৰক্ষা গঢ়ি উঠে।\nস্তন্যপানে মাতৃৰ গৰ্ভধাৰণৰ পূৰ্বাৱস্থাৰ অৱয়ব ঘূৰাই অনাত সহায় কৰে।\nউপযুক্ত পৰিমাণত প্ৰ’টিন, চৰ্বি, খাদ্যপ্ৰাণ, খনিজ পদাৰ্থ আৰু পানী নাথাকে।\nএই গাখীৰবোৰে কেঁচুৱাক উপযুক্ত পৰিপুষ্টিৰ যোগান নধৰে। বিভিন্ন সংক্ৰামক ৰোগৰ পৰা শৰীৰক ৰক্ষা নকৰে।\nকৃত্ৰিম গাখীৰে বদহজম, এলাৰ্জি আদি কৰে।\nকৃত্ৰিম গাখীৰ বটলেৰে দিয়া হয়। বটলটো বাজীণুৰ দ্বাৰা সোনকালে সংক্ৰমিত হয়। বটলবোৰ পৰিষ্কাৰ কৰিবলৈ কঠিন আৰু প্ৰতিবাৰ খুওৱাৰ পাছত উতলাব লাগে।\nকৃত্ৰিম গাখীৰ খুওৱা কেঁচুৱাবোৰক বীজাণুৱে সহজে আক্ৰমণ কৰে। ডায়েৰিয়া আৰু অপৰিপুষ্টিত ভোগে। পেটৰ অসুখ হয় বুলি আৰু খৰচ কমাবৰ বাবে গাখীৰত মাকে পানী বেছিকৈ মিহলায়।\nজন্মৰ পাছত যিমান সোনকালে পাৰি কেঁচুৱাক স্তনপান কৰাব লাগে। কেঁচুৱাক প্ৰথম খাদ্ঠ মাকৰ গাখীৰ হোৱা উচিত।\nকেঁচুৱাক কিমান সময় স্তনপান কৰাব তাৰ কোনো ধৰা-বন্ধা সময় নাই। এটা স্তন সম্পূৰ্ণকৈ খুওৱাৰ পাছত আনটো স্তন খুৱাব লাগে।\nকেঁচুৱাই উপযুক্ত পৰিমাণৰ গাখীৰ পাইছে নে নাই কেনেকৈ জানিব?\nমাতৃসকলে চিকিৎসকক সাধাৰণতে সোধা প্ৰশ্ন হ’ল – তেওঁলোকে কেনেকৈ জানিব কেঁচুৱাই উপযুক্ত পৰিমাণৰ গাখীৰ পাইছেনে না। প্ৰথমকেইদিনত যেতিয়া কেঁচুৱাই ক’ল’ষ্ট্ৰাম (colostrum) খাই থাকে, তেতিয়া এখন বা দুখন কাপোৰ তিনিতলেই হ’ল। যেতিয়া গাখীৰ ওলায় (তৃতীয় বা চতুৰ্থ দিনত) ৬ – ৰ পৰা ৮ খন কাপোৰ দিনে তিতিব লাগে। প্ৰথম কেইমাহত কেঁচুৱাই দিনটোত ২ ৰ পৰা ৫ বাৰ পায়খানা কৰে। পৰ্যাপ্ত পৰিমাণৰ গাখীৰ পোৱা কেঁচুৱা প্ৰাণৱন্ত আৰু স্বাস্থ্যৱান হয়। ছালৰ ৰং উজ্জ্বল হয়, ছাল দৃঢ় (Firm)হয়, শৰীৰৰ দৈৰ্ঘ্য বাঢ়ে। মূৰৰ পৰিধি বাঢ়ে আৰু সুন্দৰকৈ টোপনি যায়।\nআপোনাৰ সন্তানক স্তন্যপানৰ পৰা বঞ্চিত নকৰিব।\nলেখিকা: ডাঃ দুলুমণি কলিতা।


ফিউজন ষ্টিম চিকেন (ইন্দুকল্প শইকীয়া) - সাহিত্য ডট অৰ্গ\nগানত “ফিউজন”, সাজ-পাৰত “ফিউজন” যদি হ’ব পাৰে, ৰন্ধনত “ফিউজন” কিয় নহ’ব ! দক্ষিণ আৰু পূৱক একাকাৰ কৰি এইয়া পোন প্ৰথমবাৰৰ বাবে একলগে মিক্সিত উঠিছে কেচা নাৰিকল আৰু সৰিয়হ!\nব্ৰইলাৰ মাংস : আধা কেজি (ব’নলেচ হ’লে সুবিধাজনক)\nসৰিয়হ(বগা) : ৫-১০ গ্ৰাম\nকেচা নাৰিকল : সৰু সৰু ৯-১০ চিটা (নাৰিকল ৰুকিও ল’ব পাৰে)\nশুকান জলকীয়া – ৫ টা\nগোল নেমু – আধা ফাল\nনহৰু – ২ টা\nআদা – সোৱাদৰ জোখত\nকলপাত – এখন\nনৰসিংহ পাত – ১৫-২০ টা\nচিক্কেন মছলা. জিৰা-জালুক – সোৱাদৰ জোখত\nধনীয়া পাত, কেচা জলকীয়া, কেচা পিয়াজ\nপ্ৰস্তুত প্ৰণালী –\nসৰিয়হ আৰু শুকান জলকীয়া খিনি প্ৰথমেই পানীত তিয়াই লওক যাতে কোমল হৈ থাকে। মাংসখিনি ভালকৈ ধুই পানী টুকি মিঠাতেল, চিক্কেন মছলা, জিৰা, অলপমান হালধি আৰু নিমখ সানি থওক। এতিয়া দুটা মজলীয়া আকাৰৰ পিয়াজ, নহৰু দুটা, সোৱাদৰ জোখত আদা, সৰু সৰু কাটি লোৱা নাৰিকল কেইচিটা, তিয়াই কোমলাই লোৱা সৰিয়হ আৰু শুকান জলকীয়া আৰু দুটামান নৰসিংহ পাত মিক্সিত ভালদৰে পিহি লওক। মিক্সিত প্ৰস্তুত কৰা এই মিশ্ৰণখিনি মছলা সানি থোৱা মূৰ্গী মাংসখিনিৰ লগত হাতেৰে ভালদৰে মিহলাই দিয়ক। মিহলাই লৈ নেমু আধাফাল চেপি সেইখিনি তেনেকৈ কমেও দুঘণ্টা থৈ দিয়ক যাতে মাংসখিনি এই অৱস্থাতেই আধা সিজাৰ দৰে হৈ পৰে। কলপাত খন ভালদৰে জুইত সেকি মিঠাতেল সানি পিয়াজ আৰু নৰসিংহ পাত চটিয়াই লওক। দুঘণ্টাৰ পিছত মছলা সনা মাংসখিনি মিঠাতেল, পিয়াজ আৰু নৰসিংহ পাত থকা কলপাত খনত সৰু সৰু টোপোলা ভালদৰে বান্ধি লওক।\nভাপত দিবৰ বাবে সকলোৱে নিজৰ সুবিধা অনুসৰি বাচন ব্যৱহাৰ কৰিব পাৰে। ইডলি ৰন্ধা ষ্টেণ্ড থাকিলে সেইয়া প্ৰেচাৰ কুকাৰত দি তাত কলপাতত বন্ধা মাংসৰ টোপোলা থৈ পানীৰ উতল অহাৰ পৰা আধা ঘণ্টা সময় ভাপত দিয়ক আৰু আধাঘন্টাৰ পিছত জুই নুমুৱাই ঠাণ্ডা হ’বলৈ দিয়ক।\nসৰু সৰুকৈ কুটা কেচাপিয়াজ, ধনীয়াপাত, কেচাজলকিয়াৰ মিশ্ৰণ এটা প্ৰস্তুত কৰি টোপোলাৰ পৰা মছলাৰে সৈতে মাংসখিনি উলিয়াই পিয়াজ-জলকীয়া-ধনীয়াপাতৰ মিশ্ৰণটো তাত চটিয়াই দি গৰমে গৰমে পৰিৱেশন কৰক । কলপাত-নহৰু-নৰসিংহ পাত-নাৰিকল আৰু সৰিয়হৰ সুগন্ধিৰ লগত মূৰ্গীৰ মাংসই এক অভুতপূৰ্ব সোৱাদ দিবলৈ সক্ষম হ’ব।\nবিধিসন্মত সতৰ্কীকৰন : নাৰিকলৰোকা আৰু সৰিয়হৰ মিশ্ৰণে দুৰ্ব্বল পাকস্থলীত প্ৰচণ্ড আক্ৰমণ কৰাৰ সম্ভৱনা নুই কৰিব নোৱাৰি।\n← বিদ্যালয়, শিক্ষাৰ সূত্ৰ, পৌৰাণিক শিক্ষা-ব্যৱস্থাপনা বনাম সাম্প্ৰতিক শিক্ষা ৰুমা দেৱী কেওঁট\nমৰিগাঁও জিলাত প্ৰচলিত কথিত অসমীয়া – মৰিগঞা লোকভাষাৰ বিষয়ে কিছুকথা : মনোজ কুমাৰ মহন্ত →\nমাছৰ কণী সৰিয়হৰ সৈতে–সাধনা দেৱী দাস\nতিতা ভেকুৰিয়ে সৈতে কচুথুৰিৰ পিটিকা –নমি বৰা ফুকন


Translations < Assamese < 5.4.x < GlotPress — WordPress.org\nTranslation of 5.4.x: Assamese\nFilter ↓ • Sort ↓ • All (3,834) • Translated (3,584) • Untranslated (250) • Waiting (3) • Fuzzy (0) • Warnings (3) • Current Filter (418)\nদাখিল কৰক\t Details\n2015-09-23 22:57:39 UTC\nবিশেষ ছবি সজাওক\t Details\nবিশেষ ছবি সজাওক\n2015-09-23 22:57:57 UTC\nআপুনি ইতিমধ্যে প্ৰৱেশ কৰিছে। পুনৰ পঞ্জীয়ন কৰাৰ প্ৰয়োজন নাই!\t Details\nআপুনি ইতিমধ্যে প্ৰৱেশ কৰিছে। পুনৰ পঞ্জীয়ন কৰাৰ প্ৰয়োজন নাই!\n2015-09-23 22:56:40 UTC\nদুঃখিত, নতুন পঞ্জীয়ন বৰ্তমান অনুমোদিত নহয়।\t Details\nদুঃখিত, নতুন পঞ্জীয়ন বৰ্তমান অনুমোদিত নহয়।\n2015-09-23 22:56:41 UTC\nচাইট পঞ্জীয়ন নিষ্ক্ৰিয় হৈ আছে। Details\nচাইট পঞ্জীয়ন নিষ্ক্ৰিয় হৈ আছে।\nআপুনি প্ৰথমতে প্ৰৱেশ কৰিব লাগিব, তাৰ পাছত এটা নতুন চাইট তৈয়াৰ কৰিব পাৰিব।\t Details\n%s: Login URL.\nআপুনি প্ৰথমতে প্ৰৱেশ কৰিব লাগিব, তাৰ পাছত এটা নতুন চাইট তৈয়াৰ কৰিব পাৰিব।\nআপোনৰ ই-মেইল শুদ্ধকৈ ভৰাইছিলনে? আপুনি %s ভৰাইছিল; যদি it’s এইটো অশুদ্ধ, তেনেহ'লে আপুনি আপোনাৰ ই-মেইল নাপাব।\t Details\nআপোনৰ ই-মেইল শুদ্ধকৈ ভৰাইছিলনে? আপুনি %s ভৰাইছিল; যদি it’s এইটো অশুদ্ধ, তেনেহ'লে আপুনি আপোনাৰ ই-মেইল নাপাব।\n2015-09-23 22:56:42 UTC\nঅকণমান অপেক্ষা কৰক। কেতিয়াবা আমাৰ নিয়ন্ত্ৰণৰ বাহিৰৰ কাৰ্যপ্ৰণালীৰ বাবে ই-মেইল পোৱাত পলম হ'ব পাৰে।\t Details\nঅকণমান অপেক্ষা কৰক। কেতিয়াবা আমাৰ নিয়ন্ত্ৰণৰ বাহিৰৰ কাৰ্যপ্ৰণালীৰ বাবে ই-মেইল পোৱাত পলম হ'ব পাৰে।\nআপুনি যদি এতিয়াও আপোনাৰ ই-মেইল পোৱা নাই, তেনেহ'লে আপুনি কৰিব পাৰে:\t Details\nআপুনি যদি এতিয়াও আপোনাৰ ই-মেইল পোৱা নাই, তেনেহ'লে আপুনি কৰিব পাৰে:\nঅভিনন্দন! আপোনাৰ নতুন চাইট, %s, প্ৰায় সম্পূৰ্ণ হৈছে।\t Details\nঅভিনন্দন! আপোনাৰ নতুন চাইট, %s, প্ৰায় সম্পূৰ্ণ হৈছে।\nমোক এটা চাইট দিয়ক!\t Details\nমোক এটা চাইট দিয়ক!\n2015-09-23 22:56:45 UTC\n%s চাইটটো আপোনাৰ।\t Details\n%s চাইটটো আপোনাৰ।\nচাইট তৈয়াৰ কৰক\t Details\nচাইট তৈয়াৰ কৰক\nএটা বঢ়িয়া চাইট ডোমেইন যদি আপুনি ব্যৱহাৰ কৰিব খোজা নাই, তেনেহ'লে নতুন ব্যৱহাৰকাৰীলৈ এৰি দিয়ক। নহ'লে এতিয়াই লওক!\t Details\nএটা বঢ়িয়া চাইট ডোমেইন যদি আপুনি ব্যৱহাৰ কৰিব খোজা নাই, তেনেহ'লে নতুন ব্যৱহাৰকাৰীলৈ এৰি দিয়ক। নহ'লে এতিয়াই লওক!\nআপুনি সদস্য হৈ থকা চাইটসমূহ:\t Details\nআপুনি সদস্য হৈ থকা চাইটসমূহ:


দাঁতোন (ইংৰাজী: Toothbrush ) আধুনিক টুথব্ৰাছৰ উদ্ভাৱক হ'ল ইংলেণ্ডৰ ক্লাৰ্কনেল্ডৰ উইলিয়াম আড্ডিছ (Willam Addis) ৷ ১৭৮০ চনত তেওঁ গৰুৰ নেজৰ চুলি কাটি টুথব্ৰাছ তৈয়াৰ কৰিছিল৷ ব্ৰাছৰ নালবোৰো আছিল গৰুৰ তপিনাৰ হাড়ৰ৷ ১৪৯৮ চনত চীনদেশত প্ৰথম গাহৰিৰ ঠৰঙা নোম ব্যৱহাৰ কৰি টুথব্ৰাছ তৈয়াৰ কৰা হৈছিল৷৷ ১৯৩৬ চনৰপৰা ১৯৯৮ চনৰ ভিতৰত পৃথিৱীত ৩০০০ টা দাঁতোনৰ পেটেণ্ট হৈছে৷ \nইজিপ্তৰ মৈদামত পোৱা সমলমতে ৫০০০ বছৰ পূৰ্বৰেপৰা ইজিপ্তবাসীয়ে টুথব্ৰাছ ব্যৱহাৰ কৰিছিল বুলি জনা যায়৷ তেতিয়াৰ টুথব্ৰাছবোৰ আছিল গছৰ ঠাৰিৰ৷ তাৰো আগতে মেছোপটেমিয়াৰ মানুহে কেটেলা পহুৰ কাঁইট,গছৰ কাঁইট,চৰাইৰ পাখি আদিৰে দাঁত পৰিষ্কাৰ কৰিছিল৷ ভাৰতৰ আয়ুৰ্বেদ শাস্ত্ৰতো বিভিন্ন গছৰ ঠানিৰ 'দাঁতোন' হিচাপে ব্যৱহাৰ কৰাৰ উদাহৰণ আছে৷ নিম.সৌৰা,বঙালী এৰা,পচতীয়া,বকুল,তেজমুৰী বা তেজমুই লতা,কুমলীয়া বাঁহৰ লেকেচী,দীঘলতি আদি গছৰ ঠানি টুকুৰা কৰি আগটো দাঁতেৰে চোবাই মিহি আৰু কোমল কৰি তাৰে দাঁত ঘঁহিছিল৷ বিশেষকৈ আমাৰ দেশত ৰে'লত ভ্ৰমন কৰিলে ৰে'ল ষ্টেচনবোৰত ৰাতিপুৱা 'দাঁতোন' বিক্ৰী কৰা দেখা যায়৷ খ্ৰীষ্টপূৰ্ব ১৬০০ বছৰ পূৰ্বৰ চীন দেশৰ সাহিত্যত 'দাঁতোন' ব্যৱহাৰ কৰাৰ উল্লেখ আছে৷ তেওঁলোকে সুগন্ধি গছৰ ঠানিৰে দাঁতোন তৈয়াৰ কৰিছিল৷ গ্ৰীক আৰু ৰোমান সাহিত্যতো অতীজতে দাঁত-মুখ পৰিষ্কাৰ কৰাৰ বাবে 'দাঁতোন'ব্যৱহাৰ কৰাৰ কথা পোৱা যায়৷ আজিও পৃথিৱীৰ বিভিন্ন দেশত কোটি কোটি মানুহে গছৰ ঠাৰিৰ দাঁতোন ব্যৱহাৰ কৰি আছে৷\n১৯২০ চনত হেণ্ডেলডালৰ মূৰত ফুটা কৰি ব্ৰাছবোৰ লগোৱাৰ নতুন পদ্ধতি ওলায়৷ তেতিয়ালৈকে টুথব্ৰাছবোৰ প্ৰাণীদেহৰ নোমৰ পৰাই তৈয়াৰ কৰা হৈছিল৷ ১৯৩৮ চনত আমেৰিকাত নাইলনৰ ব্ৰাছ উৎপাদন হয়৷ প্ৰথম মহাসমৰৰ সময়লৈকে টুথব্ৰাছৰ ঠাৰিডাল জন্তুৰ হাড়ৰ পৰা তৈয়াৰ কৰা হৈছিল৷ নাইলনৰ ব্ৰাছৰ সুবিধা বহুত৷ কম খৰচতে আৱু অধিক পৰিমানে বিভিন্ন আকাৰৰ নাইলনৰ ব্ৰাছৰ উৎপাদন কৰিব পাৰি৷ তদুপৰি নাইলনৰ ব্ৰাছবোৰ সোনকালে শুকায়৷ ফলত বীজাণুৰ বৃদ্ধি নঘটে৷ কম দিনৰ ভিতৰতে নাইলনৰ ব্ৰাছৰ বিস্তাৰ ঘটে৷ আজিকালি বজাৰত বিভিন্ন ধৰণৰ,বিভিন্ন আকাৰৰ,বিভিন্ন ৰঙৰ,বিভিন্ন গুণ সম্পন্ন টুথব্ৰাছ ওলাইছে৷\nবিভিন্ন দেশত বিদ্যুৎৰ দাঁতোন ও পোৱা যায়৷ এই ক্ষেত্ৰত চীন দেশ আগবঢ়া৷\nদাঁতোন ব্যৱহাৰ কৰাৰ নিয়ম\nআনৰ টুথব্ৰাছ ব্যৱহাৰ কৰা অনুচিত৷ যাতে এজনৰ বেমাৰ আন এজনলৈ নাযায়৷\nব্ৰাছ কৰি উঠি ব্ৰাছডাল জোকাৰি লাগি থকা পানীখিনি শুকুৱাব লাগে৷\nব্ৰাছকৰি উঠি ব্ৰাছডাল পানীৰে ভালদৰে ধুব লাগে,যাতে টুথপেষ্ট লাগি নাথাকে৷\nটুথব্ৰাছডাল থওঁতে ওপৰলৈ মূৰ কৰি থ'ব লাগে,যাতে বতাহ লাগি শুকাই যায়৷\nএকেলগে কেইবাডালো টুথব্ৰাছ থ'লে,গাত গা লগাই থ'ব নালাগে,যাতে এডালৰ বীজানু আনডাল ব্ৰাছলৈ যাব নোৱাৰে৷\nটুথব্ৰাছডাল ব্ৰাছ কৰি সদায় শুকাব পৰাকৈ মুকলিকৈ থ'ব লাগে,বাকচ বা ড্ৰয়াৰত ভৰাই থ'ব নালাগে৷\nপ্ৰতি তিনি মাহৰ মূৰে মূৰে নতুন টুথব্ৰাছ ল'ব লাগে৷ বেয়া বা চেপেটা হোৱা টুথব্ৰাছডাল কামত নাহে৷ বৰঞ্চ দাঁতৰ আলুৰ ঘাঁহে লগাব পাৰে৷\nশান্তনু তামুলী (এপ্ৰিল ২০০৭). "টুথব্ৰাছ". নতুন আৱিষ্কাৰ খণ্ড ২০শ বছৰ (৪ৰ্থ সংখ্যা): ২৪ - ২৫.


CAA বিৰোধী আন্দোলনৰ পৰা কি সুযোগ গ্ৰহণ কৰিছে পৰেশ বৰুৱাই? |paresh-baruah-taking-advantage-of-anti-caa-protests-as-many-as-50-youths-joined-ulfa-i-qoutes-govt-sources– News18 Assam\nCAA বিৰোধী আন্দোলনৰ পৰা কি সুযোগ গ্ৰহণ কৰিছে পৰেশ বৰুৱাই?\nUpdated:January 10, 2020, 3:42 PM IST\nঅৰ্দ্ধশতাধিক যুৱকৰ আলফা(স্বাধীন)ত যোগদান, উদ্বিগ্ন চোৰাংচোৱা বাহিনী\nLast Updated: January 10, 2020, 3:42 PM IST\nনাগৰিকত্ব সংশোধনী বিল আইনত পৰিণত হোৱাৰ পূৰ্বৰে পৰা ৰাজ্যজুৰি চলা আন্দোলনক লৈ কৌশলী স্থিতি গ্ৰহণ কৰিলে নিষিদ্ধ ঘোষিত বিদ্ৰোহী সংগঠন আলফা (স্বাধীন)ৰ মুখ্য সেনাধ্যক্ষ পৰেশ বৰুৱাই ৷ আন্দোলনৰ আৱেগিক জোৱাৰৰ সময়ছোৱাৰ পূৰ্ণ সুযোগ গ্ৰহণ কৰি সদস্যভৰ্তি অভিযান তীব্ৰতৰ কৰিছে নিষিদ্ধ ঘোষিত সংগঠনটোৱে। চৰকাৰী সূত্ৰ মতে এই আন্দোলনমুখী সময়চোৱাত এই পৰ্যন্ত পঞ্চাশতকৈ অধিক যুৱক-যুৱতীয়ে যোগদান কৰিছে গৈ আলফা (স্বাধীন)ত ৷\nকেন্দ্ৰীয় চোৰাংচোৱাৰ এক শীৰ্ষ বিষয়াই NEWS18ক সদৰি কৰা মতে বিগত নৱেম্বৰৰ শেষ ভাগৰ পৰা জানুৱাৰীৰ পহিলা সপ্তাহলৈ ৬০জনতকৈও অধিক যুৱক-যুৱতীয়ে আলফা (স্বাধীন)ত যোগদান কৰিছে ৷ এই সন্দৰ্ভত কেন্দ্ৰীয় চোৰাংচোৱা বাহিনীয়ে নিজাববীয়াকৈ গৃহ মন্ত্ৰালয় আৰু প্ৰতিৰক্ষা মন্ত্ৰালয়ক প্ৰতিবেদন দাখিল কৰিছে ৷\nনৰেন্দ্ৰ মোডী নেতৃত্বাধীন NDA চৰকাৰৰ প্ৰথমটো কাৰ্যকালৰ শেষৰ পিনে নাগৰিকত্ব সংশোধনী বিধেয়ক (CAB) লোকসভাত গৃহীত হৈছিল ৷ বাকী ৰৈছিল ৰাজ্যসভাত ৷ কৌশলগত বা কাৰিকৰী কাৰণত CAB ৰাজ্যসভাত শেষ সময়ত উত্থাপন নকৰিলে মোডী চৰকাৰে ৷ সেই সময়তো অসম জ্বলিছিল ৷ সেয়া আছিল বিগত লোকসভা নিৰ্বাচনৰ আগৰ কথা ৷\nজ্বলিছিল অসম ৷ উতপ্ত হৈ উঠিছিল ৰাজ্য ৷ গণ আন্দোলনত জপিয়াবলৈ হেতাওপৰা লগাইছিল সকলো ৷ সেই আন্দোলনৰ সময়ত গণতান্ত্ৰিক আন্দোলনে কামত নিদিব বুলি আলফা (স্বাধীন) লৈ ঢাপলি মেলিছিল বহু শিক্ষিত যুৱক-যুৱতীয়ে ৷ সংখ্যাই শতকৰ ঘৰ অতিক্ৰম কৰিছিল ৷ কেন্দ্ৰীয় চোৰাংচোৱাৰ তথ্য মতে সেই সময়ত ১৩০জনত কৈ অধিক যুৱক-যুৱতীয়ে তিনিমাহৰ ভিতৰত নিষিদ্ধ ঘোষিত বিদ্ৰোহী সংগঠনটোত যোগ দিছিল ৷\nএতিয়া CAB আইনত পৰিণত হ'ল ৷ CAB হ'ল CAA ৷ বিগত বৰ্ষৰ নৱেম্বৰৰ ভাগৰ পৰা CABৰ বিৰুদ্ধে চলা আন্দোলনে CAA হোৱাৰ পিছত অধিক ভয়ংকৰ হ'ল ৷ শক্তিশালী হৈছে ৷ এনে সন্ধিক্ষণত কেন্দ্ৰীয় চোৰাংচোৱাৰ মতে ৬০ জনত কৈও অধিক যুৱক-যুৱতীয়ে আলফা (স্বাধীন)ত যোগদান কৰাতো আছিল পৰেশ বৰুৱাৰ বিশেষ ৰণকৌশল ৷\nএই সন্দৰ্ভত গভীৰ উদ্বেগ প্ৰকাশ কৰিছে অসম আৰক্ষীৰ বিশেষ শাখাৰ অৱসৰ প্ৰাপ্ত আৰক্ষী সঞ্চালক প্ৰধান পল্লৱ ভট্টাচাৰ্যই ৷ ভট্টাচাৰ্যই News18ক ক'লে, “এনে সুযোগ সদায় লৈ আহিছে আলফাই ৷ CABৰ সময়ত বহু ল'ৰা-ছোৱালীয়ে আগ-পিছ নাভাবি আলফা (স্বাধীন)ত যোগ দিছিল ৷ এইবেলিও বহুতেই যোগদান কৰাৰ খবৰ আহিছে ৷ এয়া কি খবৰ, ৰাইজে সময়ত দেখা পাব ৷”\n“আমাৰ ল'ৰা-ছোৱালীসকল এতিয়াও অধিক কৰ্মমুখী হৈ উঠা নাই ৷ মানে যি হাৰত কৰ্মস্পৃহা বাঢ়িব লাগিছিল, সেই হিচাপে বৃদ্ধি পোৱা নাই ৷ বহিৰাগতই সুবিধা লৈ আছে ৷ কথাবোৰ আৱেগত কৈ যুক্তিৰে যুৱ প্ৰজন্মই ভাৱিব লাগে ৷ বহু সংখ্যক যুৱক-যুৱতীয়ে হতাশাগ্ৰস্ত হৈ নিষিদ্ধ ঘোষিত সংগঠনত যোগ দিয়ে ৷ এয়া বছৰৰ পিছত বছৰ হৈ থকা কথা”, ক'লে অৱসৰপ্ৰাপ্ত ভাৰতীয় আৰক্ষী সেৱাৰ বিষয়া পল্লৱ ভট্টাচাৰ্যই ৷\nCAA বিৰোধী গণ আন্দোলন আৰু পৰেশ বৰুৱাৰ ৰণ কৌশল সন্দৰ্ভত ভট্টাচাৰ্যই ক'লে, “তেওঁৰ দৰে এজন লোকে নিশ্চিতকৈ সময়ৰ সদ ব্যৱহাৰ কৰিব ৷ সেয়া প্ৰতিপন্ন হৈছে ৷ দিল্লীয়ে অসমৰ সৈতে দূৰত্ব নকমালে সমস্যা সমাধান নহ'ব ৷ আজিও আমাৰ যুৱক-যুৱতীয়ে বহু সময়ত দিল্লী বহু দূৰ বুলি ভাৱিবলৈ বাধ্য হয় ৷ ফলত আলফাৰ দৰে সংগঠনত যোগদান কৰে ৷”\nFirst published: January 10, 2020, 3:42 PM IST